text:
མཚོ་སྔོན་ཞིང་ཆེན་སྲིད་གཞུང་དྲ་བའི་འཕྲིན། ཉེ་སྔོན། 2018ལོའི་ཀྲུང་གོ(མཚོ་སྔོན)བོད་ལུགས་ས་གདན་རྒྱལ་སྤྱིའི་འགྲེམས་ཚོགས་རྩ་འཛུགས་ཨུ་ཡོན་ལྷན་ཁང་གི་བྱ་བའི་གྲོས་ཚོགས་བསྡུས། གྲོས་ཚོགས་སྟེང་འགྲེམས་ཚོགས་ཀྱི་གྲ་སྒྲིག་བྱ་བའི་གནས་ཚུལ་ཡར་ཞུ་ལ་ཉན་ཏེ་རྗེས་ཕྱོགས་ཀྱི་བྱ་བར་བཀོད་སྒྲིག་བྱས་ལ། ཧྲིན་ཀྲང་གཞོན་པ་ཐེན་ཅིན་ཁྲིན་གྱིས་གྲོས་ཚོགས་ལ་མགོ་འཛིན་མཛད་དེ་གཏམ་བཤད་གནང་།
གྲོས་ཚོགས་ལས་བསྟན་དོན། ཞིང་ཆེན་ཏང་ཨུ་དང་སྲིད་གཞུང་གིས་བོད་ལུགས་ས་གདན་རྒྱལ་སྤྱིའི་འགྲེམས་ཚོགས་ལ་གལ་ཆེའི་མཐོང་ཆེན་བྱེད་དགོས་ལ། འཕེལ་རྒྱས་གསར་པའི་འདུ་ཤེས་ལག་བསྟར་དང་མཁོ་འདོན་གྲུབ་ཚུལ་རང་བཞིན་གཏིང་ཟབ་ཀྱིས་བཅོས་སྒྱུར། ཕྱི་ཕྱོགས་མཉམ་འབྲེལ་བརྗེ་རེས་ཞིབ་ཕྲའི་བྱེད་ཐབས་སུ་བཟུང་སྟེ།རྒྱུན་མཐུད་ཀྱིས་ཞིབ་འཇུག་བཀོད་སྒྲིག་དང་ཤུགས་ཆེན་པོས་སྐུལ་འདེད་བྱ་དགོས། ལོ་ངོ14རིང་གི་འཕེལ་རྒྱས་ལམ་བུ་བརྒྱུད་འགྲེམས་ཚོགས་ཀྱི་ཤུགས་རྐྱེན་ཐེབས་ཚད་དང་གཞི་རྒྱ་མངོན་གསལ་གྱིས་ཇེ་ཆེར་སོང་སྟེ། སྤུས་ལེགས་ཅན་དང་ཆེད་ལས་ཅན་རྒྱལ་སྤྱི་ཅན་དུ་འགྱུར་བའི་ཆུ་ཚད་མུ་མཐུད་དུ་ཇེ་མཐོར་སོང་སྟེ། མཐོ་དབུས་མཐོ་སྒང་གི་ཁྱད་ལྡན་ཐོན་ལས་རྒྱལ་སྤྱིའི་ཁྲོམ་རར་འགྲོ་ཐུབ་པར་སྐུལ་འདེད་དང་། རྒྱལ་སྤྱིའི་ས་གདན་ལས་རིགས་ཀྱི་བརྗེ་རེས་དང་མཉམ་འབྲེལ་ལ་སྐུལ་སྤེལ། མཚོ་སྔོན་གྱི་ཕྱི་ཕྱོགས་རྣམ་པའི་དཔལ་འབྱོར་འཛུགས་སྐྲུན་དང་ཁྱད་ལྡན་མི་རིགས་ཐོན་ལས་མགྱོགས་པོར་གོང་སྤེལ་བཅས་གཏོང་བའི་ཉོ་ཚོང་སྟེགས་བུ་གལ་ཆེན་ཞིག་ཏུ་གྱུར་ཡོད།
གྲོས་ཚོགས་ལས་ནན་གྱིས་བསྟན་དོན། 2018ལོའི་ཀྲུང་གོ(མཚོ་སྔོན)བོད་ལུགས་ས་གདན་རྒྱལ་སྤྱིའི་འགྲེམས་ཚོགས་གྱིས་གསར་སྐྲུན་སྒོ་འབྱེད་དང་། དྲ་ཐོག་དང་དྲ་ཐོག་མ་ཡིན་པའི་ཁྱད་ལྡན་མངོན་པར་བྱས་ཏེ། “ དར་གོས་ཚོང་ལམ་དཔལ་འབྱོར་རྒྱུད་ཀྱི་ཚོང་རྟགས་གསར་སྐྲུན་དང“ས་ཁུལ་གཅིག་དང་ལམ་བུ་གཅིག”གི་འཛུགས་སྐྲུན་ཁྲོད་ཧུར་བསྐྱེད་ཀྱིས་མཉམ་འདྲེས་བྱེད་དུ་བཅུག་ནས། ནམ་ཡང་ཉམས་པ་མེད་པའི་བོད་ལུགས་ས་གདན་འགྲེམས་ཚོགས”ཤིག་གསར་སྐྲུན་བྱེད་པའི་སྤྱིའི་བླང་བྱ་འགྲེམས་ཚོགས་ཀྱི་ཕྱོགས་སོ་སོར་འདྲེས་པར་བྱ་དགོས། ས་ཁུལ་སོ་སོ་དང་སྡེ་ཁག་སོ་སོས་ཞིང་ཆེན་ཏང་ཨུ་སྲིད་གཞུང་གི་བཀོད་སྒྲིག་བླང་བྱ་གཞིར་བཟུང་སྟེ། བཀོད་སྒྲིག་ཞིབ་ཚགས་དང་ཞིབ་མའི་རྩ་འཛུགས། རོགས་སྒྲུབ་དམ་ཟབ་སྒོས་འགྲེམས་ཁང་སྐྲུན་པ་དང་དྲ་ཐོག་དང་དྲ་འོག་གི་ཉམས་ལེན་ཁང་འཛུགས་སྐྲུན། སྣེ་ལེན་ཞབས་ཞུ། དྲིལ་སྒྲོག་ཁྱབ་སྤེལ་དང་ཡུལ་དངོས་ཞབས་ཞུ་སོགས་ཀྱི་རྣམ་གྲངས་སོ་སོའི་བྱ་བ་ལེགས་པོར་བསྒྲུབས་ནས། འགྲེམས་ཚོགས་ཀྱི་སྤུས་ཀ་ཤུགས་ཆེན་པོས་ཇེ་མཐོར་དང་ཤུགས་རྐྱེན་ཚད་རྒྱ་ཆེར་གཏང་བ། འགྲེམས་ཚོགས་ཀྱི་བདེ་འཇགས་བྱ་བ་ཇེ་བཟང་དུ་གཏོང་བ་ལས་ཉམས་ཞན་དུ་གཏོང་མི་རུང་བ། འགྲེམས་ཚོགས་ཀྱི་བདེ་འཇགས་འགན་ལེན་ཆུ་ཚད་ཇེ་མཐོར་གཏང་བ། སྐབས་འདིའི་འགྲེམས་ཚོགས་ཁྱད་ཆོས་ལྡན་པ་དང་གཞི་རྒྱ་ཆེ་བ།ཆུ་ཚད་མཐོ་བ་བཅས་བྱ་བའི་སྒོ་ཀུན་ནས་ཧུར་བརྩོན་བྱ་དགོས་ཟེར།
ལོ་ཙཱ་བ། ལྷ་ཆེན་རྒྱལ།


c: text/html

text:
མཚོ་སྔོན་གསར་འགྱུར་དྲ་བའི་འཕྲིན་ལྟར་ན། སྤྱི་ཟླ5པའི་ཚེས11ཉིན། ཞིང་ཆེན་ཡོངས་ཀྱི5.12རྒྱལ་སྤྱིིའི་ནད་གཡོག་དུས་ཆེན་ལ་རྗེས་དྲན་བྱེད་པའི་ཚོགས་འདུ་དེ་ཞིང་ཆེན་མི་དམངས་སྨན་ཁང་ནས་བསྡུས་པ་རེད། ཞིང་ཆེན་ཏང་ཨུའི་རྒྱུན་ལས་ཨུ་ཡོན་དང་། ཧྲིན་ཀྲང་གཞོན་པ་ཝང་ཡུས་པའོ་ཚོགས་འདུར་ཞུགས་པ་མ་ཟད་གཏམ་བཤད་གནང་། ནད་གཡོག་བྱ་བར་གུས་འདུད་དང་སློབ་སྦྱོང་བྱས་ཏེ། ནད་གཡོག་ལས་དོན་གྱིས་མི་དམངས་ཀྱི་བདེ་ཐང་ལ་ཞབས་འདེགས་ཞུ་བར་སྔར་བས་སྐུལ་འདེད་བྱ་རྒྱུའི་སྐོར་ནས་ནན་བཤད་གནང་།
རྗེས་དྲན་ཚོགས་འདུའི་སྟེང་། ནད་གཡོག་ལས་ཀ་གཉེར་ནས་ལོ30འགོར་བའི་ནད་གཡོག་པ་དག་ལ་གཟི་བརྗིད་དཔང་ཡིག་གནང་བ་དང་། གསར་དུ་ལས་ཞུགས་བྱས་པའི་ནད་གཡོག་པ་དག་ལ་གསར་ཞུགས་མཛད་སྒོ་བསྡུས། ཝང་ཡུས་པའོ་ཡིས་ཞིང་ཆེན་མི་དམངས་སྲིད་གཞུང་དང་ཧྲུའུ་ཅི་ཝང་ཅན་ཅོན་གྱི་ཚབ་བྱས་ཏེ། ཞིང་ཆེན་ཡོངས་ཀྱི་ནད་གཡོག་པ་ཁྲི2.4ལ་དུས་ཆེན་གྱི་རྟེན་འབྲེལ་ཞུས། དེ་དང་ཆབས་ཅིག རྒྱལ་སྤྱིའི་ནད་གཡོག་ལས་རིགས་ཁྲོད་ཆེས་མཐོའི་མཚན་སྙན་ཐོབ་པའི་ཀྲའོ་ཧྲིན་ཞིག་དང་། སའོ་ཡུས་མའེ། ཚེ་རིང་ལྷ་མོ་སོགས་དང་ཞིང་ཆེན་ཡོངས་ཀྱི་ནད་གཡོག་ལས་ཀའི་ཁྲོད་བྱས་རྗེས་བཞག་མྱོང་པའི་ནད་གཡོག་པ་དག་ལ་རྟེན་འབྲེལ་ཞུས། ཝང་ཡུས་པའོ་ཡིས་བསྟན་དོན། ནད་གཡོག་པ་ནི་མི་དམངས་མང་ཚོགས་ཀྱི་བདེ་ཐང་དང་བདེ་སྐྱིད་སྲུང་མཁན་ཡིན་ལ། ཀུན་བྱམས་ཀྱི་བརྩེ་བ་ཟབ་མོས་ནད་པ་རེ་རེ་ལ་བདེ་ཐང་བསྩལ་མྱོང་། སླད་ཕྱིན་ཀྱང་མུ་མཐུད་དུ་དཀའ་སྤྱད་འབད་བརྩོན་དང་། སེམས་རྒྱ་ཡངས་པའི་སྒོ་ནས་ནད་གཡོག་འགན་འཁྲི་ཡིད་ལ་བརྟན་པོར་བཅིངས་ནས། ནད་པ་རྣམས་ལ་བདག་སྐྱོང་བྱེད་པ་དང་། སྤྱི་ཚོགས་ལས་རིགས་ཁག་གིས་ཀྱང་ནད་གཡོག་པའི་ལས་ཀར་བརྩི་འཇོག་དང་རྒྱབ་སྐྱོར་བྱས་ཏེ། ནད་གཡོག་པའི་ལས་དོན་ཟམ་མི་ཆད་པར་འཕེལ་རྒྱས་སུ་གཏོང་དགོས་ཟེར།
ཝང་ཡུས་པའོ་ཡིས་ཞིང་ཆེན་ཡོངས་ཀྱི་རྒྱ་ཆེའི་ནད་གཡོག་པ་རྣམས་ཀྱིས་བློ་མཐུན་ཞི་ཅིན་ཕིང་གི་འཕྲོད་བསྟེན་དང་བདེ་ཐང་བསམ་བློའི་ཁྲིད་སྟོན་འོག སྨན་བཅོས་ལས་དོན་འཕེལ་རྒྱས་སུ་གཏོང་བའི་འགན་འཁྲི་ཡིད་ལ་དམ་པོར་བཅིངས་ནས། པེ་ཆིའུ་ཨེན་ལ་སློབ་སྦྱོང་བྱས་ཏེ། རིགས་སོ་སོའི་མི་དམངས་ཀྱི་བདེ་ཐང་ཐད་ལ་བྱས་རྗེས་དང་ཞབས་འདེགས་ཞུ་དགོས་པའི་ཐད་ནས་ནན་ཀྱིས་བསྟན།
ལོ་ཙཱ་བ། ཀླུ་མོ།

robotstxt: allowed

filter: keep


text:
བོད་གངས་ཅན་གྱི་ལྗོངས་འདི་ནི་ནང་པ་སངས་རྒྱས་པའི་བསྟན་པ་དར་སྔ་ལ་གནས་ཡུན་རིང་བ། ལྟ་གྲུབ་དང་ཆོས་བརྒྱུད་སྣ་ཚོགས་པའི་གཞུང་ལུགས་དང་ཆོས་འབྱུང་ཤིན་ཏུ་མང་པའི་ཡུལ་གྲུ་ཞིག་ཡིན་པ་ཙམ་དུ་མ་ཟད། བོད་ཀྱི་གནའ་བོའི་རིག་གཞུང་གང་ཡིན་ཡང་ཆོས་ལུགས་ལྟ་གྲུབ་ཀྱི་ཤུགས་རྐྱེན་ཧ་ཅང་ཆེ་བ་ཞིག་ཡིན་པས། བོད་ཀྱི་རིག་གཞུང་གི་གཏིང་ལོན་ཅིང་བྲོ་བ་རྣལ་མ་ཞིག་མྱོང་འདོད་ན། ཆོས་ལུགས་ཀྱི་ལོ་རྒྱུས་དང་ལྟ་གྲུབ་ལ་ངེས་པར་དོ་སྣང་མ་བྱས་མཐུ་མེད་ལྟ་བུ་ཞིག་ཡིན། དེ་ཡང་ཕྱོགས་རེ་ཤེས་པ་ཙམ་གྱིས་ཅི་ཡང་མི་འཁྱོངས་པ་མ་ཟད། བཤད་པའི་ཀ་ཆེན་བཅུ་དང་སྒྲུབ་བརྒྱུད་ཆེན་མོ་བརྒྱད་སོགས་ཀྱི་ལོ་རྒྱུས་དང་ཆོས་འབྱུང་ལ་ཞིབ་འཇུག་དགོས་ལ། དེ་ཡང་ལྟ་གྲུབ་ཀྱི་གནད་དང་། ཆོས་འབྱུང་ལོ་རྒྱུས་ཀྱི་འཕེལ་རིམ། མཐོང་བ་བརྒྱུད་པའི་ཕྱག་བཞེས་སོགས་རྒྱུས་མངའ་ཟབ་པའི་ཆོས་བརྒྱུད་རང་རང་གིས་མཁས་པའི་འགྲེལ་བཤད་མ་གནང་ཕྱིན། ལོག་པར་འགྲེལ་བ། གོ་བ་མ་ལོན་པ།་ཞིབ་ཆ་མ་ཐོན་པ། ཕྱོགས་རིས་བྱས་པ་སོགས་བྱུང་བཞིན་པ་མངོན་གསལ་ཡིན། གཞན་ཡང་གང་ཟག་སོ་སོའི་ཁམས་དབང་མོས་པའི་བྱེ་བྲག་མི་འདྲ་ལ། བརྒྱུད་པའི་ལོ་རྒྱུས་ཀྱི་འབྲེལ་བ་ཡང་མི་འདྲ་བའི་དབང་གིས་བོད་ཀྱི་ཆོས་བརྒྱུད་ཡོངས་ཀྱི་ཐ་སྙད་ལ་ཐུན་མིན་རང་རང་གིས་འགྲེལ་བཤད་གནང་སྟངས་ངོ་སྤྲོད་ལེགས་པོ་ཞིག་མ་བྱས་ཚེ། རྒྱ་ཆེའི་ཚིག་མཛོད་མཛད་སྤྱོད་པ་དག་གི་རེ་བ་སྐོང་མི་ཐུབ་ལ། བོད་ཀྱི་རིག་གཞུང་ལོ་རྒྱུས་ཀྱི་བང་མཛོད་ཚད་ལྡན་ཞིག་དེ་བས་ཀྱང་ཆགས་མི་ཐུབ་པས། ང་ཚོས་འདི་ནས་ཆོས་བརྒྱུད་སོ་སོའི་དབུ་འཛིན་བླ་ཆེན་རྣམ་པར་འབྲེལ་བ་ཞུས་ཏེ། ཆོས་བརྒྱུད་སོ་སོའི་རང་ཁུངས་ནས་ཆེད་མཁས་པ་རྩ་འཛུགས་ཀྱིས་རྩོམ་སྒྲིག་ཁང་སུམ་ཅུ་ལྷག་གསར་འཛུགས་ཞུས་ཡོད། ད་ཆ་ཕྱག་ལས་ཀྱི་རིམ་པ་གནང་དང་གནང་བཞིན་པ་ཡིན་ལ། དེ་ཡང་ཁོང་རྣམ་པར་འདི་ལས་རྩ་བའི་ལས་འཆར་གོ་སྒྲིག་ཞུ་བཞིན་ཡོད་ལ། ཁོང་རྣམ་པའི་རྩོམ་སྒྲིག་གནང་རྒྱུའི་གཙོ་བོ་ནི། ཆོས་འབྱུང་ལོ་རྒྱུས་དང་འབྲེལ་བ། གཞུང་ལུགས་ལྟ་གྲུབ་དང་འབྲེལ། ཕྱག་བཞེས་ཕྲིན་སྒྲུབ་དང་འབྲེལ་བཅས་སྡེ་ཚན་ཆེན་པོ་གསུམ་ཏུ་གཏན་འབེབས་ཞུས་ཤིང་། ལོ་ལྟར་ཆོས་བརྒྱུད་ཁག་གི་རྩོམ་སྒྲིག་པ་རྣམས་མཉམ་འཛོམས་ཀྱིས་བགྲོ་གླེང་བྱས་ཏེ་་རིམ་བཞིན་ཡར་རྒྱས་བཏང་དང་གཏོང་བཞིན་པ་འི་སྒང་ཡིན།
Loading...


text:
ལྟ་གྲངས།
ཁཱ་ཨར་ས་ཀན་(1934--)་ནི་ཨ་རིའི་གནམ་རིག་མཁས་ཅན་ཞིག་ཡིན་ལ། 1937་ལོར་ཁང་ནག་ཨར་སློབ་ཆེན་གྱི་གནམ་རིག་དང་བར་ཁམས་ཚན་རིག་(天文和空间科学)གི་སློབ་དཔོན་ཆེན་པོའི་འགན་ཁུར། ཁོང་གིས་གནམ་རིག་པའི་ཞིབ་འཇུག་གི་ཐད་ལ་འབྲས་བུ་གཡུར་དུ་ཟ་བ་བླངས་ཡོད་ལ། སའི་གོ་ལའི་ཚེ་སྲོག་གི་འབྱུང་ཁུངས་དང། རྒྱུ་སྐར་རླུང་ཁམས། གོ་ལ་ཕྱིའི་ཚེ་སྲོག་སོགས་ཀྱི་ཐད་ལའང་ཞིབ་འཇུག་ཚད་ལྡན་བྱས་ཡོད། ཁོང་ནི་ཕུལ་བྱུང་བའི་ཚན་རྩལ་རྩོམ་པ་པོ་ཞིག་ཀྱང་ཡིན་ལ། གསར་རྩོམ་བྱས་པའི་བརྩམས་ཆོས་ལ་དག་ཞིང་གི་འབྲུག་དང་ཕཱོ་ལོ་ཁཱའི་ཀླད་པ་སོགས་ཡོད།
དངོས་ཁམས་རིག་པ་བ་དང་ཁྱབ་ཁོངས་གཞན་དག་གི་ཚན་རིག་པ་རྣམས་ཀྱིས་དུས་ཚོད་དང་ནུས་པ་ཧ་ཅང་མང་པོ་སྤྱད་དེ་ཚན་རིག་གི་ཤེས་བྱ་ཁྱབ་སྤེལ་གཏོང་དགོས་དོན་ཅི། འདིར་བཤད་འདོད་པ་ནི་《ཨ་རིའི་ཚན་རིག》ཅེས་པའི་དཔེ་དེབ་ལ་རྩོམ་རེ་གཉིས་འབྲི་འདོད་པ་མིན་ལ། དངོས་གཞིའི་སློབ་མར་ཤེས་བྱའི་འཇུག་སྒོ་ཙམ་འཁྲིད་འདོད་པའང་མིན་པར། ཚགས་པར་དང་བརྙན་འཕྲིན། དུས་དེབ། སྤྱིར་བཏང་གི་སྤྱི་བའི་འཆད་ཁྲིད་སོགས་ལ་བརྟེན་ནས་ཚན་རིག་གི་ཤེས་བྱ་དང་ཚན་རིག་གི་ཐབས་ཤེས་དར་སྤེལ་གཏོང་བའི་ཆེད་དུ་ཡིན། ཚན་རིག་ཞིབ་འཇུག་ཀྱི་མ་དངུལ་གཙོ་བོ་ནི་སྤྱི་བའི་གསོག་དངུལ་ཡིན་ཞིང་། དེ་ལས་གནས་ཚུལ་ཞིག་གི་ཟུར་སྣེ་མཐོང་ཐུབ་སྟེ། ཚན་རིག་པ་རྣམས་ཀྱིས་ཁྲལ་བསྡུ་བ་ལ་རང་ཉིད་ཀྱིས་བསྒྲུབས་ཟིན་པའི་ལས་ཀ་རྣམས་འགྲེལ་བཤད་བྱེད་དགོས་ཀྱིན་འདུག ཕྱོགས་འདི་ནས་བལྟས་ཚེ་གནས་ཚུལ་བསམ་ཚོད་ལས་འདས་པ་ཞིག་རྟོགས་ཐུབ་སྟེ། ཚན་རིག་པ་ཕལ་མོ་ཆེས་ཚན་རིག་ཁྱབ་སྤེལ་གྱི་ལས་ཀ་ཁོ་ན་བྱེད་ཀྱིན་མེད། ཕྱོགས་ཆེ་ས་ཞིག་ནས་བལྟས་ན། འདི་ཚན་རིག་ནི་སྤྱི་ཚོགས་དང་འབྲེལ་བ་ཆེན་པོ་ཡོད་དེ།དྲོད་ཁང་གི་ནུས་པ་དང་དྲི་ངན་དབྱང་རིམ་གྱི་དུང་། (臭氧层空洞) ཉིང་རྡུལ་འགྲན་བསྡུར། ཨེ་ཙི་འགོས་ནད་སོགས་ཀྱི་གནས་ཚུལ་ཐག་གཅོད་དགོས་ན་གཙོ་བོ་ཚན་རིག་ལ་རག་ལས་ཤིང་། ཚན་རིག་གི་མཇུག་འབྲས་ཀྱིས་དེ་དག་ལ་གནད་དོན་བསྐྱེད་སྲིད་ལ་སྐབས་རེར་གནད་དོན་ཚབས་ཆེན་དུའང་གཏོང་སྲིད། དུས་མཚུངས་སུ་ཚན་རིག་གི་ཞིབ་འཇུག་གཏིང་ཟབ་པ་མེད་ན། གནས་ཚུལ་དེ་རྣམས་ཐག་གཅོད་བྱེད་ཐབས་རྩ་བ་ནས་མེད་པའང་ཤེས། ང་ཚོའི་ཉེན་ཁ་ངོ་མ་ནི་ང་ཚོས་ཚན་རིག་དང་ལག་རྩལ་ལ་བརྟེན་པའི་སྤྱི་ཚོགས་ཤིག་བཟོས་ཀྱང་། ཚན་རིག་དང་ལག་རྩལ་རྟོགས་མཁན་མེད་པ་དེ་རེད། དེ་ནི་གནས་ཚུལ་གྱི་“འགག་རྩ་”རེད། (དཔེར་ན། རྒྱལ་ཁབ་ཀྱི་ཚོགས་ཞུགས་མི་སྣའི་ནང་ཚན་རིག་པ་ཧ་ཅང་ཉུང་།) ཡིན་ཡང། ངས་འདི་གར་གྲོས་མོལ་བྱེད་འདོད་པ་ནི་ཚན་རིག་ཁྱབ་སྤེལ་གྱི་རྒྱུ་རྐྱེན་གཞན་དག་ཡིན་ལ། ཚན་རིག་ཁྱབ་སྤེལ་གྱི་བྱ་བ་འདི་དག་ནི་ཚན་རིག་པའི་ལས་རིམ་ཁྲོད་ཀྱི་གྲུབ་ཆ་གལ་ཆེན་ཞིག་རེད།
ང་ཚོ་ནི་བསམ་བློ་གཏོང་ཤེས་པའི་སྲོག་ཆགས་ཤིག་ཡིན་ལ། འདི་ཏག་ཏག་ང་ཚོའི་ལེགས་ཆ་རེད། ང་ཚོ་ནི་སྲོག་ཆགས་གཞན་དང་འདྲ་བར་མགྱོགས་ཤིང་རྫུན་སྨྲ་བ། དུང་བརྐོ་བ། འཕུར་བ། ཆུ་རྐྱལ་བ་སོགས་མི་ཤེས་ཀྱང་། ངེད་རྣམས་བསམ་བློ་གཏོང་བར་མཁས། དེར་མ་ཟད། ང་ཚོ་ལག་གཉིས་ལ་བརྟེན་ནས་གསར་བཟོ་བྱེད་པར་དགའ། འདི་ནི་ང་ཚོའི་དམིགས་གསལ་གྱི་ལྷན་སྐྱེས་ཀྱི་ནུས་པ་ཡིན་ལ། མིའི་རིགས་རྒྱུན་མཐུན་ཐུབ་པའི་རྒྱུ་རྐྱེན་ཡང་ཡིན། གལ་ཏེ་ང་ཚོས་རང་ཉིད་ཀྱིས་ནུས་པ་འདི་དག་བེད་སྤྱད་དེ་མི་གཞན་ལ་སྐུལ་སློང་མ་བྱས་ཚེ། ང་ཚོས་མིའི་རིགས་ཀྱི་ལྷན་སྐྱེས་ཀྱི་ནུས་པ་དེ་ཁས་ལེན་མ་བྱས་པ་རེད། དེར་བརྟེན། བདག་གིས་བསམ་བློ་གཏོང་བར་སྐུལ་མ་མ་བྱས་པའི་མི་ནི་སྐྱོ་འོས་པ་ཞིག་རེད་བསམ། འཇིག་རྟེན་ཁམས་ནས་བསམ་བློ་གཏོང་ཤེས་པ་ནི་ལོངས་སྤྱོད་ཅིག་རེད། ང་ཚོས་དུས་རྟག་དུ་མཐོང་ཐུབ་པ་ལ། སྤྱིར་བཏང་གི་མི་རྣམས་ཀྱིས་སྔོན་ཆད་ཤེས་མ་མྱོང་བའི་རང་བྱུང་གི་ཤེས་བྱ་སྟེ། དཔེར་ན་ནམ་མཁའ་སྔོན་མོ་ཡིན་པའི་རྒྱུ་མཚན་དང་། ཟླ་བ་སྒོར་མོ་ཡིན་པའི་རྒྱུ་མཚན། ང་ཚོ་ལ་རྐང་མཛུབ་ཡོད་པའི་རྒྱུ་མཚན་སོགས་ཤེས་ཡོང་དུས། ཁོ་ཚོ་ལ་སྤྲོ་བ་ཚད་མེད་སྐྱེ་བཞིན་ཡོད། སྤྲོ་བ་འདི་དག་ནི་གཅིག་ནས་ཤེས་བྱ་རང་སྟེང་གི་ནུས་པ་ཡིན་ལ། གཉིས་ནས་ཤེས་བྱ་འདི་དག་གིས་མི་རྣམས་ལ་སྐྱེ་སྟོབས་ཀྱི་སྐུལ་མ་བཏང་པས་ཡིན། མི་དེ་དག་གིས་ཁོ་ཚོ་ནི་མི་གཞན་དག་གིས་འདོད་པ་ཇི་བཞིན་བསླབ་ཀྱང་མི་ཤེས་པ་ཞིག་མིན་པ་ཤེས་ཡོད། ཡིན་ནའང་ང་ཚོའི་སློབ་གསོའི་མ་ལག་ཀྱིས་གསོ་སྐྱོང་བྱས་པའི་མི་མང་པོ་ཞིག་གིས་ཁོ་ཚོར་བསམ་བློ་གཏོང་བའི་སྐྱེ་སྟོབས་དེ་འདྲ་མེད་པར་འདོད་ཡོད། ཚན་རིག་ནི་ཤེས་བྱའི་རང་གཟུགས་(本体)ཡིན་ལ། བསམ་བློ་གཏོང་ཐབས་ཤིག་ཀྱང་ཡིན། བསམ་བློ་དེ་འདྲ་ལ་དོགས་སློང་ནན་པོ་དང་བསམ་བློ་གསར་པ་མཉམ་བསྲེས་ཀྱི་ཁྱད་ཆོས་ཡོད། སྤྱི་ཚོགས་དང་དཔལ་འབྱོར། ཆབ་སྲིད། ཆོས་ལུགས་སོགས་ཁོངས་སུ་གཏོགས་པའི་ང་ཚོའི་འཚོ་བའི་ཟུར་ངོས་རེ་རེར་ཚན་རིག་མི་དགོས་པ་གཅིག་ཀྱང་མེད། ཚན་རིག་ནི་ཀླད་པའི་བརྟག་དཔྱད་ཅིག་ཀྱང་ཡིན་ལ། ན་ཆུང་ཚོས་སྟབས་བདེ་པོས་དང་ལེན་བྱེད་སྲིད། ཚན་རིག་གིས་གཞོན་ནུ་ཚོར་བློ་འགུགས་དམིགས་བསལ་པ་ཐོན་དོན་ནི་མ་འོངས་བ་ གཞོན་ནུ་ཚོར་དབང་ལ། ཁོ་ཚོས་ཚན་རིག་དང་མ་འོངས་ཀྱི་འཚོ་བ་གཉིས་དམ་པོར་འབྲེལ་ཡོད་པ་ཤེས་ཡོད། རིག་གནས་ཚང་མར་སྲིད་པ་ཆགས་པའི་ལྷ་སྒྲུང་རེ་ཡོད་ལ། སྐབས་རེར་མི་ལེགས་པ་ཡོད་ཀྱང་སྤྱིར་དེ་ནི་ཤིན་ཏུ་ཡག་པོ་རེད། ལྷ་སྒྲུང་དེ་རིགས་ཀྱིས་ང་ཚོའི་འབྱུང་ཁུངས་བརྗོད་པར་བྱེད་དེ། མི་རིགས་དང་། མིའི་རིགས། འབྱུང་བ། སའི་གོ་ལ། ཉི་མ། སྐར་མ། རྒྱུ་སྐར་སོགས་ཇི་ལྟར་བྱས་ནས་བྱུང་བ་བཤད་ལ། དེ་དག་ཁྲོད་ཀྱི་གལ་ཆེ་ཤོས་ཤིག་ནི་སྲིད་པ་འགོ་ཚུགས་ས་གང་ཡིན་པའི་སྐོར་རེད། འཛམ་གླིང་སྟེང་གི་གཏམ་རྒྱུད་དང་ལྷ་སྒྲུང། རྨོངས་དད། ཆོས་ལུགས་སོགས་ནི་ང་ཚོ་མིའི་རིགས་ཀྱི་རྩོམ་རིག་གི་བརྩམས་ཆོས་གྲགས་ཆེན་ཡིན་ལ། དེ་དག་གིས་ གནད་དོན་གཏིང་ཟབ་པ་འདི་རིགས་ལ་ལན་བཙལ་ཡོད། གནད་དོན་དེ་དག་ཚང་མར་ཚན་རིག་གིས་ཀྱང་འབྲེལ་ཡོད་ཀྱི་ལན་རེ་སྤྲད་དེ། མིའི་རིགས་ཀྱི་གནའ་མིའི་དགོས་མཁོ་ཇི་བཞིན་དུ་བསྐངས་ཡོད། བརྙན་འཕྲིན་མུ་འབྲེལ་ཟློས་གར་《སྲིད་པ།》 ཞེས་པས་ཡུལ་གྲུ་ཀུན་ལ་གྲགས་འགུལ་བསླངས་མྱོང་ལ། དེས་མི་རྣམས་ལ་ཐེབས་པའི་ཤུགས་རྐྱེན་ནི་ཆོས་ལུགས་དང་འདྲ་པོ་རེད།
གོང་དུ་བརྗོད་པའི་རྒྱུ་རྐྱེན་དེ་དག་གི་རྐྱེན་གྱིས་གལ་སྲིད་དུས་རབས་རྗེས་མར་འཚོ་བ་ལེགས་ཙམ་བསྐྱལ་འདོད་ན། ངེས་པར་རྒྱལ་དམངས་ཀྱི་བསམ་བློ་དང་གོ་རྟོགས་ལ་ཐུགས་ཁུར་བྱ་འོས་ལ། དུས་མཚུངས་སུ་མ་འོངས་པར་འཆར་འགོད་བྱ་དགོས། ཚན་རིག་ནི་གོང་གི་དམིགས་ཡུལ་དག་འགྲུབ་པར་མེད་དུ་མི་རུང་བའི་ལག་ཆ་ཡིན་ཏེ། དེ་ནི་ཆེད་མཁས་པས་གླེང་མོལ་བྱེད་པའི་ཚན་རིག་ཡིན་པ་མ་ཟད། མིའི་རིགས་སྤྱི་ཚོགས་ཀྱིས་རྟོགས་ནུས་ཤིང་དང་ལེན་བྱ་སྲིད་པའི་ཚན་རིག་ཡིན་པས། ཚན་རིག་པས་ཚན་རིག་ཁྱབ་སྤེལ་མ་བྱས་ཚེ་གཞན་སུ་ཞིག་གིས་བྱ།


text:
རྩིས་འཁོར་དུག་སེལ་ESET NOD32 Antivirus ཕབས་ལེན་དང་གསང་ཨང་།
- །
- ཕུར་བུ།, 03 ཟླ་དགུ་པ། 2015 18:58
- ། བསོད་ནམས་ཟླ་བ།
NOD32 ནི་སྐར་ཁུང་མ་ལག་གི་དུག་འགོག་མཉེན་ཆས་ལེགས་གྲས་ཞིག་ཡིན།
འདི་ལོ་སྐར་ཁུང་མ་ལག་ཐོག་རང་བསྒྲིགས་སུ་ཡོད་པའི་དུག་འགོག་མཉེན་ཆས་ Microsoft Security Essential ཟེར་བའམ་སྐར་ཁུང་ 8 ནང་ Window Defender ཟེར་བ་དེས་དུག་འགོག་གི་ནུས་པ་ཆུང་བ་ཤེས་ཕྲལ་འདི་ལོའི་ལོ་སྟོད་ནས་ NOD32 སྤྱོད་འགོག་བཙུགས་ཡིན། དུག་འགོག་མཉེན་ཆས་ཀྱི་དཔྱད་རྩོམ་འདི་ལ་གཟིགས།
NOD32 ཐོག་མར་ཕྱི་ལོ་ 2008 ལོར་དྷ་ཤོད་བོད་ཁྱིམ་སློབ་གྲྭའི་ནང་བེད་སྤྱོད་བྱེད་མྱོང་། སྐབས་དེ་དུས་སློབ་གྲྭའི་གློག་ཀླད་ཕལ་ཆེ་བ་ཤུགས་ཚད་ཆུང་ཆུང་རེད། དེ་དུས་དུག་འགོག་མཉེན་ཆས་མང་པོ་ཡོད་ཀྱང་། དེ་དག་ཕལ་ཆེ་བས་གློག་ཀླད་ཀྱི་ནུས་པ་ཟ་བ་དང་། གློག་ཀླད་དལ་དུ་གཏོང་གི་འདུག །འོན་ཀྱང་ NOD32 དེས་མཉེན་ཆས་གཞན་ལས་ལྡབ་འགྱུར་གྱི་ཡངས་བ་དང་། གློག་ཀླད་ནང་སྒྲིག་འཇུག་བྱེད་ནས་ནད་དུག་གི་དཀའ་ཚེགས་ཧ་ལམ་ཕྲད་མེད་པ་ལྟ་བུ་རེད།
ད་ལྟའི་ཆར་ NOD32 ནི་སྔ་ལྟར་མིང་གྲགས་ལྡན་ལ་ད་དུང་རྩིས་འཁོར་(window, Linux, Mac )དང་དྲ་ཐོག ཁ་པར་(Window Mobile, Android)རིགས་འདྲ་མིན་ཆེད་དམིགས་བཀར་གྱི་ནད་དུག་གཙང་བཟོའི་མཉེན་ཆས་སྣ་མང་བཟོ་བསྐྲུན་དང་རྒྱབ་སྐྱོར་གྱི་ལས་གྲྭ་འགྲོ་མུས་རེད། གལ་ཏེ་ཁྱེད་ཀྱང་མཉེན་ཆས་དེ་རྩིས་འཁོར་ནང་སྒྲིག་འཇུག་དང་། རིན་མེད་དུ་སྤྱོད་འདོད་ན་གཤམ་གྱི་འགྲོ་སྟངས་ལྟར་གྱིས།
སྐར་ཁུང་ཆེད་དུ་ NOD32 ལ་རིགས་གཉིས་ཡོད། དེ་གཉིས་ལས་གང་རུང་གཅིག་གློག་ཀླད་ནང་སྒྲིག་འཇུག་བྱོས།
1. ESET NOD32 Antivirus
2. ESET NOD32 Smart Security
འདིར་བསྣུན་དེ་ཕབལ་ལེན་བྱོས།
གློག་ཀླད་ཆེད་ NOD32 མཉེན་ཆས་དེ་སྒྲིག་འཇུག་ཟིན་པ་དང་། ཟླ་བ་གཅིག་གི་ཚོད་ལྟའི་དུས་ཚོད་ཡོད། ཚོད་ལྟའི་དུས་ཚོད་ཟེར་ཡང་དུག་འགོག་མཉེན་ཆས་ཀྱི་ནུས་པ་ཆ་ཚང་ལྡན་པ་དང་། དུས་ཡུན་དེའི་རིང་ update བྱེད་ཐུབ། ཟླ་བ་གཅིག་གི་དུས་ཚོད་རྫོགས་པ་དང་། འདིར་བསྣུན་ནས་ཡང་བསྐྱར་ཟླ་བ་གཅིག་གི་ཚོད་ལྟའི་དུས་ཡུན་གྱི་གསང་ཨང་ལོན་ནས་བཅུག་རྒྱུ་ཡོད། དེ་ལྟར་ཟླ་བ་གཅིག་གཅིག་དུས་ཡུན་སྲིང་ནས་རིན་མེད་ཐོག་ NOD32 དེ་སྤྱོད་ཐུབ།
སྐབས་རེ་དྲ་ཚིགས་དི་ནས་ལོ་གཅིག་གི་དུས་ཡུན་སྲིང་ཐུབ་པའི་གསང་ཨང་རགས་ཀྱི་འདུག དྲ་ཚིགས་འདི་ནས་གསང་ཨང་གསར་པ་ཉིན་རེ་བཞིན་སྤེལ་གྱི་འདུག །གལ་ཏེ་དེ་རིང་གི་གསང་ཨང་དེ་དག་བེད་སྤྱོད་མ་བྱུང་ནང་སང་ཉིན་གྱི་གསང་ཨང་དེ་དག་ཚོད་ལྟ་ཞིག་བྱེད་དང་། རླུང་རྟ་རྒྱུགས་སྲིད།
ཡོང་ཁུངས། བསོད་ནམས་ཟླ་བའི་དྲ་བ།


text:
ལོ་རྒྱུས་ཀྱི་མཛེས་རིས་ནམ་ཡང་འབད་འབུངས་མདུན་སྐྱོད་ཁྲོད་བཤམས་པ་དང་། དུས་རབས་ཀྱི་ངོ་མཚར་ལེའུ་ནམ་ཡང་འབད་འཐབ་གསར་པའི་ཁྲོད་རྩོམ་པར་བྱེད།
དེ་རིང་ཀྲུང་གོ་གུང་ཁྲན་ཏང་རྒྱལ་ཡོངས་འཐུས་མི་ཚོགས་ཆེན་ཐེངས་བཅུ་དགུ་པ་པེ་ཅིང་དུ་གཟབ་རྒྱས་ངང་འགོ་ཚུགས་ཤིང་། ད་རེས་ཀྱི་ཚོགས་འདུ་ནི་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པ་བྱེད་པའི་རྒྱལ་ཁ་ཕུ་ཐག་གཅོད་པའི་དུས་མཚམས་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་འཕེལ་རྒྱས་གཏོང་བའི་འགག་རྩའི་དུས་སུ་འཚོགས་པའི་ཤིན་ཏུ་གལ་འགངས་ཆེ་བའི་ཚོགས་ཆེན་ཞིག་ཡིན་པས། རང་རེའི་ཏང་གིས་དར་ཆ་གང་ཞིག་སྒྲེང་དགོས་པ་དང་། ལམ་གང་ཞིག་ཏུ་སྐྱོད་དགོས་པ། བསམ་པའི་ཉམས་འགྱུར་ཅི་འདྲ་ཞིག་སྟོན་དགོས་པ། ལོ་རྒྱུས་ཀྱི་ལས་འགན་གང་འདྲ་ཞིག་འཁུར་དགོས་པ། འབད་འཐབ་ཀྱི་དམིགས་ཚད་ཅི་འདྲ་ཞིག་སྒྲུབ་དགོས་པ་བཅས་ཁྱབ་བསྒྲགས་ཁ་གསལ་བྱ་རྒྱུ་ཡིན་པ་མ་ཟད། སྤྱི་ཡོངས་རང་བཞིན་དང་། འཐབ་ཇུས་རང་བཞིན། སྔ་བལྟས་ཕྱི་བསམ་གྱི་རང་བཞིན་བཅས་ལྡན་པའི་བྱ་སྤྱོད་ཀྱི་རྩ་འཛིན་ཡང་འདོན་རྒྱུ་རེད། ད་ཐེངས་ཀྱི་ཚོགས་ཆེན་ཡག་པོ་འཚོག་རྒྱུ་དེ་ཏང་དང་རྒྱལ་ཁབ་ཀྱི་བྱ་གཞག་སྔ་འཛིན་ཕྱི་གཏོད་བྱ་རྒྱུ་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་མདུན་ལམ་དང་ལས་དབང་། ཆེས་རྒྱ་ཆེའི་མི་དམངས་ཀྱི་རྩ་བའི་ཁེ་ཕན་བཅས་དང་འབྲེལ་བ་ཡོད་ལ། ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་ཐུབ་པའི་རྒྱལ་ཁ་ཕུ་ཐག་གཅོད་པ་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་རྒྱལ་ཁ་རླབས་ཆེན་ལེན་པ། ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་བཅས་བྱེད་པར་ཆབ་སྲིད་ཀྱི་དོན་སྙིང་དང་། རིགས་པའི་གཞུང་ལུགས་ཀྱི་དོན་སྙིང་། ལག་ལེན་གྱི་དོན་སྙིང་བཅས་གལ་ཆེན་ལྡན་ཡོད།
“མི་དམངས་ཀྱིས་མཛེས་སྡུག་ལྡན་པའི་འཚོ་བར་རེ་འདོད་བྱེད་པ་ནི་ང་ཚོའི་འབད་འཐབ་དམིགས་ཚད་ཡིན”ཆེས་སྤྱིར་བཏང་མིན་པའི་འདས་པའི་ལོ་ལྔར་ཕྱིར་བལྟ་བྱས་ཚེ། བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་དཀའ་ངལ་གདོང་གིས་བསུས་པ་དང་གསར་གཏོད་ཡར་བརྩོན་བྱེད་པ་དང་། རྙིང་དོར་གསར་འཛུགས་དང་ཧུར་བརྩོན་རྒྱལ་སྐྱོང་གིས་རླབས་ཆེ་བའི་ཆབ་སྲིད་ཀྱི་དཔའ་སྟོབས་དང་འགན་འཁྲི་འཁུར་སེམས་ལ་བརྟེན་ནས་ལོ་རྒྱུས་ཀྱི་ཁྱད་ཆོས་གསར་པ་མང་པོ་ལྡན་པའི་འཐབ་རྩོད་རླབས་ཆེན་བྱས་པ་མ་ཟད། “གནས་ལྔ་གཞི་གཅིག”གི་སྤྱིའི་བཀོད་པར་སྤྱི་འདོམས་སྐུལ་འདེད་དང་། “ཕྱོགས་ཡོངས་བཞིའི”འཐབ་ཇུས་བཀོད་སྒྲིག་ལ་མཐུན་སྦྱོར་སྐུལ་སྤེལ་བྱས་པར། རྒྱལ་ཁབ་ཀྱི་དཔལ་འབྱོར་དངོས་ཤུགས་དང་། ཚན་རྩལ་དངོས་ཤུགས། རྒྱལ་སྲུང་དངོས་ཤུགས། ཕྱོགས་བསྡུས་རྒྱལ་སྟོབས། རྒྱལ་སྤྱིར་ཤུགས་རྐྱེན་ཐེབས་ཤུགས། མི་དམངས་ཀྱི་ཐོབ་ཚོར་བཅས་མངོན་གསལ་དོད་པོས་ཟབ་ཏུ་ཕྱིན་ནས། ཀྲུང་གོ་གསར་པ་དབུ་བརྙེས་པ་དང་ལྷག་པར་དུ་སྒྱུར་བཅོས་སྒོ་དབྱེ་བྱས་ཚུན་རང་རྒྱལ་གྱི་འཕེལ་རྒྱས་ལ་གྲུབ་འབྲས་གལ་ཆེན་ཐོབ་པའི་རྨང་གཞིའི་ཐོག་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དེ་འཕེལ་རྒྱས་ཀྱི་དུས་མཚམས་གསར་པར་སྐུལ་འདེད་བཏང་བ་རེད།
ལོ་ལྔའི་རིང་ཁྱོན་ཡོངས་དང་གསར་གཏོད་རང་བཞིན་ལྡན་པའི་གྲུབ་འབྲས་ཐོབ་ཡོད། ལོ་ལྔའི་རིང་རིམ་པ་གཏིང་ཟབ་ཅིང་རྩ་བའི་རང་བཞིན་ལྡན་པའི་སྒྱུར་བཅོས་བྱས་ཡོད། ལོ་རྒྱུས་རང་བཞིན་གྱི་གྲུབ་འབྲས་དང་སྒྱུར་བཅོས་འདི་དག་ལས་རང་རྒྱལ་གྱི་འཕེལ་རྒྱས་ལོ་རྒྱུས་ཀྱི་འགོ་འཛུགས་ས་གསར་པའི་ཐོག་གནས་ཐུབ་ནས། ཏང་དང་རྒྱལ་ཁབ་ཀྱི་བྱ་གཞག་འཕེལ་རྒྱས་ཐད་གཏིང་ཟབ་ལ་གལ་ཆེ་བའི་དོན་སྙིང་ལྡན་པ་མཚོན་ཡོད།
ཏང་གི་འགོ་ཁྲིད་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་ཆེས་ངོ་བོར་གྱུར་པའི་ཁྱད་ཆོས་ཤིག་ཡིན་པ་མ་ཟད། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལམ་ལུགས་ཀྱི་ལེགས་ཆ་ཆེ་ཤོས་དེ་ཡང་ཡིན་པ་རེད། ལོ་ལྔའི་རིང་། སྒྱུར་བཅོས་སྒོ་དབྱེ་དང་སྤྱི་ཚོགས་རིང་ལུགས་ཀྱི་དེང་རབས་ཅན་འཛུགས་སྐྲུན་ཐད་ལོ་རྒྱུས་རང་བཞིན་གྱི་གྲུབ་འབྲས་ཐོབ་དོན་དང་། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ལ་གསོན་ཤུགས་ཆེན་པོ་རྒྱས་དོན་གཙོ་བོ་ནི་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གིས་སྲ་ཞིང་བརྟན་པའི་འགོ་ཁྲིད་གནང་བས་རེད། འབད་འབུངས་ཡར་བརྩོན་གྱི་ལོ་ལྔའི་རིང་། ཏང་གི་གསར་གཏོད་ནུས་པ་དང་། གོང་བུ་འགྲིལ་ཤུགས། དམག་འཐབ་ནུས་པ། འགོ་ཁྲིད་ནུས་པ། འབོད་སྐུལ་གྱི་ནུས་པ་བཅས་རྒྱུན་ཆད་མེད་པར་ཆེ་རུ་ཕྱིན་ནས། ཏང་གི་ཁྱོན་ཡོངས་ལ་ལྟ་རྟོག་དང་ཕྱོགས་ཁག་མཐུན་སྦྱོར་བྱེད་པའི་འགོ་ཁྲིད་སྲོག་ཤིང་གི་ནུས་པ་འདོན་སྤེལ་གང་ལེགས་ཐུབ་པ་འདི་ནི་ལོ་ལྔའི་རིང་གི་དོན་སྙིང་ཆེས་གཏིང་ཟབ་ལྡན་པའི་གྲུབ་འབྲས་ཤིག་ཡིན་པ་མ་ཟད། ད་དུང་ང་ཚོར་འཕེལ་རྒྱས་ཡར་ཐོན་མཐའ་དག་བྱུང་བའི་རྩ་བའི་རྒྱུ་མཚན་ཡང་ཡིན། ལྷག་པར་དུ་གལ་ཆེ་བ་ཞིག་ལ། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་རྒྱལ་སྲིད་སྐྱོང་ལུགས་སྐོར་གྱི་འདུ་ཤེས་གསར་པ་དང་། དགོངས་པ་གསར་པ། འཐབ་ཇུས་གསར་པ་བཅས་ལས། རང་རེའི་ཏང་གིས་གུང་ཁྲན་ཏང་གི་སྲིད་སྐྱོང་ཆོས་ཉིད་དང་། སྤྱི་ཚོགས་རིང་ལུགས་འཛུགས་སྐྲུན་ཆོས་ཉིད། མིའི་རིགས་ཀྱི་སྤྱི་ཚོགས་འཕེལ་རྒྱས་ཆོས་ཉིད་བཅས་ལ་ངོས་འཛིན་བྱེད་ཚད་ཆུ་ཚད་གསར་པ་ཞིག་ཏུ་སླེབས་པར་བྱས་ཏེ། ཚན་རིག་དང་མཐུན་ཞིང་ཆ་ཚང་བའི་བསམ་བློའི་རིགས་པའི་གཞུང་ལུགས་ཀྱི་མ་ལག་ཅིག་གྲུབ་ཡོད་པ་དེ་ནི་མར་ཁེ་སི་རིང་ལུགས་ཀྲུང་གོ་ཅན་དུ་འགྱུར་བའི་གྲུབ་འབྲས་གསར་ཤོས་དེ་ཡིན་ལ། དེས་དེང་རབས་ཀྲུང་གོའི་མར་ཁེ་སི་རིང་ལུགས་འཕེལ་རྒྱས་ཀྱི་གནས་ཚད་གསར་པ་བཏོད་ཡོད་པ་རེད།
འགྲོ་ལམ་གྱི་གནད་དོན་ནི་ཏང་གི་བྱ་གཞག་དར་རྒུད་ཇི་ཡོང་དང་འབྲེལ་བ་ཡོད་པའི་གནད་དོན་གལ་ཆེན་ཞིག་ཡིན་པ་དང་། འགྲོ་ལམ་གྱིས་ལས་དབང་གཏན་འཁེལ་བྱེད་པས་འགྲོ་ལམ་ནི་ཏང་གི་སྲོག་རྩ་ལྟ་བུ་ཡིན། ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་འགྲོ་ལམ་བརྒྱུད་ཉེ་རབས་ཚུན་ཡུན་རིང་གོད་ཆགས་བརྒྱུད་མྱོང་བའི་ཀྲུང་ཧྭ་མི་རིགས་ཡར་ལངས་པ་དང་། ཕྱུག་པོར་འགྱུར་བ། སྟོབས་ཆེར་འགྱུར་བ་བཅས་ཀྱི་ལོ་རྒྱུས་རང་བཞིན་གྱི་འཕུར་མཆོང་མངོན་འགྱུར་བྱུང་ཡོད། འབད་འབུངས་ཡར་བརྩོན་གྱི་ལོ་ལྔའི་རིང་ཀྲུང་གོར་སྤྱི་ཚོགས་རིང་ལུགས་ཀྱི་སྐྱེ་སྟོབས་ཀྱི་གསོན་ཤུགས་ཆེན་པོ་རྒྱས་པ་དང་འབྲེལ་རྒྱུན་ཆད་མེད་པར་འཕེལ་རྒྱས་ཀྱི་གནས་ཚད་གསར་པ་བཏོད་པ་དང་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱིས་འཕེལ་རྒྱས་འགྲོ་བཞིན་པའི་རྒྱལ་ཁབ་དེང་རབས་ཅན་གྱི་ཕྱོགས་སུ་བསྐྱོད་པའི་ལམ་བུ་ཇེ་ཡངས་སུ་བཏང་སྟེ་མིའི་རིགས་ཀྱི་གནད་དོན་ཐག་གཅོད་བྱ་ཆེད་ཀྲུང་གོའི་བློ་གྲོས་ལེགས་སྐྱེས་ཕུལ་བ་དང་ཀྲུང་གོའི་ཇུས་གཞི་མཁོ་འདོན་བྱས་ཡོད། ལོ་རྒྱུས་ཀྱི་འགོ་འཛུགས་ས་གསར་པའི་ཐོག་ང་ཚོའི་ཏང་གིས་འགྱུར་ལྡོག་ཆེ་བའི་དུས་རབས་ཁྲོད་རང་འགུལ་ཐོབ་པ་བྱེད་པ་དང་རླབས་ཆེན་འཐབ་རྩོད་གསར་པའི་ནང་རྒྱལ་ཁ་ཐོབ་པ་བྱེད་དགོས་ན། ངེས་པར་དུ“གདེང་ཚོད་བཞི”དེ་བས་བརྟན་པོ་བཙུགས་ཏེ་རང་རྒྱལ་འཕེལ་རྒྱས་ཀྱི་དུས་མཚམས་རང་བཞིན་གྱི་ཁྱད་ཆོས་ཁོང་དུ་བརྟན་པོ་ཆུད་པ་དང་མི་དམངས་ཀྱིས་མཛེས་སྡུག་ལྡན་པའི་འཚོ་བར་རེ་སྨོན་བྱེད་པ་དེ་ཁོང་དུ་བརྟན་པོ་ཆུད་པ་བྱེད་དགོས། ང་ཚོས་ད་ཐེངས་ཚོགས་ཆེན་གྱིས་དེ་བས་ཡངས་བ་དང་དེ་བས་རིང་བའི་མིག་རྒྱང་གི་ཐོག་ནས་རྒྱལ་ཁབ་ཀྱི་འབྱུང་འགྱུར་འཕེལ་རྒྱས་ལ་འཕྲད་པའི་འཐབ་ཇུས་གལ་ཆེན་གྱི་གནད་དོན་རབ་དང་རིམ་པར་བསམ་བློ་གཏོང་བ་དང་ཁོང་དུ་ཆུད་པ་བྱས་ཏེ་རིགས་པའི་གཞུང་ལུགས་ཐད་གནས་ཚད་གསར་པ་གཏོད་པ་དང་ལག་ལེན་ཐད་བཀོད་སྒྲིག་གསར་པ་བྱས་ནས་ཏང་ཡོངས་དང་རྒྱལ་ཡོངས་མི་རིགས་ཁག་གི་མི་དམངས་ཁྲིད་སྟོན་བྱས་ཏེ་བསམ་པའི་འཁྱེར་སོ་དང་འབད་འཐབ་ཀྱི་རྣམ་འགྱུར་གསར་རྐྱང་ཐོག་ནས་རླབས་ཆེན་གྱི་འཐབ་རྩོད་བྱེད་པ་དང་། རླབས་ཆེན་གྱི་འདུ་འགོད་འཛུགས་སྐྲུན། རླབས་ཆེན་གྱི་བྱ་གཞག་ལ་སྐུལ་འདེད་གཏོང་བ། རླབས་ཆེན་གྱི་ཕུགས་འདུན་མངོན་འགྱུར་ཡོང་བ་བཅས་བྱས་ཏེ་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་རྒྱུན་ཆད་མེད་པར་མདུན་ཕྱོགས་སུ་སྐུལ་འདེད་གཏོང་རྒྱུར་རེ་སྒུག་བྱེད་བཞིན་ཡོད།
རླབས་ཆེན་གྱི་གྲུབ་འབྲས་མཐའ་དག་ནི་རྒྱུན་མཐུད་འབད་འཐབ་ཀྱི་འབྲས་བུ་ཡིན་པ་དང་རླབས་ཆེན་གྱི་བྱ་གཞག་ཚང་མ་སྔ་འཛིན་ཕྱི་གཏོད་ཁྲོད་སྐུལ་འདེད་གཏོང་དགོས། དེ་རིང་ང་ཚོས་ལོ་རྒྱུས་ཐོག་གི་དུས་རབས་གང་རུང་ལས་ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་གྱི་དམིགས་ཚད་བསྒྲུབ་རྒྱུ་དེ་བས་ཐག་ཉེ་རུ་ཕྱིན་པ་དང་ལོ་རྒྱུས་ཐོག་གི་དུས་རབས་གང་རུང་ལས་དམིགས་ཚད་དེ་མངོན་འགྱུར་བྱ་རྒྱུར་དེ་བས་ཡིད་ཆེས་ཀྱིས་ཁེངས་པ་དང་དེ་བས་ནུས་པ་ལྡན་ཡོད། ལོ་བརྒྱ་དང་པོའི་འབད་འཐབ་དམིགས་ཚད་དང་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་རྒྱུའི་རྒྱལ་ཁ་ཕུ་ཐག་གཅོད་རྒྱུ་མངོན་འགྱུར་དང་ལོ་བརྒྱ་གཉིས་པའི་འབད་འཐབ་དམིགས་ཚད་མངོན་འགྱུར་བྱ་ཆེད་འབད་འཐབ་དང་སྤྱི་ཚོགས་རིང་ལུགས་དེང་རབས་ཅན་གྱི་རྒྱལ་ཁབ་བསྐྲུན་རྒྱུའི་རྒྱང་སྐྱོད་ཀྱི་ལམ་བུ་གསར་པའི་ཐོག་བསྐྱོད་དེ་ང་ཚོའི་རླབས་ཆེན་ཏང་གིས་ཐོག་མའི་བསམ་འདུན་མ་བརྗེད་པར་སླར་ཡང་མདུན་སྐྱོད་བྱས་ཏེ་འགན་ལྕི་འཁུར་ནས་ཀྲུང་གོ་མི་དམངས་ཀྱི་རླབས་ཆེན་ཕུགས་འདུན་གྱི་གྲུ་གཟིངས་རླབས་གཤགས་མདུན་སྐྱོད་བྱ་རྒྱུར་ཁྲིད་སྟོན་བྱས་ནས་དེ་བས་འོད་ཟེར་ལྡན་པའི་ཕྱོགས་སུ་སྐྱོད་བཞིན་ཡོད།
ཚོགས་ཆེན་ཐུགས་གྲ་ལེགས་འགྲིག་ཡོང་བའི་སྨོན་འདུན་ཞུ།


text:
༄༅། །དེ་རིང་གི་ཉིན་མོ་འདི་ནི་རྒྱ་ནག་གུང་ཁྲན་དམར་ཤོག་གིས་བོད་རྒྱལ་ཁབ་ཆེན་པོ་བཙན་འཕྲོག་བྱས་ཏེ་མི་ལོ་ ༥༩ ཧྲིལ་པོ་འཁོར་བའི་དུས་ཚིགས་ཤིག་ཡིན། རྒྱ་ནག་གུང་ཁྲན་དམར་ཤོག་གིས་བོད་ས་བཙན་བཟུང་བྱ་རྒྱུའི་སྲིད་བྱུས་བཟུང་སྟེ་དམག་དཔུང་གིས་བོད་ནང་བཙན་འཛུལ་བྱས་ཏེ་བསམ་ཡུལ་ལས་འདས་པའི་དྲག་གནོན་བྱས་པ་མ་ཟད། བོད་མིའི་ཆོས་སྲིད་གཉིས་ཀྱི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་མཆོག་གི་སྐུ་ཕྱྭ་ལ་བསྡོ་བའི་ངན་གཡོའི་བྱ་སྤྱོད་སྤེལ་ནས་ཆེས་ཛ་དྲག་གིས་ཕྱི་ལོ་ ༡༩༥༩ ཟླ་ ༣ ཚེས་ ༡༠ ཉིན་བོད་ཀྱི་རྒྱལ་ས་ལྷ་སར་ཆོལ་གསུམ་བོད་མི་རྣམས་ཀྱིས་མ་བགྲོས་བསམ་པ་གཅིག་མཐུན་གྱིས་རྒྱ་དམར་ལ་ཞི་རྒོལ་བྱས་པར་རྒྱ་དམག་གིས་དྲག་གནོན་བྱས་ཏེ་ཕོ་བྲང་པོ་ཏཱ་ལ་དང་། ནོར་བུ་གླིང་གར་མེ་སྒྱོགས་བརྒྱབས་པ་སོགས་བོད་ཀྱི་ལོ་རྒྱུས་སུ་སྔར་བྱུང་མ་མྱོང་བའི་དུས་ངན་དེ་བོད་གངས་ཅན་པ་ཚོས་མི་རབས་ནས་མི་རབས་བར་བརྗེད་མི་སྲིད་པ་ཞིག་ཏུ་གྱུར་ཡོད། དེ་བཞིན་བོད་མིའི་སྒྲིག་འཛུགས་ཀྱིས་བོད་ཀྱི་རྒྱལ་གཅེས་དཔའ་བོ་དཔའ་མོའི་ཉིན་མོར་ཡང་ཆབས་ཅིག་ཏུ་དུས་དྲན་སྲུང་བརྩི་ཞུ་བཞིན་ཡོད་པས། བོད་བསྟན་སྲིད་མི་རིགས་ཆེད་བློས་གཏོང་གནང་མཁན་རྒྱལ་གཅེས་དཔའ་བོ་དཔའ་མོ་རྣམས་ཀྱི་སྙིང་སྟོབས་དང་མཛད་རྗེས་ལ་བཀའ་དྲིན་རྗེས་དྲན་ཞུ་རྒྱུ་དང་། ད་ལྟ་རྒྱ་གཞུང་གི་བཙོན་ཁང་སོགས་ནང་དཀའ་སྡུག་མྱོང་བཞིན་པ་རྣམས་ལ་གདུང་སེམས་མཉམ་སྐྱེད་ཞུ་རྒྱུ་ཡིན།
རྒྱ་གཞུང་གིས་ད་བར་བོད་ཀྱི་སྣོད་བཅུད་གཉིས་ཀར་དབང་བསྒྱུར་བྱེད་རིང་བོད་ཀྱི་འགྲོ་བ་མིའི་ཐོབ་ཐང་ལ་རྡོག་རོལ་དང་། ཆོས་དད་རང་དབང་བཙན་འཕྲོག སྐད་ཡིག་ཉམས་དམས། རང་བྱུང་ཁོར་ཡུག་ལ་གཏོར་སྐྱོན། བོད་ནང་མི་སེར་སྤེལ་བའི་སྲིད་བྱུས་སོགས་ཀྱིས་བོད་ཡུལ་རྒྱ་ཡུལ་དུ་བསྒྱུར་རྒྱུར་རིག་གནས་གསར་བརྗེ་ཆེན་པོ་ཟེར་བ་སོགས་ནས་སྲིད་བྱུས་རབས་དང་རིམ་པ་སྤེལ་ཡོད། བོད་མི་རྣམས་ཀྱིས་སྲིད་བྱུས་དེ་དག་ལ་མི་འདོད་པའི་ཞི་རྒོལ་རིམ་པ་བྱས་ཀྱང་རྒྱ་གཞུང་གིས་བོད་མི་རྣམས་ཀྱི་མངོན་འདོད་ལ་བདག་སྐྱོང་བྱ་རྒྱུ་ལྟ་ཅི་དེ་ལས་ལྡོག་སྟེ་མི་སྤྱོད་ལས་འདས་པའི་དྲག་གནོན་དང་མནར་གཅོད་འོག་བོད་མི་འབུམ་ཕྲག་བཅུ་གཉིས་ལྷག་གི་ཚེ་སྲོག་འཕྲོག་ཅིང་། དགོན་སྡེ་སྟོང་ཕྲག་དྲུག་ལྷག་རྩ་གཏོར་བཏང་ཡོད། ཕྱི་ལོ་ ༢༠༠༨ ལོར་བོད་ས་ཁྱོན་ཡོངས་ནས་ས་བྱི་ཞི་རྒོལ་ཆེན་མོའི་ལས་འགུལ་བྱུང་བ་དང་། ལྷག་པར་ཕྱི་ལོ་ ༢༠༠༩ ཟླ་ ༢ ཚེས་ ༢༧ ཉིན་རྔ་པ་ཀིརྟི་དགོན་གྱི་གྲྭ་བཀྲ་བྷེ་ལགས་ཀྱིས་རང་ལུས་མེར་བསྲེགས་གནང་བ་ནས། ཉེ་སྔོན་ཕྱི་ལོ་ ༢༠༡༨ ཟླ་ ༣ ཚེས་ ༧ ཉིན་ཨ་མདོ་རྔ་པ་རྨེའུ་རུ་མ་རུ་ཆེན་བཞི་པ་གནམ་མཚོ་སྡེ་པ་ནས་ཡིན་པ་རང་ལོ་ ༤༤ ཡས་མས་ཙམ་སོན་པ་ཚེ་ཁོ་ལགས་ཀྱིས་རང་ལུས་མེར་བསྲེགས་གནང་བ་བཅས་ད་བར་ཤེས་རྟོགས་ར་འཕྲོད་གསལ་པོ་བྱུང་བ་ཁྱོན་བོད་མི་སེར་སྐྱ་ཕོ་མོ་རྒན་གཞོན་གྲངས་ ༡༥༢ ཡིས་རང་ལུས་མེར་བསྲེགས་གནང་སྟེ་༸གོང་ས་མཆོག་བོད་ལ་གདན་ཞུ་དགོས་པ་དང་། བོད་ལ་རང་དབང་དགོས་པའི་དགོས་འདུན་བཏོན་ཏེ་ཞི་རྒོལ་གནང་ཡོད། དེ་དག་གི་འབྱུང་རྐྱེན་གཙོ་བོ་ནི། རྒྱ་གཞུང་གིས་བོད་ནང་མཁྲེགས་འཛིན་གྱི་སྲིད་བྱུས་འོག་བོད་རིགས་ལ་དམིགས་བསལ་གྱིས་དམ་དྲག་བྱས་ཏེ་གཞིས་བཞུགས་བོད་མི་རྣམས་ཀྱི་མངོན་འདོད་དང་རེ་བ་ལ་བདག་སྤྲོད་མི་བྱེད་པར་བོད་མི་རྣམས་བཙོན་རར་ཚུད་པ་ལྟ་བུའི་གནས་སྟངས་འོག་ཞི་རྒོལ་དེ་དག་བྱུང་བ་ཡིན་པ་གསལ་པོ་ཆགས་ཡོད།
འདི་ལོ་ཕྱི་ཟླ་ ༢ ཚེས་ ༡ ནས་བཟུང་རྒྱ་ནག་རྒྱལ་སྲིད་སྤྱི་ཁྱབ་ཁང་གི་ཆོས་ལུགས་ལས་དོན་ཁང་ཟེར་བས་ཁྲིམས་སྲོལ་གསར་པ་ལག་བསྟར་བྱ་རྒྱུ་ཟེར་ནས། ཆོས་སྡེ་སོ་སོའི་མ་དངུལ་དང་། ཆོས་ལུགས་ཀྱི་བྱེད་སྒོ་ཁག་ཚང་མར་རྒྱ་གཞུང་གིས་ཐེ་བྱུས་བྱས་ཏེ་དམ་དྲག་བྱེད་བཞིན་པ་ཙམ་དུ་མ་ཟད། ཆོས་ལུགས་དང་ཆབ་སྲིད་ཀྱི་བདེ་འཇགས་གཉིས་རྒྱ་གཞུང་གིས་ཉ་ཉུང་མཉམ་བསྲེས་བྱས་ཏེ་ཆོས་དད་རང་དབང་ལ་དོ་ཕོག་བཟོ་བཞིན་ཡོད་ལ། རྒྱ་གར་དང་བལ་ཡུལ་དུ་ཡོད་པའི་ནང་པའི་གནས་ཆེན་ཁག་མཇལ་འདོད་ཡོད་པའི་བོད་མི་ཚོར་ཕྱིར་བསྐྱོད་ཐོངས་མཆན་སྤྲོད་རྒྱུར་དམ་དྲག་དང་། གལ་ཏེ་ཐོངས་མཆན་སྤྲད་ཚེ་ཁག་ཐེག་དགོས་པ་དང་དུས་ཚོད་ངེས་མེད་ནང་ཕྱིར་ལོག་དགོས་པའི་བཀའ་རྒྱ་གཏོང་བ་སོགས་ཀྱི་སུན་གཙེར་བཟོ་བཞིན་ཡོད། ཕྱི་ལོ་ ༢༠༡༨ ཟླ་ ༡ ཚེས་ ༢༤ ཉིན་ཨ་རིར་རྟེན་གཞི་བྱས་པའི་འགྲོ་བ་མིའི་ཐོབ་ཐང་ལྟ་ཞིབ་ཚོགས་པར་རྒྱ་ནག་གཞུང་འབྲེལ་ཡིག་ཆ་ཞིག་ལག་སོན་བྱུང་བའི་ནང་བླ་རུང་སྒར་དུ་གྲྭ་ཤག་གཏོར་བཤིག་དང་གྲྭ་བཙུན་ཕྱིར་འབུད་ཀྱི་ལས་རིམ་ཡོངས་རྫོགས་མཇུག་བསྒྲིལ་ཟིན་རྗེས། རྒྱ་གཞུང་གིས་རྒྱ་ནག་དམར་ཤོག་ཚོགས་པའི་ལས་བྱེད་ ༢༠༠ ཙམ་བསྐོ་གཞག་བརྒྱུད་མ་འོངས་པར་དགོན་པའི་འཛིན་སྐྱོང་དང་བདེ་འཇགས། དཔལ་འབྱོར། སློབ་ཁྲིད། སློབ་ཞུགས། དེ་བཞིན་སློབ་ཁྲིད་ཀྱི་ནང་དོན་གཏན་འབེབས་བཅས་ཀྱི་ལས་དོན་ཡོངས་རྫོགས་ཐོག་ལ་སྟངས་འཛིན་བྱ་རྒྱུའི་གནད་དོན་དེ་དང་འབྲེལ་ཨ་རིའི་གྲོས་ཚོགས་ཀྱི་ Tom Lantos འགྲོ་བ་མིའི་ཐོབ་ཐང་ཚོགས་ཆུང་གི་ཟུང་འབྲེལ་ཚོགས་གཙོ་གྲོས་ཚོགས་འཐུས་མི་སྐུ་ཞབས་ Jim McGovern ལགས་ཀྱིས་ཨ་རིའི་གྲོས་ཚོགས་ནང་གླེང་སློང་གནང་བ་དང་། བླ་རུང་སྒར་དུ་རྒྱ་ནག་དམར་ཤོག་ཚོགས་པའི་ལས་བྱེད་ ༢༠༠ ཙམ་བསྐོ་གཞག་བརྒྱུད་དམ་དྲག་དང་སྟངས་འཛིན་གྱི་ལས་དོན་བྱེད་ཤུགས་ཆེ་རུ་བཏང་བ་ནི་བོད་ནང་གི་ཆོས་དད་རང་དབང་གི་གནས་སྟངས་ཇེ་སྡུག་ཏུ་གཏོང་རྒྱུའི་སྲིད་བྱུས་འཛིན་པ་དང་། ད་ལྟའི་རྒྱ་ནག་གཞུང་གིས་མངོན་གསལ་མིན་པའི་བྱ་སྤྱོད་མང་དག་ཅིག་སྤེལ་བའི་བརྒྱུད་གསེར་རྟ་བླ་རུང་སྒར་གཙོས། བོད་ཀྱི་དགོན་སྡེ་ཁག་ཅིག་གི་གྲྭ་བཙུན་ཕྱིར་འབུད་དང་། བོད་མི་མང་ཚོགས་ཀྱི་ཆོས་དད་རང་དབང་ལ་དམ་དྲག་སྔར་ལྷག་བྱེད་བཞིན་པ་གསལ་པོ་ཆགས་ཡོད།
བོད་ནང་གཏེར་ཁ་སྔོག་འདོན་དང་ཤིང་ནགས་གཅོད་བྲེགས་ཀྱིས་མཚོན་རང་བྱུང་ཁོར་ཡུག་གི་རྣམ་པར་གཏོར་བཅོམ་ཚད་ལས་བརྒལ་བ་བཏང་དང་གཏོང་མུས་ཀྱིས་རྩྭ་ཐང་བྱེ་ཐང་དུ་གྱུར་བ་དང་། གཙང་ཆུ་འབག་བཙོག་ཏུ་གྱུར་བ། བོད་མཐོ་སྒང་གི་འཁྱགས་རོམ་བཞུར་ཚད་ཆེས་མགྱོགས་པས་གནས་སྟངས་ཛ་དྲག་ཏུ་འགྱུར་བཞིན་ཡོད། གཞན་ཡང་གཙང་ཆུ་བཀག་སྐྱིལ་དང་། ལྷོ་ཆུ་བྱང་འདྲེན་ཟེར་བའི་ལས་འཆར་སྒྲིག་བཞིན་པ་སོགས་ཀྱིས་འཛམ་གླིང་སྤྱི་དང་། ཡང་སྒོས་གླིང་ཆེན་ཨེ་ཤེ་ཡའི་ནང་རང་བྱུང་ཁོར་ཡུག་ལ་དོ་ཕོག་ཐེབས་ཏེ་མི་མང་ཐེར་འབུམ་མང་པོའི་རང་བྱུང་འཚོ་གནས་ཐད་བསམ་བརྗོད་ལས་འདས་པའི་ཤུགས་རྐྱེན་ངན་པའི་མཇུག་འབྲས་ཡོང་ངེས་ཡིན་པར་བརྟེན། དེ་ནི་ཧ་ཅང་གི་བློ་འཚབ་བྱེད་དགོས་པ་ཞིག་ཏུ་གྱུར་ཡོད། རྒྱ་ནག་དབུས་གཞུང་ཁོར་ཡུག་སྲུང་སྐྱོབ་དོ་དམ་ལྷན་ཁང་ཟེར་བས་ཁོར་ཡུག་སྲུང་སྐྱོབ་ཐད་ཞིབ་འཇུག་ཚོགས་ཆུང་ཞིག་མངགས་གཏོང་གིས་བོད་ཐེ་བའི་ཞིང་ཆེན་བརྒྱད་ནང་ཟླ་གཅིག་རིང་རྟོག་ཞིབ་ཀྱི་ལས་འགུལ་སྤེལ་ཏེ། འདི་ལོའི་ཟླ་ ༡ ཚེས་ ༣ ཉིན་ལྷ་སར་ཞིབ་འཇུག་གི་གྲུབ་དོན་གསལ་བསྒྲགས་བྱས་ཡོད་པའི་ནང་ཁོར་ཡུག་གཙང་བཟོའི་ཐོག་ཞན་ཆ་དང་ཉེས་ཆད་ཕོག་པའི་གནས་ཚུལ་ཐོན་པ་ནས་དཔང་རྟགས་གསལ་ཤོས་ཆགས་ཡོད།
དེ་བཞིན་བོད་ཀྱི་གདོད་མའི་འཚོ་གནས་ལ་བཅོས་བསྒྱུར་གཏོང་ཆེད་བོད་ཆབ་མདོ་ས་ཁུལ་གྱི་མི་རབས་མང་པོར་གནས་བཅའ་བའི་ཞིང་འབྲོག་མང་དག་ཅིག་གནས་སྤོ་བྱ་དགོས་པའི་བཙན་བཀའ་བཏང་སྟེ། ཡུལ་ལུང་དེ་དག་ལ་རྒྱ་གཞུང་གིས་འཛུགས་བསྐྲུན་དང་གཏེར་ཁ་སྔོག་འདོན་བྱ་རྒྱུའི་ལས་འཆར་ཡོད་པ་མངོན་གསལ་ཆགས་ཡོད། དཔེར་ན་སྡེ་དགེ་འཇོ་འདའ་ཉེ་ཁུལ་གྱི་ལུང་རི་ཞེས་པ་ནས་ཟངས་གཏེར་སྔོག་འདོན་བྱས་ཏེ་ཉེ་འཁོར་ལ་ལྕགས་རིས་བསྐོར་ནས་དམ་དྲག་བྱེད་བཞིན་པ་ནས་ཤེས་ཐུབ།
ཕྱི་ལོ་ ༢༠༡༨ ཟླ་ ༡ པོའི་ནང་ཧྲང་ཧེ་ (shanghai) དྲ་ལམ་ནས་གནས་ཚུལ་སྤེལ་གསལ་ལྟར་ན། དེ་སྔོན་གཞིས་ཀ་རྩེར་ཡུལ་སྐོར་བའི་ས་ཚུགས་ཀྱི་ཆ་རྐྱེན་བསྐྲུན་པ་ལྟར། ཐེངས་འདིར་ལྷ་སར་ཡུལ་སྐོར་སྤྲོ་འཆམ་གྱི་ལྟེ་གནས་ཁྱབ་རྒྱ་ཆེ་རུ་གཏོང་རྒྱུར་ཕྱི་ལོ་ ༢༠༡༨ ནས་ ༢༠༢༠ བར་ཡུལ་སྐོར་སྤྲོ་འཆམ་པ་མི་འབོར་ས་ཡ་ ༢༠ ལྷག་ཡོང་རྒྱུར་ཚོད་དཔག་བྱེད་བཞིན་ཡོད་འདུག འདི་ལོར་ཕྱི་ཟླ་ ༡ པོའི་ནང་བོད་ནང་དགུན་དུས་ཀྱི་ཡུལ་སྐོར་བའི་ལས་འཆར་ཞེས་པར་ཁ་གཡར་ཏེ། ནམ་རྒྱུན་ཕོ་བྲང་པོ་ཏཱ་ལ་རུ་འཛིན་བྱང་ཉོས་ཏེ་མཆོད་མཇལ་བཅར་དགོས་ཀྱང་འདི་ལོར་ཟླ་གསུམ་རིང་ཡུལ་སྐོར་བ་ཚོར་རིན་མེད་ཀྱི་མཆོད་མཇལ་འགྲོ་ཆོག་པ་མ་ཟད་མགྲོན་ཁང་དང་འགྲུལ་བཞུད་ལ་སོགས་པར་དེ་བས་ཕྱེད་བཅག་གི་ལས་གཞི་ལག་བསྟར་བྱ་འགོ་བཙུགས་ཏེ། མདོར་ན་ལས་འཆར་དེའི་བརྒྱུད་བོད་ནང་མི་འབོར་སྤོ་བཤུག་གི་གནས་སྟངས་ཀྱང་ཉིན་རེ་བཞིན་འཕེལ་བཞིན་ཡོད།
བོད་མི་རིགས་ཀྱི་སྐད་ཡིག་ལ་དགའ་ཞེན་དང་གུས་བརྩི་བྱེད་མཁན། བོད་ཀྱི་སྐད་ཡིག་སློབ་གསོའི་ཐོབ་ཐང་དོན་གཉེར་བ་བཀྲ་ཤིས་དབང་ཕྱུག་ལགས་ཕྱི་ལོ་ ༢༠༡༦ ཟླ་ ༡ ཚེས་ ༢༧ ཉིན་རྒྱ་གཞུང་གིས་འཛིན་བཟུང་བཀག་ཉར་བྱས་ཏེ་ལོ་ ༢ ཕྱིན་རྗེས་ཉེ་ལམ་ཁྲིམས་བཤེར་ཟེར་བ་བྱས་ཡོད་ཀྱང་ཐག་གཅོད་ཀྱི་བཅད་ཁྲ་གང་ཡང་བརྒྱུད་བསྒྲགས་མ་བྱས་པར་བཞག་ཡོད། ཁོང་གིས་བོད་ཀྱི་སྐད་ཡིག་ཐོབ་ཐང་རྒྱུན་འཛིན་གྱི་གནད་དོན་ཐོག་རྒྱ་གཞུང་ལ་དོ་འཁུར་དགོས་སྐོར་རྒྱ་གཞུང་གི་ཁྲིམས་ཡིག་ཁག་དང་མཐུན་པར་ཞུ་བསྐུལ་བྱས་པར། རྒྱ་གཞུང་གིས་ཁོང་ལ་ཉེས་འཛུགས་བྱེད་བཞིན་ད་དུང་ཡང་བཀག་ཉར་བྱས་ཡོད་ཀྱང་རྒྱལ་སྤྱིའི་ནང་ཁོང་གི་མངོན་འདོད་དང་ཁོང་གློད་བཀྲོལ་གཏོང་དགོས་པའི་གཞུང་དང་གྲོས་ཚོགས་འགྲོ་བ་མིའི་ཐོབ་ཐང་གི་ཚོགས་སྡེ་ཁག་བཅས་ནས་རྒྱབ་སྐྱོར་དང་སྦྲགས་རྒྱ་ནག་གཞུང་ལ་སྐྱོན་བརྗོད་ཤུགས་ཆེ་བྱེད་བཞིན་ཡོད། ང་ཚོ་རང་དབང་ལུང་པའི་ནང་ཡོད་པའི་གཞུང་སྒེར་སྒྲིག་འཛུགས་སྤྱི་དང་བོད་མི་ཆེ་ཕྲ་ཡོངས་ཀྱིས་མིག་མདུན་གྱི་ཁེ་ཕན་ཁོ་ན་ཙམ་ལ་མ་གཟིགས་པར། མ་འོངས་བོད་མི་རིགས་དང་། རིག་གཞུང་གོ་ལ་འདིའི་ཐོག་གནས་དང་མི་གནས་བོད་ཀྱི་སྐད་ཡིག་ལ་ཐུག་ཡོད་པས། བོད་ཀྱི་སྐད་ཡིག་སྦྱོང་སྤྱོད་སྤེལ་གསུམ་སྔར་ལས་ཤུགས་ཆེར་དམ་དོན་གནང་དགོས་པ་གལ་ཆེ་ཞིག་ཆགས་ཡོད།
བོད་དང་རྒྱ་ནག་ནང་ལ་སྤྱི་ཚོགས་དྲ་གནས་བརྒྱུད་དངོས་ཡོད་གནས་ཚུལ་དང་། མི་མང་གི་མངོན་འདོད། རྒྱལ་སྤྱིའི་གནས་ཚུལ་ཇི་བཞིན་ཤེས་ཐབས་དཀའ་བས་ཉིན་རེ་བཞིན་ཆེས་དམ་དྲག་གི་གནས་སུ་གྱུར་ཡོད། འདི་ལོའི་ཕྱི་ཟླ་ ༢ ཚེས་ ༢ ཉིན་རྒྱ་ནག་གི་དྲ་རྒྱ་དོ་དམ་ལས་ཁང་གིས་དྲ་རྒྱའི་ཐོག་དངོས་ཡོད་དང་མི་མཐུན་པའི་རིགས་ཟེར་བའི་གནས་ཚུལ་བཀོད་སྤེལ་མི་ཆོག་པའི་དམ་དྲག་ལྟ་ཞིབ་དམ་དུ་གཏོང་རྒྱུའི་བཀའ་རྒྱ་བཏང་སྟེ། དྲ་རྒྱའི་ཐོག་གཞུང་ཕྱོགས་ཀྱི་བསམ་ཚུལ་དང་མི་མཐུན་པའི་གནས་ཚུལ་རིགས་འགོད་རྒྱུར་དམ་དྲག་བཀག་སྡོམ་ནན་པོ་བྱེད་བཞིན་ཡོད། བོད་རབ་གནས་ས་ཁྱི་ལོའི་ལོ་གསར་ཚེས་ ༢ ཏེ་ཕྱི་ཚེས་ ༡༧ ཉིན་རྒྱལ་སྤྱིའི་རིག་དངོས་ཁོངས་སུ་ཚུད་པའི་ལྷ་ལྡན་གཙུག་ལག་ཁང་ལ་གློ་བུར་མེས་སྐྱོན་ཚབས་ཆེན་བྱུང་ཡོད་ཀྱང་། ད་བར་རྒྱ་གཞུང་གིས་མེས་སྐྱོན་ཇི་ལྟར་བྱུང་མིན་དང་། རྟེན་གཙོ་ཇོ་བོ་རིན་པོ་ཆེར་མེ་སྐྱོན་གྱི་གནས་སྟངས་སྦས་གསང་གིས་ཁ་གསལ་འགྲེལ་བརྗོད་གང་ཡང་བྱས་མེད་ན། བོད་མི་མང་གི་དད་མོས་ཞུ་ཡུལ་དང་རྩ་ཆེའི་རིག་དངོས་རྣམས་ལ་གཙིགས་འཛིན་དང་སྲུང་སྐྱོབ་ཇི་ཙམ་གནང་གི་ཡོད་མེད་ཧ་ཅང་གསལ་པོ་ཆགས་ཡོད། ད་དུང་མགོ་རྔ་མི་མཚུངས་ཤིང་ཡིད་ཆེས་མི་ཐུབ་པའི་གསར་འགྱུར་ཡ་མ་ཟུང་སྤེལ་ཏེ་འཛམ་གླིང་མི་མང་ལ་མགོ་སྐོར་གཏོང་ཐབས་བྱས་ཡོད། དེར་བརྟེན་ལྷ་ལྡན་གཙུག་ལག་ཁང་གི་རྟེན་དང་བརྟེན་པར་བཅས་ལ་མེ་སྐྱོན་ཇི་ལྟར་བྱུང་མིན་འབྲེལ་ཡོད་རྒྱལ་སྤྱིའི་ཚོགས་སྡེ་ཁག་ནས་རྩད་གཅོད་ཀྱིས་དངོས་ཡོད་གནས་ཚུལ་ཤེས་རྟོགས་གསལ་སྟོན་ཐུབ་པ་བྱ་རྒྱུར་འབོད་སྐུལ་ཞུ་རྒྱུ་ཡིན།
རྒྱ་ནག་གཞུང་གིས་༸གོང་ས་༸སྐྱབས་མགོན་ཆེན་པོ་མཆོག་གི་མཛད་འཕྲིན་དང་། བཙན་བྱོལ་བོད་མིའི་སྒྲིག་འཛུགས་བཅས་ལ་རྣམ་ཀུན་ནས་ཁ་བྲལ་རིང་ལུགས་ཞེས་སྐྱོན་བརྗོད་དང་། མཁྲེགས་བཟུང་གི་སྲིད་བྱུས་འཛིན་བཞིན་པར་མངོན་གསལ་དོད་པོས་འགྱུར་བ་གང་ཡང་བཏང་མེད། རྒྱ་གཞུང་གིས་གུ་ཡངས་ཀྱི་སྲིད་བྱུས་བཟུང་སྟེ་བོད་མི་རིགས་ཀྱི་མངོན་འདོད་ལ་བདག་སྤྲོད་ཀྱིས་བོད་རྒྱའི་དཀའ་རྙོག་སེལ་ཐབས་གནང་དགོས་པ་ནི་གཡོལ་ཐབས་མེད་པ་ཞིག་དང་། དེ་བཞིན་ད་ལྟའི་བོད་ནང་གི་ཛ་དྲག་གནས་སྟངས་ཞི་འཇམ་ཡོང་ཐབས་དང་། ༸གོང་ས་༸སྐྱབས་མགོན་ཆེན་པོ་མཆོག་གི་དགོངས་གཞི་དང་བཙན་བྱོལ་བོད་མིའི་སྒྲིག་འཛུགས་ནས་བོད་རྒྱ་གཉིས་སྨན་དབུ་མའི་ལམ་གྱི་ཐོག་ནས་གྲོས་མོལ་ཡོང་ཐབས་བྱ་རྒྱུའི་ཆོད་སེམས་ལ་འགྱུར་བ་གང་ཡང་མེད་པར་བརྟེན། རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་འགོ་ཁྲིད་ཚོས་ཀྱང་གཡས་ཁག་གཡོན་དཀྲི་མེད་པར་དུས་ཚོད་དམ་འཛིན་གྱིས་བོད་རྒྱ་འབྲེལ་མོལ་མྱུར་དུ་ཡོང་ཐབས་དགོས་པའི་ནན་སྐུལ་བྱེད་ཀྱི་ཡོད།
གངས་ཅན་བོད་མི་ཡོངས་ཀྱིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་བླང་དོར་གྱི་ལམ་སྟོན་སྤྱི་དང་། ཁྱད་པར་ཆོལ་གསུམ་ཆོས་ལུགས་དང་བཅས་པའི་བོད་མི་རྣམས་ཀྱི་དམ་ཚིག་རྡོག་རྩ་ཆིག་སྒྲིལ་གྱིས་མགོན་པོ་གང་ཉིད་ཐུགས་དགྱེས་པའི་ལས་དོན་བསྒྲུབ་དགོས་རྒྱུ་ནི་གཡོལ་ཐབས་དང་ངོ་ལྐོག་གཏན་ནས་བྱ་མི་རུང་བའི་ལས་འགན་གལ་ཆེ་ཞིག་ཡིན་ན། བོད་མི་ནང་ཁུལ་མཐུན་ལམ་དང་། བོད་སྤྱི་པའི་བསོད་ནམས་གོང་མཐོར་གཏོང་ཐབས། བོད་ཀྱི་ཆོས་དང་། རིག་གཞུང། སྐད་ཡིག་སོགས་ལ་གཅེས་འཛིན་གྱི་བོད་སྤྱི་པའི་ལས་དོན་ཐོག་ནུས་པ་མཉམ་སྤུངས་དང་ཕྱར་གྲུ་མཉམ་འདེགས་ཞུ་དགོས་རྒྱུ་བཅས་ནི་བོད་མིའི་འཕྲལ་ཕུགས་གཉིས་ཀར་ཕན་པའི་ལས་འགན་གལ་ཆེ་ཞིག་ཀྱང་ཆགས་ཡོད་པས་ཚང་མས་ལག་བསྟར་དོན་ཐོག་ཏུ་སྨིན་པར་གནང་རོགས་ཞེས་འབོད་སྐུལ་ཞུ་རྒྱུ་ཡིན།
བོད་ཀྱི་བདེན་པའི་འཐབ་རྩོད་དང་བཙན་བྱོལ་བོད་མིར་མཐུན་འགྱུར་གནང་མཁན་རྒྱ་གར་དབུས་སའི་གཞུང་དང་མི་མང་གཙོས་རྒྱལ་སྤྱིའི་ནང་གི་གཞུང་དང་། གྲོས་ཚོགས། མི་མང་བཅས་ཚང་མར་དེ་རིང་གི་གོ་སྐབས་འདི་བརྒྱུད་དེ་བཀའ་དྲིན་དྲན་བཞིན་པའི་སྒོ་ནས་ཐུགས་རྗེ་ཆེ་ཞེས་ཞུ་རྒྱུ་ཡིན།
མཐའ་དོན། བོད་མིའི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་༸སྐུ་ཚེ་བསྐལ་བརྒྱར་བརྟན་ཅིང་།ཐུགས་བཞེད་ལྷུན་གྱིས་འགྲུབ་པ་དང་། བོད་དོན་བདེན་མཐའ་མྱུར་དུ་གསལ་བའི་སྨོན་འདུན་ཞུ་རྒྱུ་བཅས། བོད་མི་མང་སྤྱི་འཐུས་ལྷན་ཚོགས་ནས་ཕྱི་ལོ་ ༢༠༡༨ ཟླ་ ༣ ཚེས་ ༡༠ ལ།། །།


text:
དེ་ཡང་ཇི་སྐད་དུ། མདོ་ཁམས་ས་ཡི་ཐིག་ལེ་འདམ་སྟོད་ཁ་ཤིས་གོང་དུ་གྲུབ་ཆེན་ཀརྨ་པཀྵིས(1204) _(1283)གེ་སར་སྐྱེས་བུ་དོན་གྲུབ་ཀྱི་ཞལ་གཟིགས་པའི་དུས་སུ་མཛད་པར་གྲགས་པའི་སེང་ཆེན་སྐྱེས་བུ་དོན་གྲུབ་ལ་བསངས་གསོལ་མཆོད་པ་འབུལ་ཚུལ་ཞེས་པ་ལས།ཀྱེེ། ཆོས་སྐུ་དབྱིངས་ཀྱི་ཕོ་བྲང་ནས། །འོད་གསལ་ལྷུན་གྲུབ་ཕོ་བྲང་ནས།།སྐྱབས་ཀུན་འདུས་སངས་རྒྱས་སྤྲུལ་པའི་སྐུ། །སྐུ་མི་འགྱུར་འཕགས་པ་འཇམ་དཔལ་སྐུ། །གསུང་མི་འགག་ཐུགས་རྗེ་ཆེན་པོའི་གསུང་། །ཐུགས་མི་འཁྲུལ་ཕྱག་ན་རྡོ་རྗེའི་ཐུགས།།རིག་གསུམ་མགོན་པོའི་སྐྱེ་བ་ཡིན། །རིགས་ལྔ་ཐུགས་ཀྱི་སྤྲུལ་པ་ཡིན། །ས་བཅུ་ནོན་པའི་སངས་རྒྱས་ཡིན།།དབུ་ནག་བོད་ཀྱི་ལྷ་སྐལ་ཡིན། །ཐབས་ཀྱི་འགྲོ་དོན་བྱེད་པའི་མཆོག།སྐྱེ་འགྲོ་ཡོངས་ཀྱི་སྐྱབས་གཅིག་པུ། །འཛམ་གླིང་མུན་པ་གསལ་བྱེད་པ།།སེང་ཆེན་ནོར་བུ་དོན་འགྲུབ་༼ཀྱེ༽།།བསངས་དང་སྤྱན་འདྲེན་གཤེགས་སུ་གསོལ། ། ཞེས་དང་། དགེ་རྒྱལ་བསོད་ནམས་ཚེ་བརྟན་གྱི་བསྐུལ་ངོར༧རྒྱལ་དབང་བཅུ་བཞི་པ་ཐེག་མཆོག་རྡོ་རྗེས(1797)_(1867) མཛད་པའི་གེ་སར་བསངས་མཆོད་ལས།ཧཱུཾ། ཡུལ་ནི་མཐོང་བ་ཀུན་སྨོན་ན། །རྒྱ་བོད་ཡོངས་ཀྱི་དགྲ་ལྷ་ཆེ།།པད་འབྱུང་འཕྲིན་ལས་ཕོ་ཉ་སྟེ། །ནག་པོ་བདུད་ཀྱི་ཁ་གནོན་དང་།།སེར་པོ་ཧོར་གྱི་གཉའ་གནོན་མཆོག ། སེང་ཆེན་ནོར་བུ་དགྲ་འདུལ་ནི། །ཞེས་དང་།ཡང་དེ་ཉིད་ཀྱིས་མཛད་པའི་གེ་སར་སྐྱེས་བུ་འཁོར་བཅས་དགྱེས་པར་བྱེད་པའི་མཆོད་གཏོར་ནོར་བུའི་རྒྱལ་མཚན་ལས་ཀྱང་།ཁྱད་པར་མཆོད་པའི་ཡུལ་དམ་པ། །པད་འབྱུང་ཕྲིན་ལས་བདག་ཉིད་ཆེ།།གངས་ཅན་བོད་ཀྱི་དགྲ་བླའི་གཙོ། །སེང་ཆེན་ནོར་བུ་དགྲ་འདུལ་མཆོད། །ཅེས་དང་།ཁྱད་པར་སྙིགས་མའི་རང་མདངས་ཀྱི། །ལྷ་སྲིན་འཁྲུག་པ་བྱོལ་བ་དང་།།དམ་སྲི་འབྱུང་པོའི་རྒྱུ་ལམ་ཆོད། །རྫོགས་ལྡན་ནོར་བུའི་དཔལ་སྤྲོས་ཤིག །ཅེས་དང་།སེང་ཆེན་ནོར་བུ་དགྲ་འདུལ་རྩལ། །སྐྱེས་བུ་ཆེན་པོ་མིའི་གེ་སར།།དེང་སང་སྙིགས་མ་ལྔ་བདོ་འདིར། །དམ་སྲི་འབྱུང་པོ་ཁ་དར་ཞིང་། །ཁྱད་པར་སྨོན་ལོག་བདུད་རྗེའི་འཕྲུལ།།ལོག་བཤེས་གདུག་པའི་རྒྱལ་འབངས་རྣམས། །སྡིག་སྤྱོད་མི་དགེའི་བྱ་བ་འཕེལ།།བསྟན་པ་གཉན་ལ་དགྲ་དར་ཞིང་། །རྒྱལ་ཁམས་སྡུག་ལ་འདྲེས་དུས་འདིར།།བདུད་རྗེའི་སྲོག་བདག་ཁྱོད་མིན་ནམ། ། ཧོར་པོའི་གཤེད་པོ་ཁྱོད་མིན་ནམ།།བསྐོས་པའི་མི་ཆེན་ཁྱོད་མིན་ནམ། །བཙུགས་པའི་ཤིང་རིང་ཁྱོད་མིན་ནམ།།འཕྲུལ་གྱི་མིའུ་ཁྱོད་མིན་ནམ། །སྨོན་ལམ་མཐའ་བཙན་ཁྱོད་མིན་ནམ།།རྫུ་འཕྲུལ་སྟོབས་ལྡན་ཁྱོད་མིན་ནམ། །ཡོངས་ལ་དབང་བསྒྱུར་ཁྱོད་མིན་ནམ། །ཞེས་དང་། འཇམ་དཔལ་དབྱངས་དངོས་མི་ཕམ་རིན་པོ་ཆེས་(1846)_ (1912)མཛད་པའི་གེ་སར་རྡོ་རྗེ་ཚེའི་རྒྱལ་པོའི་གཞུང་དང་མན་ངག་གི་སྐོར་བདུད་རྩིའི་བུམ་བཟང་ལས།ཁྱད་པར་མ་འོངས་ཉི་ཤུའི་མཐར་ཐུག་སྐབས།།དྲེགས་པའི་ཚུལ་སྟོན་གེ་སར་སྐྱེས་བུ་ཞེས།༔ཕྱི་རུ་དཔའ་ཞིང་རྩལ་མྱུར་དགྲ་ལྷའི་རྒྱལ༔ནང་དུ་སྙིང་ཉེ་བཀྲ་ཤིས་འཁུ་ལྡོག་ཆུང་༔ཁྱད་པར་དམ་སྲི་རྒྱ་འདྲེ་འདུལ་བའི་གཉེན༔དེང་སང་དུས་སུ་བབ་པའི་ལྷག་ལྷ་སྟེ༔ ཞེས་དང་།འདིས་ཀྱང་དམ་སྲི་གསར་སྐྱེས་རྒྱ་འདྲ་འགོང་པོའི་ཚ་ངར་ཆོག་ཅིང་ཆོས་མཐུན་གྱི་བསམ་རྒུ་ཡིད་བཞིན་ཏུ་འགྲུབ་པའི་རྒྱུར་གྱུར་ཅིག་ཅེས་དང་། ཡང་མི་ཕམ་རིན་པོ་ཆེས་མཛད་པའི་དག་སྣང་ཆོས་སྐོར་ལས་སྐྱེས་བུ་གེ་སར་དགྲ་ལྷའི་རྒྱལ་པོའི་གསང་མདོས་དམ་ཅན་དགྱེས་སྐོང་རྩ་བ་བཞུགས།ཞེས་པ་ལས། མ་འོངས་ལྔ་བརྒྱ་ཐ་མའི་ཚེ༔ སྐྱེ་འགྲོའི་བྱ་སྤྱོད་ངན་པའི་འབྲས༔ནད་ཡམས་འཁྲུག་རྩོད་སད་སེར་དང་༔ མི་འདོད་སྣ་ཚོགས་ཕྱུར་གྱིས་འོང་༔ཁྱད་པར་ནག་ཕྱོགས་རྒྱ་འདྲེའི་རིགས༔ གངས་ལྗོངས་སེར་སྐྱའི་ཁོང་ཞུགས་ནས༔བསྟན་འཛིན་སྐྱེས་བུའི་ཐུགས་དགོངས་དཀྲུགས། །ཆོས་དང་སྲིད་ཀྱི་ཁྲིམས་ཁ་བཤིག ༔ ནང་ནས་འཁྲུག་ཅིང་མཐའ་ལ་གཡབ༔ལྷོ་དང་ནུབ་ནས་ཁྲག་མཚོ་ཁོལ༔ ཤར་ཕྱོགས་རང་དོན་རང་མགོ་འཁོར༔རྒྱ་ནག་ཁྲི་ཡི་ཟུར་ནས་རལ༔ཕས་རྒོལ་མཚོན་རྩེ་གཟེངས་པ་ལ༔བཟློག་ཐབས་དུས་བབ་ཟབ་མོའི་ཆོས༔སྐྱེས་བུ་གེ་སར་དགྲ་བླའི་རྒྱལ།།དགྱེས་སྐོང་གསང་མདོས་ཆོ་ག་བསྟན། །ཞེས་དང་། འཇམ་དབྱངས་མཁྱེན་བརྩེ་དབང་པོས་(1820)_(1892)མཛད་པའི་སྐུ་རྗེ་གེ་སར་རྒྱལ་པོའི་གསོལ་མཆོད་ཤིན་ཏུ་བསྡུས་པ་བཀྲ་ཤིས་ཀྱི་སྒྲ་དབྱངས་ལས།ཁྱད་པར་ལྷ་གཅིག་ཁྲི་སྲོང་ལྡེའུ་བཙན་གྱིས། །བོད་ཁམས་བདེ་ལ་འགོད་པའི་ཕྲིན་ལས་ཀྱི།།སྐུ་ལྷ་གེ་སར་སྐྱེས་བུ་དོན་གྲུབ་སོགས། །མཆེད་འཁོར་སྤྲུལ་དང་ཡང་སྤྲུལ་བཅས་པ་ཀུན།།ཞེས་དང་། མི་ཕམ་རིན་པོ་ཆེས་མཛད་པའི་གསོལ་མཆོད་ཕྲིན་ལས་མྱུར་འགྲུབ་ལས།རང་བཞིན་སྐྱེ་མེད་ཆོས་ཀྱི་དབྱིངས་ལས། །རྣམ་རོལ་འགག་མེད་ཐུགས་རྗེའི་རྩལ་སྣང་།།རྒྱལ་དབང་མཚོ་སྐྱེས་རྡོ་རྗེ་དང་རིག་གསུམ་ཞི་ཁྲོའི་སྒྱུ་འཕྲུལ་གཅིག་ཏུ་འདུས་པ།གེ་སར་སྐྱེས་བུ་ཆེན་པོ་རིག་འཛིན་ནོར་བུ་དགྲ་འདུལ། སངས་རྒྱས་ཀུན་གྱི་ངོ་བོ།ཡི་དམ་ཞི་ཁྲོའི་ཁྱབ་བདག །མ་མོ་མཁའ་འགྲོའི་ཚོགས་རྗེ། ཆོས་སྐྱོང་སྲུང་མའི་གཙོ་བོ།ནོར་ལྷ་རྒྱ་མཚོའི་སྙིང་ནོར། དགྲ་བླ་ཡོངས་ཀྱི་རྒྱལ་པོ། ཝེར་མ་ཡོངས་ཀྱི་སྲོག་སྙིང་།སྡེ་བརྒྱད་ཡོངས་ཀྱི་སྤྱི་རྗེ། དྲེགས་པ་ཡོངས་ཀྱི་སྲོག་བདག དཀར་ཕྱོགས་ཡོངས་ཀྱི་ཁ་འཛིན།སྐྱེ་བོ་ཡོངས་ཀྱི་དགྲ་བླ། སེམས་ཅན་ཡོངས་ཀྱི་དཔལ་མགོན།རིག་འཛིན་ཡོངས་ཀྱི་སྲོག་ཤིང་། བན་བོན་ཡོངས་ཀྱི་རྒྱབ་བརྟེན།བདུད་འདུལ་ལས་ཀྱི་དབང་ཕྱུག ནག་ཕྱོགས་ཀུན་གྱི་གཤེད་མ། དམ་ཉམས་ཀུན་གྱི་སྲོག་གཅོད།བདུད་སྲིན་ཀུན་གྱི་ཤན་པ་ཆེན་པོ། ཞེས་གསུངས་པ་ལྟར་མདོར་ན་དཀར་ཕྱོགས་ཡོངས་ཀྱི་ཕོ་ལྷ།ཝེར་མ་ཡོངས་ཀྱི་སྤྱི་རྗེ། རྒྱ་འདྲེ་འགོང་པོའི་ཁ་གནོན། བཙན་པོའི་གཉའ་གནོན།ཉམ་ཆུང་སྐྱོང་བའི་ཕ་མ། མཐའ་དམག་གདུག་པའི་ཁ་གནོན། རིགས་གསུམ་པདྨའི་སྒྱུ་འཕྲུལ། གླིང་སེང་ཆེན་ནོར་བུ་དགྲ་འདུལ་ཞེས་པ་ནི།ཇི་ལྟར་མགོན་པོ་འབྲི་གུང་གི་དཔལ་རིག་འཛིན་ཆོས་ཀྱི་གྲགས་པའི(1597)_(1659)རང་གི་ཚུལ་གྱི་རྟོགས་པ་བརྗོད་པའི་གཏམ་རང་བཞིན་བརྗོད་པའི་རྒྱན་ཁོ་ནས་སྨྲས་པ་སྲོང་པོའི་དགའ་སྟོན་ལས།བྱང་རྟ་རྣར་འབྱོར་བའི་ཚེ་གླིང་གི་དཔའ་བརྟུལ་སུམ་ཅུ་གླིང་རྗེ་གེ་སར་དང་བཅས་པས་བཞེངས་པའི་འབུམ་མཇལ་བ་ན།གེ་སར་གྱིས་བཞེངས་པའི་འབུམ་གྱི་ཁ་བྱང་དུ། གེ་སར་ཁྲི་སྲོང་ལྡེ་བཙན་ཡིན།།མཆོད་གནས་སློབ་དཔོན་པདྨ་ཡིན། །འབྲུག་མོ་ཡེ་ཤེས་མཚོ་རྒྱལ་ཡིན། ཞེས་དང་། ཀཿཐོག་རིག་འཛིན་ཆེན་པོ་ཚེ་དབང་ནོར་བུའི(1698)_(1755)ཞབས་ཀྱིས་མཛད་པའི་རྒྱལ་པའི་བསྟན་པ་རིན་པོ་ཆེ་བྱང་ཕྱོགས་སུ་བྱུང་བའི་རྩ་ལག་བོད་རྗེ་བཙན་པོའི་གདུང་རབས་ཚིག་ཉུང་དོན་གསལ་མེ་ལོང་ལས།གླིང་རྗེ་གེ་སར་དུ་གྲགས་པ་ཡང་གནམ་ལྡེ་འོད་སྲུང་ནས་འདི་ཡབ་སྲས་ཀྱི་རིང་ལ་བྱུང་བར་མངོན་ལ།རླངས་ཀྱི་ཨ་མེས་བྱང་ཆུབ་འདྲེ་བཀོལ་གྱིས་སྦྱིན་བདག་གེ་སར་གྱིས་བྱས་ཤིང་།བྱང་ཆུབ་འདྲེ་བཀོལ་རང་ཉིད་གུ་རུ་པདྨའི་སྤྲུལ་པ་དང་། གེ་སར་ཁྲི་སྲོང་ལྡེའུ་བཙན་གྱི་སྤྲུལ་པར་ཁས་བླངས་ཤིང་།གེ་སར་ལོ་གྱ་བརྒྱད་ཐུབ་པའི་ལུང་བསྟན་མཛད་ཚུལ་རླངས་ཀྱི་པོ་ཏི་བསེ་རུར་ཡོད་པས།གེ་སར་ནམ་བྱུང་གི་དུས་དེས་ཤེས་པས་དེ་ལས་དུས་སྔ་བ་དང་ཕྱི་བར་མ་སེམས་ཤིག ཅེས་དང་། མགོ་ལོག་ཨ་ལྕགས་འབྲུ་རིགས་གྱི་ལུང་བཀྲ་ཤིས་རྒྱ་མཚོ་དང་གྱི་ལུང་ཐུགས་མཆོག་རྡོ་རྗེ་ཟུང་གིས་དུས་རབས་བཅུ་དགུའི་སྟོད་ཆར་བརྩམས་པའི་བོད་མི་བུ་གདོང་དྲུག་གི་རུས་མཛོད་མེ་ཏོག་སྐྱེད་ཚལ་ལས།ཁྱད་པར་དུ་བར་ཁམས་ཀྱི་ས་ཆ་འདི་ནི།ས་ཡི་ཆ་གླིང་གི་ཡུལ་ཞེས་པ་ནི་སྒང་དྲུག་ལས་ཟལ་མོའི་སྒང་དུ་གྲགས་པ་འདི་ལ་གླིང་ཁྲི་གོང་འོག་བར་གསུམ།གླིང་ཁྲི་གོང་མའི་ས་ནི་ཁམས་སྟོད་འབྲི་ཀླུང་གི་ས་ཆ་རྣམས་དང་། དེ་ལས་བྷེ་སྒོམ་གྱི་རྫ་རི་དེའི་ཕུ་ན་རྫ་གཡའ་བྲག་དང་།གངས་བྲག་གཡའ་བྱ་བའི་རི་ཁྲོད་ངོ་མཚར་ཅན་ཡོད་པ། མདའ་ན་མི་སྡེ་གོང་ཟི།མང་འབྲུག་གཉིས་ཀྱི་དཔོན་ཆེན་གླིང་ས་ལྡོང་སེང་བློན་ཡིན་ལ།སེང་བློན་གྱི་བུ་ཆེ་བ་རྒྱ་ཚ་ཞལ་དཀར་སོགས་ཡིན་པ་འོག་ནས་འཆད་ལ། གླིང་ཁྲི་བར་མའི་ས་ཆ་ནི་ཤར་ཟླ་རོལ་གྱི་ས་ཆ་རྣམས་དང་།གླིང་ཁྲི་འོག་མའི་ས་ཆ་ནི་མདོ་ཁམས་སྨར་རོལ་ཡིན་པར་བཤད་ལ།གླིང་ཁྲི་ཞེས་པ་ནི་མི་སྡེ་ཁྲི་ཚོ་རེའི་བདག་པོ་ཡིན་ལ།ཁྲི་དམག་གསུམ་གྱི་དཔུང་གི་བདག་པོ་ཡིན་པས་དེ་ལྟར་གྲགས་སོ། ། ཁ་ཅིག་གླིང་ཁྲི་འོག་མ་ནི་ལྷ་ལྡོང་བེ་རིའི་ས་ཆ་དག་ཡིན་པར་འཆད་དོ།། ལྡོང་གླིང་བ་དེ་ལ་ཆེ་རྒྱུད་དང་། འབྲིང་རྒྱུད་དང་།ཆུང་རྒྱུད་དང་གསུམ་ཡོད་པའི་ལོ་རྒྱུས་ཐམས་ཅད་ནི་གླིང་གི་སྒྲུང་ཡིག་ཁུངས་དག་རྣམས་སུ་གསལ་ཞིང་།འདིའི་ཆེ་རྒྱུད་ཀྱི་དཔོན་སྟག་རོང་གི་གཟིག་འཕན།འབྲིང་རྒྱུད་ཀྱི་དཔོན་པོ་འབྲི་རོང་གི་སྟག་ལྷ། ཆུང་རྒྱུད་ཀྱི་དཔོན་པོ་བླ་རོང་ཨ་མྱེས་ཁྱ་རྒན་ཁྲོ་བོ་འདི་ནི་བོན་པོའི་རིག་འཛིན་ཞིག་ཡིན་ལ།དེའི་སྟེང་དུ་བཙད་པོ་དབུ་རིགས་ཀྱི་ས་སྟག་ནམ་མཁའ་གཟུངས་དང་།རླངས་སྟོན་པ་ཨར་མི་དབང་ཕྱུག་བྱང་ཆུབ་ཀྱི་དྲུང་ནས་ཆོས་དང་།འཆི་མེད་ཚེ་ཡི་དབང་མཆོག་དང་གདམས་པ་ཟམ་མོ་ཐོབ་པ་ཞིག་ཡིན་ཞིང་ཚེ་ཤིན་ཏུ་རིང་བའི་ཚད་ཅིག་ཡིན་པས་ཁྲོ་རྒན་ཟེར་ཞིང་།མིང་དངོས་ལ་ཁྲོ་བོ་སྐྱབས་ཞེས་ཟེར་བ་དེ་ཡིན།འདིའི་བུ་ཆེ་བ་ཁྲོ་བོ་འཕན་ནི་ཁྲོ་ཐུང་ཡིན། འབྲིང་བ་སེང་བློན་དང་།ཆུང་བ་སྣང་ཆུང་གཡུ་སྟག་ཡིན། སེང་བློན་གྱི་རྒྱ་བཟའི་བུ་རྒྱ་ཚ་ནི་གེ་ཁོད་རྒྱལ་དང་།འགག་མོའི་བུ་གེ་ཁོད་སྐྱབས་ཡིན་ལ་འདི་ནི་ཆུང་ངུའི་དུས་ནས་ཕོ་རྩལ་སྣ་དགུ་དང་ལྡན་པས་སེང་ཆེན་འདྲ་ཞེས་པས་སེང་ཆེན་དང་།གེ་སར་དང་།རྗེས་ནས་ས་ཡི་ཆ་གླིང་གི་ཡུལ་འདི་ཐམས་ཅད་ཀྱི་བདག་པོ་རྒྱལ་པོར་གྱུར་པས་འཛམ་གླིང་གི་རྒྱལ་པོ་ལྟར་ཡིན་ཞེས་འཛམ་གླིང་རྒྱལ་པོ་སེང་ཆེན་ཟེར་བར་གྲགས་པ་དེའི་བཙུན་མོ་སྒ་སྐྱ་ལོའི་བུ་མོ་འབྲུག་མོ་ཡིན་པ་འདི་ཡང་སྤྲུལ་བའི་བུད་མེད་ཡིན་ལ།གཙོ་བོ་གླིང་རྗེ་གེ་སར་འདི་དང་འཁོར་ཕུ་ནུ་དཔའ་ཐིལ་ཅན་སུམ་ཅུ་སོགས་ཐམས་ཅད་དང་།བློན་པོ་ནི་གླིང་ཆུང་རྒྱུད་འདི་ཡི་ཚ་བོ་དང་ཞང་པོ་གཉིས་ཀར་གྱུར་བའི་སྒ་དཔའ་ཐིལ་ཚ་ཞང་འདན་མ་སྤྱང་ཁྲ་དང་།སྦྲ་དཔའ་ཡང་ཐིལ་སྐྱེས་མཆོག་ཐར་པ་དང་། སྦྲ་སྐྱེས་མཆོག་སྦྲ་ཚ་ཤར་ཡག་དང་།སྦྲ་ཨ་བསེ་སྐྱེན་པོ་མཐེབ་དྲུག་རྣམས་བློན་ཆེན་ཡིན།དེ་རྣམས་ནི་དུས་སྐབས་དེར་བོད་ཡུལ་གྱི་སངས་རྒྱས་ཀྱི་བསྟན་པ་ལ་མི་དད་ཅིང་གནོད་པར་བྱེད་པའི་ཧོར་གངས་རི་རྒྱལ་པོ་འཁོར་དང་བཅས་པ་དང་།བྱང་ཕྱོགས་ཀྱི་སྲིན་པོ་བདུད་མི་ཡི་རྫུས་ཞུགས་ཀྱི་རྫུ་འཕྲུལ་ཅན་བདུད་རྒྱལ་རྒན་པོ་ཕ་བུ་འཁོར་བཅས་འདུལ་བའི་ཆེད་དུ་སངས་རྒྱས་ཀྱིས་སྤྲུལ་པའི་དཀར་ཕྱོགས་སྐྱོང་བའི་ལྷ་རྣམས་ཀྱི་སྤྲུལ་པ་ཁོ་ན་ཡིན་ལ།ཁྱད་པར་དུ་གླིང་རྗེ་གེ་སར་ནི་རླངས་སྟོན་པ་ཨར་མི་བྱང་ཆུབ་འདྲ་བཀོལ་གྱི་དམ་པའི་ཆོས་ཀྱི་སློབ་མར་གྱུར་པ་གྲུབ་པའི་དབང་ཕྱུག་ཆེན་པོ་ཡིན་ལ།བོན་གྱི་གྲུབ་ཐོབ་ཆེན་པོ་ཡང་ཡིན་པས་གནམ་སྔོན་རྒྱལ་མོ་དང་། རྨ་རྒྱལ་སྤོམ་ར་དང་།ཨ་བོ་གེར་མཛོ་སོགས་ཡུལ་ལྷ་རྣམས་ཀྱིས་ཀྱང་སྡོང་གྲོགས་མཛད་པ་ལ་སྐད་ཅིག་ཀྱང་གཡེལ་བ་མེད་ཟེར་རོ།། ཞེས་དང་། ཨ་མདོ་བྲག་དགོན་ཞབས་དྲུང་དཀོན་མཆོག་བསྟན་པར་རབ་རྒྱས་(1801)_(1866)ཞབས་ཀྱིས་མཛད་པའི་ཡུལ་མདོ་སྨད་ཀྱི་ལྗོངས་སུ་ཐུབ་བསྟན་རིན་པོ་ཆེ་ཇི་ལྟར་དར་བའི་ཚུལ་གསལ་བར་བརྗོད་པ་དེབ་ཐེར་རྒྱ་མཚོ་ལས།སྔོན་རྨ་འགྲམ་སྟོད་ཀྱི་ས་ཐམས་ཅད་ལ་གླིང་རྗེ་གེ་སར་རྒྱལ་པོས་དབང་བསྒྱུར།དེ་ཉིད་ཀྱི་འཁྲུངས་ལོ་ལྕགས་བྱི་(1000)དང་ཆུ་སྦྲུལ་(992)ལ་འདོད་མཁན་གཉིས་སྣང་བ་གང་ཡིན་ཡང་རབ་བྱུང་དང་པོ་ཚུགས་ཁ་མའི་དྲུག་ཅུ་སྐོར་དེར་གཏོགས་ལ། རླངས་བྱང་ཆུབ་འདྲེ་བཀོལ་དང་།སྨྲི་ཏི་ཛྙཱ་ན་ཀཱིརྟི་སྤྱན་དྲངས་ཏེ་ཆོས་ཞུས་པ་དང་གཙུག་ལག་ཁང་བཞེངས་པར་བཤད་པས་ཀྱང་ཤེས་ནུས།ཞེས་དང་། སྐྱབས་རྗེ་བདུད་འཛོམས་འཇིགས་བྲལ་ཡེ་ཤེས་རྡོ་རྗེས(1904)_(1986)མཛད་པའི་གངས་ལྗོངས་རྒྱལ་བསྟན་ཡོངས་རྫོགས་ཀྱི་ཕྱི་མོ་སྔ་འགྱུར་བསྟན་པ་རིན་པོ་ཆེ་ཇི་ལྟར་བྱུང་བའི་ཚུལ་དག་ཅིང་གསལ་བར་བརྗོད་པ་ལྷ་དབང་གཡུལ་ལས་རྒྱལ་བའི་རྔ་བོ་ཆེའི་སྒྲ་དབྱངས་ལས། རབ་བྱུང་གཉིས་པ་ཤར་བ་ན།༼འདི་སྐོར་ནས་མ་དཔེ་མ་དག་པ་འམ། གང་ལྟར་ནོར་འཕྲུལ་ཆེན་པོ་ཡོད་པར་སྣང་། ཞེས་ཡིག་གཏག་པའི་གསལ་བཤད༽གླིང་རྗེ་གེ་སར་ས་སྟག(1038)ལྔ་བཅུ་ཐམ་པ། ཞེས་གསལ་བ་ལྟར་འདིར་སྐུ་འཁྲུངས་པའི་དུས་རབས་བསྟན་པའོ། །
ཀུན་གཟིགས་བྱམས་མགོན་སི་ཏུ་པཎ་ཆེན་(1700)(1774)གྱི་རང་རྣམ་རང་ཚུལ་དྲང་པོར་བརྗོད་པའི་དྲི་བྲལ་ཤེལ་གྱི་མེ་ལོང་ལས།དེ་ནས་རང་ལོ་བཅུ་དགུ་པའི་དབྱར་ཐོག་དེར་ཚབ་ཚ་བླ་མས་ནན་གྱིས་ཡོང་དགོས་ཕེབས་པ་ལྟར་ཤར་ཟླའི་ཕྱོགས་སུ་ཕྱིན།ནམ་མདོར་ཚབ་ཚ་བླ་མ་དཔོན་སློབ་རྣམས་བསུ་བར་འབྱོར། ཞག་ཤས་བསྡད་ཁྲོམ་དབང་བགྱིས།མཛེས་མདར་ཀརྨ་ཚེ་རིང་གིས་མགོ་མི་བྱས་ཏེ་ཁྲོམ་པ་དག་འདུག་པར་ཁྲོམ་དབང་དང་།ཆོས་ཁྲི་ཁར་དངོས་པོ་བྱིན་པ་རྣམས་བླངས་ཤིང་ཁྲོམ་ལ་དགེ་བསྐུལ་སྤྱི་དང་ཁྱད་པར་ཡིག་དྲུག་དུང་ཕྱུར་སྒྲུབ་པའི་ཁས་ལེན་བྱེད་དུ་བཅུག་པ་སོགས་སྔར་རྒྱུན་བཞིན་བགྱིས་ནས་ཞྭ་དམར་བགོ་བ་དང་ཡིག་དྲུག་གི་བཟླས་ལུང་བསྔོ་སྨོན་དང་བཅས་པ་སོགས་འདོད་པ་སྐོང་ཅི་ཐུབ་བྱས།དེ་བཞིན་ཁྲོམ་བཟང་བ་ཚོ་དུང་མདར་འདུས་པར་ཁྲོམ་དབང་དགེ་བསྐུལ་སོགས་སྔར་བཞིན་དང་།ལྕི་མདའ་སྟེ་གླིང་རྗེ་གེ་སར་འཁྲུངས་པའི་གནས་ཡིན་ཞེས་པ་དེར་ཨ་ཕྱུག་གི་འབྲོག་པ་ཚོ་དང་།སྟག་དགོན་པའི་ཁྲོད་དུའང་རིབ་ཙམ་བཅས་སྔ་མ་བཞིན་ཁྲོམ་དབང་དགེ་བསྐུལ་ཞྭ་དམར་འགོ་བ་སོགས་ཅི་ལྕོགས་ཅི་ནུས་བྲེལ་འཚུབ་བགྱིས།ཞེས་དང་། ༧ རྒྱལ་མཆོག་བཅུ་བཞི་པ་ཐེག་མཆོག་རྡོ་རྗེས་མཛད་པའི་འཛམ་གླིང་བོད་ཀྱི་དགྲ་བླ་གེ་སར་ནོར་བུ་དགྲ་འདུལ་གྱི་བསང་མཆོད་བདུད་རྩིའི་ཆར་རྒྱུན་ལས།ཀྱེེ། འཛམ་གླིང་ལྷོ་ཕྱོགས་ཁ་བ་ཅན། །གདོང་དམར་བོད་ཡུལ་ཤར་གྱི་ཕྱོགས། །གསེར་ལྡན་ཆུ་བོའི་གཡས་ཕྱོགས་ན། །མཐོང་བ་ཀུན་སྨོན་ཞེས་གྲགས་པའི།།ངོ་མཚར་ཡུལ་ལྗོངས་ཉམས་དགའ་བ། །དེ་ན་འཛམ་གླིང་བོད་ཀྱི་ལྷ། །རྒྱ་བོད་ཡོངས་ཀྱི་དགྲ་ལྷ་ཆེ།།སེང་ཆེན་ནོར་བུ་དགྲ་འདུལ་ནི། །ཞེས་དང་མཛད་བྱང་དུའང་།ཀརྨ་པ་བཅུ་བཞི་པས་མཛམ་གླིང་སྐྱེས་བུ་འཁྲུངས་པའི་ཡུལ་སཱཙྪ་ཆོས་འཁོར་རྣམ་རྒྱལ་གླིང་གི་ཉེ་ཆར་བྲིས་པ་བཀྲ་ཤིས།ཞེས་དང་། མཆོག་གླིང་པདྨ་ཀུན་ཁྱབ་ཡེ་ཤེས་སྙིང་པོས་མཛད་པའི་གེ་སར་སྐྱེས་བུ་དོན་འགྲུབ་ཀྱི་སྒྲུབ་ཐབས་གྲུབ་གཉིས་དཔྱིད་སྟེར་ལས་བཞི་ལྷུན་འགྲུབ་ལས།ཀྱེེ༔ འཛམ་གླིང་གངས་ཅན་བོད་ཀྱི་ལྗོངས༔ ཡུལ་ལ་གཡང་ཆགས་ཤར་ཟླ་སྒང་༔སྐྱིད་སོས་ཡག་པའི་སུམ་མདོ་ལ༔ དགྲ་ལྷ་སྐུ་གཅིག་སྐྱེས་པ་ནི༔གེ་སར་སྐྱེས་བུ་དོན་གྲུབ་ཅེས༔ མཚན་དཀར་བ་དན་སྲིད་རྩེར་བསྒྲེང་༔དབུ་ནག་བོད་ཀྱི་རྒྱལ་པོར་བསྐོས༔ཞེས་དང་། ཕྱོགས་ཐམས་ཅད་ལས་རྣམ་པར་རྒྱལ་བ་མི་ཕམ་འཇམ་དཔལ་རྡོ་རྗེའི་ཞལ་ལུང་ཇི་ལྟར་བར།ཤཱཀྱའི་དགེ་སྦྱོང་པདྨ་དྲི་མེད་བློ་གྲོས་ཀྱིས་མཛད་པའི་འཛམ་གླིང་གེ་སར་སྐྱེས་བུའི་རྟོགས་བརྗོད་ལས།འཁྲུངས་གླིང་མེ་ཏོག་གི་ར་བ་དང་རྨ་ས་བཟུང་དར་གྱི་མདུད་པ་ལས། ས་འདི་སྐྱིད་སོས་ཡག་གི་མདོ།། ཆུ་གཉིས་ཆབ་མ་བརྡབ་འདྲ་ཡོད། །བྲག་གཉིས་མདའ་སྒྲོ་གཤིབ་འདྲ་ཡོད།།སྤང་གཉིས་བལ་སྟན་བཏིང་འདྲ་ཡོད། །བྲག་སྦལ་བ་འདྲ་བའི་རྩ་བ་རེད། །ཅེས་དང་།གོང་གསལ་འཁྲུངས་གླིང་མེ་ཏོག་གི་ར་བ་དང་རྨ་ས་བཟུང་དར་གྱི་མདུད་པ་ལས།ཞག་གསུམ་གྱི་སྔ་བར་སྟག་རོང་ཨ་ཁུ་ཁྲོ་ཐུང་དེ་རྟ་གུ་གུ་རོག་རྫོང་ལ་ཞོན།མར་དཀར་གྱི་སྤུ་ལུ། སྦྲང་བུ་རམ་གྱི་མངར་ཞིམ་མང་པོ་ཁྱེར།དེ་རྣམས་ལ་རྒྱ་དུག་ཡུ་མོ་རྒྱུག་འགྱེལ་དེ་བཏབ་སྟེ་བུ་ལ་རྐན་མར་གྱི་ཚབ་ཏུ་ཁྱེར་ཏེ།ལྕི་སུག་གཉིས་ཀྱི་མདོར་འགོག་མོ་མ་བུའི་རྩར་འོང་ནས། ཨ་རེ་དགའ།འགོག་མོ་ལ་བུ་ཡོད་པ་འདི་ང་ཨ་ཁུའི་ཚ་བོ་ཡིན།ད་ལྟ་ཞག་གསུམ་ལས་མ་སོང་བ་ལ་ལོ་གསུམ་གྱི་ཚད་ཙམ་རྫོགས་འདུག གདོང་སྨུག་པོའི་རྒྱུད་པ་ལ་དེ་འདྲ་ལོས་ཡོད།ཅེས་དང་། ཡང་དེ་ཉིད་ལས། དེའང་འདིར་འཁྲུངས་གླིང་མི་འདྲ་བ་བཞི་ལྔ་ཙམ་མཇལ་རུང་།ལ་ལར་ནི་རང་བཟོས་བསླད་བཅུག་པ་དང་། ལ་ལར་ནི་བྲིས་ནོར་རྒྱུན་འབྱམས་སོང་འདུག་པ་སོགས་འཁྲུགས་སྡེབ་བསལ་ཅིང་ཁྱད་པར་དུའང་འཁྲུངས་ཡུལ་ལྕི་སུག་ཏུ་ངོས་འཛིན་པ་འདིའང་སྐྱེས་ཆེན་དུ་མའི་དགོངས་པ་དང་བསྟུན་ནས།རྒྱ་བཟའི་སྦྲ་མལ་དང་། ཀླུ་གཙུག་ནའི་ཆུ་མིགཨ་མྱེ་སྒོམ་པའི་སྒྲུབ་ཕུག་སོགས་མངོན་རྟགས་དང་སྦྱར་ནས་ཞེས་དང་། རྗེ་བཙུན་སྨྲ་བའི་སེངྒེའི་རྣམ་རོལ༧མི་ཕམ་འཇམ་དཔལ་དགྱེས་པའི་རྡོ་རྗེའི་ངོ་མཚར་རྟོགས་བརྗོད་བརྡ་གསང་ནོར་བུའི་མེ་ལོང་གི་གནད་འགག་དོན་འགྲེལ་གྱི་རྣམ་ཐར་དང་བསྟུན་ནས།རིག་འཛིན་འགྲོ་འདུལ་དཔའ་བོ་རྡོ་རྗེ། (1842)_(1924)གཏེར་ཆེན་ལས་རབ་གླིང་པ(1856)_(1926)སོགས་མཁས་གྲུབ་གཉིས་ལྡན་གྱི་དམ་པ་དུ་མའི་ཞབས་རྡུལ་སྤྱི་བོར་འཆང་བའི་བན་ཧྲུལ་ཀུ་ས་ལི་ཨརཀྵ་མུ་ཎི་ཤ་ས་ནས་བྲིས་པའི་གླིང་དཀར་རྟ་རྒྱུག་རྟོགས་བརྗོད་ལས་སྐྱེས་མཆོག་གེ་སར་ནོར་བུ་དགྲ་འདུལ་གྱི་རྣམ་ཐར་སྙན་པའི་བ་དན་ངོ་མཚར་ཆ་བདུན་ཕྱེ་སྟེ་ནོར་བུའི་མེ་ལོང་ལས།ཤར་ཁྲ་མོ་གླིང་དཀར་སྟོད་ཀྱི། ལྕི་སོས་ཡག་གི་ཁ་མདོ་རུ། ཀླུ་གཉན་མི་གསུམ་བཤོས་པའི་སྲས་སུ་སྐུ་འཁྲུངས་ཞེས་གསལ་བ་ལྟར་མདོ་ཁམས་རྫ་ཁོག་སྐྱིད་སོས་སམ་ལྕི་སོས་ཡག་གི་ཁ་མདོར་སྐུ་འཁྲུངས་ཤིང་།སྐུ་ཚེ་སྟོད་རྨ་ཁོག་ཏུ་གཞིས་སྤོས་ནས་བརྟུལ་ཞུགས་སྤྱོད་པས་མཛད་འཕྲིན་ཅི་རིགས་བསྐྱངས་ནས་བཞུགས།གླིང་རྗེ་གེ་སར་རྒྱལ་པོའི་ཐུན་མོང་དང་ཐུན་མིན་མཛད་པ་རྣམ་ཐར་དང་འབྲེལ་བའི་སྒྲུང་ཡིག་ལའང་སྲིད་ལེ་དང་།ལྷ་གླིང་། འཁྲུངས་གླིང་། རྨ་ས་བཟུང་། རྟ་རྒྱུགས། ཕྱོགས་བཞི་བདུད་བཞི་དང་།རྫོང་ཆེན་བཅོ་བརྒྱད། ཕྱི་གླིང་ཉེར་གཅིག རྫོང་ཆུང་རྩི་རྩི་གྲངས་མེད་ཆམ་ལ་ཕབ་རྗེས།མཐར་དམྱལ་གླིང་རྫོགས་པ་ཆེན་པོ་ནས་མཇུག་བསྡུ་བ་བཅས་ལས་རྒྱས་པར་མཁྱེན་རྒྱུ། ལྷག་པར་དུའང་དེང་སང་འཛམ་གླིང་གོ་ལ་ཧྲིལ་པོའི་ནང་གླིང་རྗེ་གེ་སར་གྱི་དཔའ་བོའི་སྒྲུང་ཡིག་དག་ནི་འཛམ་གླིང་ཡོངས་ནང་རིང་ཤོས་དང་ད་དུང་རྫོགས་མཐའ་མེད་པར་གསོན་ཉམས་དོད་པོས་ལེའུ་གསར་པ་ཅི་རིགས་སྒྲུང་མཁན་དག་གིས་མགྲིན་པའི་རྩ་མདུད་གྲོལ་ནས་སྔར་མེད་་མིང་ཐོས་ཙམ་ཡང་མེད་པའི་རྫོང་ཆེན་མང་པོ་ཕབ་བཞིན་པ་ཙམ་དུ་མ་ཟད།ཕྱི་ལོ ༢༠༠༩ ནས་བཟུང་འཛམ་གླིང་རྒྱལ་སྤྱིའི་ཤེས་རིག་ཚན་རྩལ་རིག་གཞུང་སྡེ་ཚན(UNESCO)གྱི་མངོན་མེད་ཤུལ་བཞག་གི་རིག་གཞུང་(“Human Bcing lntangble Culrmal Hcrirage l ist”) (དབྱིན་ཡིག་གི་མ་དཔེ་ཤིན་ཏུ་མི་གསལ་བས་ཞུ་དག་དགོས་ཡིག་བཏག་པས་མཆན)གི་ཐོ་ཁོངས་སུ་ཚུད་པ་བཅས་ནི་གངས་ཅན་བོད་པའི་སྤྱི་ནོར་ཁྱད་འཕགས་ངོམས་སུ་ཆོག་པ་ཞིག་ལོས་ཡིན།
༼མུ་འགོད། ༽ ཁག་རྗེས་མར་གཟིགས།


text:
གངས་དཀར་དགོན་པའི་ལོ་རྒྱུས།
སྤེལ་དུས 2018-05-15
ཡོང་ཁུངས། གངས་ལྗོངས་ཉི་གཞོན་དྲ་བ།
རྩོམ་པ་པོ། སངས་སྐྱབས་ཀྱིས་བསྒྲིགས།
གངས་དཀར་དགོན་པ་འདི་ནི་གནའ་སྔ་མོ་རི་ཁྲོད་ཅིག་ཡིན་ན་ཡང་རྗེས་སུ་གངས་དཀར་བླ་མ་གྲགས་པའི་དཔལ་གྱིས་དགོན་པ་ཞིག་བཏབ། སྤྱིར་གངས་དཀར་དགོན་ཞེས་པའི་རྒྱུ་མཚན་ནི་གནས་ཆེན་འབོ་མི་ཉག་གངས་དཀར་གྱི་མདུན་ཞོལ་དུ་དགོན་པ་ཆགས་ཡོད་པས་སོ། འབོ་ཞེས་པ་ནི་མི་ཉག་སྐད་ཡིན། གངས་དཀར་དགོན་པ་རྗེས་སུ་གསར་པ་ཞིག་རྨ་སེ་སྟོན་པས་བཏབ།དེ་ལ་གངས་དཀར་དོན་གསར་རམ་ཁམས་གསུམ་གྲགས་དགོན་པ་ཞེས་གྲགས་ཆེན་དོན་དང་མཐུན་པ་ཞིག་ཡོད། གནས་ཆེན་འདི་ལ་གཞན་གནས་ཆེན་ཁག་ལ་ཡོན་ཏན་ཅི་ཡོད་ཐམས་ཅད་འདིར་ཚང་ཡོད་པ་སློབ་དཔོན་པདྨ་འབྱུང་གནས་དང་མཁའ་འགྲོ་ཡེ་ཤེས་མཚོ་རྒྱལ་སོགས་ཀྱིས་གནས་བསྟོད་གསུམ་ཡོད་པ་དཔེ་ཆ་མང་པོའི་ནང་གསལ་ལོ།།
གོང་ཞུས་དགོན་གསར་རྙིང་གཉིས་ཀྱི་དགོན་བདག་ནི་གཅིག་ཡིན་ནོ། གངས་དཀར་དགོན་རྙིང་འདི་ནི་བོད་རབ་བྱུང་གཉིས་པའི་ལྕགས་བྱ་ལོ﹙སྤྱི་ལོ1141ལོ﹚ལ་གངས་དཀར་བླ་མ་གྲགས་པའི་དཔལ་གྱིས་བཏབ། གྲུབ་མཐའ་ནི་གནའ་ནས་ད་བར་དུ་བཀའ་རྒྱུད་པ་ཡིན།གདན་རབས་ནི་གྲགས་པའི་དཔལ་ནས་རྨ་སེ་སྟོན་པ་སོགས་ནས་རྩིས་ན་གདན་རབས་བཅུ་ལྷག་ཙམ་ཡོད་ཀྱང་། བར་སྐབས་དགོན་པ་སྟོང་ནས་ཡུན་རིང་ཞིག་འགོར། དེའི་རྗེས་སུ་དགོན་པ་ཞིག་གསོ་བརྒྱབ་ནས་ད་བར་སྐུ་རབས་ལྔ་ཙམ་བྱོན།འགན་འཁུར་སོགས་ཀྱི་སྐོར།དགོན་བདག་གཅིག།། ཁྲི་བ་གཅིག་དབུ་མཛད་རྒན་གཞོན་གཉིས། དགེ་སྐོས་གཅིག མཆོད་ཡོན་གཅིག ཕྱག་མཛོད་གཉིས། ཁང་པའི་འཛུགས་བསྐྲུན་སྐོར། འདུ་ཁང་གཅིག གཉེར་ཁང་གཅིག མ་ཎི་ཁང་ཆེ་བ་གཅིག ཨུ་རྒྱན་ཁང་གཅིག ཇ་ཁང་གཅིག བླ་བྲང་ཁང་གཅིག སྲུང་མང་ཁང་གཅིག དུང་འཁོར་ཁང་གཅིག་བཅས་ཡོད་དོ།
སྐུ་གསུང་ཐུགས་རྟེན་སྐོར།ཟངས་གསེར་ལས་བཟོས་པའི་ཇོ་བོ་མིའི་ལུས་ཚད་ཅན་གཅིག། གསེར་སྐུ་ཆེ་ཆུང་བཅོ་ལྔ། སྨན་འདམ་སྐུ་ཆེ་ཆུང་ལྔ་བཅུ་ལྷག་ཙམ།ཐང་ག་གསར་རྙིང་བརྒྱ་ལྷག་ཙམ་ཡོད། བཀའ་བསྟན་འགྱུར་ཚར་གཅིག། སི་ཏུའི་བཀའ་འབུམ་ཚར་གཅིག། གསེར་དངུལ་གྱིས་བྲིས་པའི་ཡུམ་རྒྱས་འབྲིང་བསྡུས་གསུམ། མ་ཎི་སོགས་གྲངས་བཞུགས། གསེར་ཟངས་ལས་གྲུབ་པའི་སྐུ་གདུང་མཆོད་རྟེན་མིའི་ལུས་ཚད་ཅན་གཉིས། རྟེན་ཁྱད་པར་ཅན་ཇོ་བོ་དང་ཀརྨ་བ་རོལ་བའི་རྡོ་རྗེས་གནང་བའི་གསེར་སྐུ་འགའ་ཞིག་བཅས་ཡོད་དོ།།
མཆོད་རོལ་སྐོར།ལི་དང་ཟངས་ཀྱི་ཏིང་ཕོར་བཞི་བཅུ་ལྷག་ཙམ། བུམ་པ་ཆ་གསུམ། ནང་མཆོད་ཆ་བཞི། མཎྡལ་ཆ་ལྔ། ཀོང་བུ་ཆེ་ཆུང་ཉིས་བརྒྱ་ལྷག་ཙམ། གདུགས་རྒྱལ་མཚན་བ་དན་ཀ་འཕན་བཅས་ཆ་ཚང་བ་བཞུགས། དུང་ཆ་གསུམ་། རྡོར་དྲིལ་ཆ་བརྒྱ། ཌ་མ་རུ་ཉེར་ལྔ། ལག་རྔ་ཉི་ཤུ།རྔ་བོ་ཆེ་བཞི། རྐང་གླིང་ཆ་བཞི། རྒྱ་གླིང་ཆ་གཉིས། དུང་ཆེན་ཆ་གཉིས། དུས་མཆོད་ཚོགས་རྒྱུའི་སྐོར། དབྱར་ཚོགས་ཉི་མ་བརྒྱད་དང་དགུན་ཆོས་ཉི་མ་བརྒྱད་ལ་འཆམ་རྒྱག་རྒྱུ་དང་བཅས་པ་ཡོད། རྒྱུན་དུ་མགོན་བླ་གཅིག་དང་སྐུ་གཉེར་གཅིག་བཞུགས། བྱམས་གསལ་རི་ཁྲོད་ནང་དུ་མཚམས་པ་རྒྱུན་འདུག་པ་ཁ་ཤས་ཡོད། གྲྭ་སར་འགྲོ་ས་ནི་སྡེ་དགེའི་དཔལ་སྤུང་དང་ལྷ་སའི་སྟོད་ལུང་མཚུར་ཕུག་བཅས་ཡིན་ནོ། །
དཔལ་འབྱོར་གྱི་འོངས་ཁུངས་ནི་ཡོན་བདག་ཚོས་ཕུལ་བ་ལ་བརྟེན་དགོས། ས་འདིར་སྐྱེས་ཆེན་དམ་པ་ཀརྨ་བ་རང་བྱུང་རྡོ་རྗེ། རོལ་བའི་རྡོ་རྗེ། ཞྭ་དམར་བ་ཆོས་གྲགས་ཡེ་ཤེས། གྲུབ་ཐོབ་ཐང་སྟོང་རྒྱལ་པོ་སོགས་བྱོན་མྱོང་། རྗེས་སུ་ངོ་རྒོལ་བཞིས་རྩ་མེད་ཤུལ་མེད་དུ་བཏང་ངོ་། །
དེང་སང་འདུ་ཁང་མགོན་ཁང་ཇ་ཁང་བླ་བྲང་གྲྭ་ཤག་ཁ་ཤས་བཅས་གསར་དུ་བཞེངས་ཡོད། ཆོས་ར་འཚོགས་རྒྱུ་ནི་ཡུལ་དགོན་གཉིས་མཉམ་དུ་བསྡོམས་ནས་ཉི་མ་བརྒྱད་ལ་ཚོགས་དགོས། དཔལ་འབྱོར་འོངས་ས་ནི་གྲྭ་པ་རང་གི་ཁྱིམ་དང་སྦྱིན་བདག་གི་ཡོན་ལ་བརྟེན་དགོས་སོ། གྲྭ་པ་ལྔ་བཅུ་ལྷག་ཙམ་བཞུགས་ཞེས་པ་འདི་ནི་མཁས་མཆོག་མི་ཉག་མགོན་པོའི་གསུངས་སྒྲོས་ལྟར་རིག་བསྟན་གྱིས་བྲིས་སོ། །


text:
དེ་ཡང་བོད་ཀྱི་ལོ་རྒྱུས་ཡིག་ཚང་རྙིང་པ་དང་རྒྱལ་རབས་ཆོས་འབྱུང་རྣམས་སུ་སྒ་འ་ཞའམ་སེ་འ་ཞ་ཞེས་སྐབས་སྐབས་སུ་མཐོང་རྒྱུ་ཡོད་ལ། ཡང་བོད་ཀྱི་རྡོ་རིང་ཡི་གེ་དང་ཏུན་ཧོང་གི་ཡིག་རྙིང་སོགས་སུའང་འ་ཞ་རྗེ་དང་དབོན་འ་ཞ་རྗེའམ་འ་ཞའི་ཡུལ་ཟེར་བའི་མིང་དང་ལོ་རྒྱུས་མང་དུ་འབྱུང་བ་དང་། དེ་མིན་རྒྱའི་ཡིག་ཚང་ནང་བཀོད་པའི་ཐུའུ་ཡུས་ཧུན་ཟེར་བའི་ལོ་རྒྱུས་ལ་ཡང་དེང་སང་གི་བོད་རྒྱའི་འགྱུར་ཡིག་ནང་འ་ཞ་ཞེས་བཀོད་ཡོད་པ་དང་། ཡང་རང་རེའི་ཡིག་ཚང་རྙིང་པ་རྣམས་སུ་རྒྱའི་ཟེར་བའི་ཐུའུ་ཡུས་ཧུན་ལ་སྐབས་འགར་ཐུ་ལུ་ཧུན་དང་ཡང་ལ་ལར་གྲུ་གུ་ཞེས་ཀྱང་བཀོད། དེས་ན་བོད་ཀྱིས་འ་ཞར་འབོད་པའི་རིགས་རུས་དེ་དང་ཐུ་ལུ་ཧུན་ཟེར་བ་གཉིས་ཡང་སྙིང་འབྲེལ་བ་གང་ཞིག་ཡོད་འདོད་ན་འདིར་ཅུང་ཟད་དཔྱད་དེ་བརྗོད་པར་བྱའོ །
དང་པོ། སྒ་འ་ཞའམ་སེ་འ་ཞའི་སྐོར་བཤད་པ།
སྤྱིར་བོད་ཡིག་གི་ལོ་རྒྱུས་ཡིག་ཆ་མང་ཆེ་བའི་ནང་འ་ཞ་ནི་གཙོ་བོ་བོད་ཀྱི་རིགས་རུས་ཆེན་པོ་བཞིའི་ནང་ཚན་སེའི་ནང་གསེས་ཀྱི་སྒའི་རྒྱུད་པ་ཡིན་པར་བཤད་དེ། བོད་ཀྱི་ལོ་རྒྱུས་ཡིག་རྙིང་《མིའུ་རིགས་བཞི་ལྷ་སེལ་ལྷ་མཆོད་རྒྱས་པ་》ཞེས་པར། “མི་ལ་མིའུ་རིགས་བཞི་སྲིད།……སེ་དང་འ་ཞ་གཉིས།”ཞེས་དང་། ཡང་“སེ་འ་ཞའི་ལྷ་སྐལ་དུ། ཐོག་ཐོག་ལྕམ་དྲལ་ཐོབ།”①ཅེས་བཀོད་ཡོད་ལ། 《རུས་ཡིག་སྣ་ཚོགས་པ་པད་མ་དཀར་པོའི་སྐྱེད་ཚལ་》ཞེས་པ་ལས།“གནའ་བོའི་རྗེ་གཉའ་ཁྲི་བཙན་པོ་ཡན་ཆད་ཀྱི་རྒྱལ་ཕྲན་བཅུ་གཉིས་བྱུང་བ་དེ་རྣམས་ཡུལ་མི་ཉག་ནས་ལྡོང་རིགས་དང་། དེ་བཞིན་སུམ་སྟ་ནས་འབྲི་རིགས། ཞང་ཞུང་ནས་སྦྲ། འ་ཞ་ནས་སྒ་བྱུང་སྟེ་བོད་ཀྱི་རྒྱལ་པོ་རེ་མཛད་པའི་མི་རྒྱུད་ནས་མཆེད་པ་ལྟར།”②ཞེས་དང་། ཡང་“ཇི་སྐད་དུ། སྒ་ཡིག་ཚངས་ཅན་ཞེས་སློབ་གཉེར་ལ་མཁས་ཞེས་དང་། གནའ་སྒྲུང་ལས། ཐང་ཡངས་པོ་གསུམ་ནི་སྒ་ལ་ཐོབ། སྒ་བེའུ་མང་བ་དེ་ཡི་དོན། ཞེས་སྒྲུང་གླུ་འདི་དག་གི་དོན་ནི་དཔེ་ཐོབ་ཀྱི་གླུ་དང་། དོན་ཐོབ་ཀྱི་གླུ་གཉིས་ཏེ་བཞི་རུས་ཆེན་བཞི་ལ་ཡོད་པ་ལས། སྒ་འདི་ལ་དོན་ཐོབ་ཀྱི་གླུ་ཡིན་ལ། ཐང་ཡངས་པོ་གསུམ་ནི་བར་ཁམས་འདི་ཁམས་གཡར་མོ་ཐང་དང་། བྱང་དཀར་མོ་ཐང་། མདོ་སྨད་དུ་ཙོང་ཀ་ལ་གྱི་ཐང་དང་གསུམ་ཡིན་ལ། དེ་རྣམས་སྒ་ལ་ཐོབ་ལ། དེ་རྣམས་སུ་འབྲོག་བེའུ་ལུག་སྐྱོང་བ་དག་གི་རྗེ་དཔོན་མཛད་པ་ཡིན་ཏེ།”③ཞེས་འ་ཞའི་རུས་སྒ་དང་འ་ཞའི་ཡུལ་མདོ་སྨད་དུ་ཡོད་ཚུལ་གསལ་པོར་བཀོད་ཡོད་པ་དང་། ཡང་《རུས་ཡིག་པད་དཀར་》དེ་ཉིད་དུ་གཏོ་ཕུག་ལུང་དྲངས་པའི་ཚིག་དུའང་“མི་ནི་མི་ཉག་ལྡོང་། མི་ནི་སོ་སྟོང་སུམ་པ། མི་ནི་སེང་རྒ་(སེ་སྒ་)འ་ཞ།” ①ཞེས་དང་། ཡང་“དམུ་ཚ་སྒ་བུ་དགུའི་གདུང་རྒྱུད་ཡོད་ལ། བུ་དགུ་ནི་སྒ་ཨ་གྲོ་དང་། སྒ་ཨ་རིག་དང་། སྒ་ཨ་འབྲུག་དང་། སྒ་ཨ་ཁྲོམ་དང་། སྒ་ཨ་ཤིང་(འ་ཞ་)སོགས་ཡིན་ལ།”②ཞེས་དང་། དེ་མ་ཟད་མདོ་སྨད་དུ་སྒ་རིགས་ཡོད་ཚུལ་ནི་དེ་ཉིད་ལས། “སྒ་རིགས་བྱང་དཀར་པོ་ཐང་གི་བདག་པོ་ནི་ཨ་རིག་གི་རྗེ་དཔོན་ཐམས་ཅད་ཡིན་ལ། བྱང་དཀར་པོ་ཐང་ཟེར་བ་ནི་ཨ་རིག་དཀར་པོ་ཐང་ཡིན་ལ། དེར་ཨ་རིག་དང་། ཨ་འབྲུག་གཉིས་ཀྱི་གདུང་རྒྱུད་ཀྱི་རིགས་དེར་ཆགས་པ་ལ་ཨ་རིག་གི་རྗེ་ཐམས་ཅད་དང་། ཨ་འབྲུག་གི་ཕྱིས་སུ་འབྲུག་ཟེར་བའི་རིགས་དེ་ཡིན་ནོ། །......སྒ་ཨ་ཤིང་གི་གདུང་རིགས་ཀྱང་མདོ་སྨད་ཙོང་ཁ་ལ་གྱི་ཐང་ཕྱོགས་ན་ཡོད་དོ་། །”③ཞེས་སོགས་ཡི་གེར་བཀོད་པ་མང་ལ་གསལ་ཞིང་ཞིབ་པར་ཡོད་དོ། །
སྤྱིར་རང་རེའི་ལོ་རྒྱུས་རྣམས་སུ་བོད་མི་རྣམས་བོད་ཡུལ་འདིར་བྱུང་ཚུལ་ནི་ཐོག་མར་རུས་ཆེན་ཁག་ལས་འ་ཞ་ནི་སེའི་རིགས་ཀྱི་ནང་ནས་སྒ་ལས་མཆེད་པར་འདོད་པ་དང་། ཡང་རུས་ཆེན་སེ་ཞེས་པ་《བཀའ་ཆེམས་ཀ་ཁོལ་མ་》ལས། བོད་མིའི་ཐོག་མ་བྱུང་ཚུལ་བརྗོད་སྐབས། དེར་མེས་པོ་སྤྲེའུ་སྒོམ་གྱིས་བུ་ཚ་བོ་ཡང་ཚ་རྣམས་བརྟག་གཞི་བྱས་པས། “ཚན་པ་གཅིག་ནི......དེའི་འོག་མ་ནི་མགོ་སེ་ཡང་ངེ་བྱས་པ་ཞིག་བྱུང་ནས། མིང་རུས་སེ་བྱ་བར་བཏགས་ཏེ། སེ་ལ་འཇུག་ལེ་སྤུན་དགུ་བྱ་བ་བྱུང་ངོ་། །......ལྡོང་དང་སྟོང་གཉིས། སེ་དང་སྨུ་གཉིས་ཏེ་ནང་གི་མིའུ་རིགས་བཞི་བྱ་བར་གྲགས་ཏེ། བོད་ཡུལ་ཁ་བ་ཅན་གྱི་མི་ལ་སྔ་བ་ཡང་དེ་རྣམས་ཡིན་ནོ། །”①ཞེས་རུས་སེ་བྱ་བ་ཐོག་མར་སེའི་མི་རྒྱུད་མགོ་སེ་ཡང་ངེ་བ་ཞིག་ཡོད་པས་འདྲ་བ་རྒྱུ་མཚན་དུ་བྱས་ནས་མིང་ཐོགས་ཚུལ་བཀོད་འདུག་ལ། དེ་མིན་སྔར་གྱི་ཡིག་རྙིང་གཞན་དག་རྣམས་སུའང་སྒ་པའི་རུས་ཁུངས་ཀྱང་བོད་ཀྱི་རྩ་བའི་རུས་ཆེན་བཞིར་གྲགས་པའི་ནང་ཚན་སེ་ལ་ཐུག་པར་བཤད་དེ། བོན་གྱི་ཡིག་རྙིང་《སྲིད་པ་རྒྱུད་ཀྱི་ཁ་བྱང་ཆེན་མོ་》ཞེས་པ་ལས། “དེ་ནས་སེ་འ་ཞའི་ཡུལ་དུ། བོན་དང་གཤེན་མ་མཆིས་ན། མི་ནི་སྲིད་པའི་སེ་རྒྱལ་འུད་དཀར་དང་། དྲང་རྒྱལ་ཁམ་ནག་བྱ་བའི། གཤེན་རབ་ཅང་ཤེས་རྟ་ཡི་ཁྲི་ལ་སྤྱན་དྲངས་ནས། བོན་མཚན་གསོལ་བ། གར་འུ་ལྗོན་དཔལ་དང་། སླུ་འུ་དག་པར་མཚན་བཏགས། མི་ནི་སེ་ཇུ་ལེ་སྤུན་བཞི་ཡིན། གཡུང་དྲུང་གི་བོན་ནི་བསེའི་ཤོག་ཐོག་ལ་ལྕགས་ཀྱི་སྣག་ཚས་བྲིས། གཏོ་ཐབས་ནི་སོག་དང་རི་མོ་ལ་བཅོད། རྔའི་རྡུང་ཐབས་ནི། ལྷག་རླུང་བང་མགྱོགས་ལ་དཔེ་ལེན། རིན་ཆེན་རྟའི་ཁྲི་ལ་རང་བཞིན་རིན་པོ་ཆེའི་འོད་གསལ་བ་དེ། གཤེན་ལ་ལམ་ལམ་འབར་དངོས་གྲུབ་ཐམས་ཅད་རང་ལ་འབྱུང་བར་བསྒྲུབས།”② ཞེས་དང་། ཡང་“དེ་ནས་ཡང་སེ་བོན་གནམ་ལྕགས་ཡེར་བས་སེ་ལ་རོ་བག་མང་པོ་དར་བའི་ཚེ། ཞག་གསུམ་གོང་ནས་སེལ་བཏབ་ནས། ལྷ་སྲིད་མིའི་རྒྱུད་རྣམས་སྤེལ།......སེ་ཇུ་ལེ་བུ་བཞི་དང་སེ་བྲན་བརྒྱད་བཅུ་རྩ་གཉིས་མི་རབས་རྒྱུད་དུ་སྤེལ། སེ་རིགས་མང་པོ་ལ་དྲིན་བཏགས་སོ། །”③ཞེས་དང་། ཡང་“དེ་ནས་སེ་འ་ཞའི་ཡུལ་དུ་བྱོན། སེ་བོན་གནམ་ལྕགས་ཡགས་པ་ལ། ཕྱི་དོན་དུ་སེ་གྱུར་གར་ནག་ལ་སོགས་བསྟན། ནང་དོན་དུ་སེ་འ་ཞའི་སྐད་དང་མཐུན་པའི། འབྲས་བུ་ཆུད་མི་ཟ་བའི་བོན། སེམས་ཉིད་གཏན་ལ་ཕབ་ཅིང་བསྟན།”①ཅེས་སོགས་བཀོད་ཡོད་པ་དང་། གོང་གི་སེ་ཇུ་ལེ་བུ་བཞི་ཟེར་བ་དེ་ཡང་བོད་ཀྱི་ཡིག་རྙིང་《བཤད་མཛོད་ཡིད་བཞིན་ནོར་བུ་》ཞེས་པར་“སེ་བྱུ་ལེགས་ཀྱི་བུ་བཞི་ནི། །སེ་གོང་རྒྱལ་ནང་རྗེ་དང་གཅིག །འགྲོ་གང་ཉེར་བ་སེ་དང་གཉིས། །འོ་གོག་བཙན་གསུམ་སེ་དང་གསུམ། །འོག་མ་བདེ་སྟོང་སེ་དང་བཞི། ། སེ་བྱུང་ལེགས་ཀྱི་བུ་བཞི་ཡིན།།”②ཞེས་བཀོད་ཅིང་། ཡང་《བསྒྲགས་པ་གླིང་གྲགས་》བྱ་བའི་ནང་དུ། “འ་ཞ་གསང་བ་མདོའ་བསྡུད་ལ།།གསང་སྒོམ་དུས་ལས་མ་ཡོལ་དང་།།”ཞེས་དང་། ཡང་“སེ་འ་ཞའི་ཡུལ་དུ་སེ་བོན་གནམ་ལྕགས་ལ། དགྲ་ལ་ཐོག་སེར་འབབ་པའི་རྫུ་འཕྲུལ་བསྟན།”ཅེས་དང་། ཡང་“སེ་འ་ཞའི་བོན་པོ་ས་ལ་མངའ་ཆེ་སྟེ། བོན་གཤེན་གྱི་གླུད་ལ་གྱེར་ཙམ་ན། ཁམས་ས་ཡི་མི་རོ་ང་འགྲོས་བྱེད་ནུས་སོ། །”@ཞེས་སོགས་བཀོད་ཅིང་། གཞན་ཡང་《བཀའ་ཐང་སྡེ་ལྔ་》ལས། “རྒྱལ་པོ་གྲི་གུམ་བཙན་པོའི་སྐུ་རིང་ལ། །ཏ་ཟིག་འ་ཞའི་བོན་པོ་གདན་དྲངས་ནས། །......གསོན་གྱི་ལྷ་མཆོད་གཤེན་གྱི་འདྲེ་འདུལ་བྱུང་། །”④ ཞེས་སོགས་འ་ཞའི་བོན་དང་འ་ཞའི་ཡུལ་དུ་བོན་ལུགས་དར་ཚུལ་དང་བོན་གྱི་གྲུབ་ཐོབ་བྱོན་ཚུལ་གྱི་ལོ་རྒྱུས་བཀོད་འདུག་པ་དུམ་བུ་དུམ་བུ་མང་པོ་མཐོང་རྒྱུ་མང་པོ་ཡོད་ལ། འདིར་ཏ་ཟིག་འ་ཞའི་བོན་ཟེར་བ་ནི་དུས་ཕྱིས་ཀྱི་བོན་ལུགས་པའི་འདོད་པ་ལྟར་ཏ་ཟིག་ཁྱེར་ནས་འ་ཞའི་ཡུལ་དང་མཉམ་དུ་སྦྱར་བ་མ་གཏོགས་འ་ཞའི་ཡུལ་ཏ་ཟིག་ཏུ་ཡོད་པར་གོ་མི་རུང་ངོ་། །
དེ་ལྟར་《རྒྱ་བོད་ཡིག་ཚང་ཆེན་མོའི་》ནང་དུའང་“བོད་མ་གསུམ་བུ་དྲུག་ས་བགོས་བྱས། །……ལྒ་ཡིས་ལྒར་མ་མེ་བོ་ཐོབ། །ཕྱུགས་གཡང་མོའི་མཁལ་ཚིལ་མ་ཞུ་བ། །རྨུ་ཚ་ལྒ་ཡི་བུ་རྒྱུད་ཡིན། །……ལྒ་ལ་བྱེས་པ་དང་ཡུལ་པ་གཉིས། །ལྟག་རུས་ཡུལ་སྟག་འབྲོག་སྟག་གཉིས། །”① ཞེས་སོགས་འབྱུང་ལ། ཡང་《ལྡེའུ་ཆོས་འབྱུང་རྒྱས་པ་》ལས་ཀྱང་སྲོང་བཙན་སྒམ་པོས་བོད་ཡུལ་སྟོད་སྨད་བར་གསུམ་གྱི་དཔའ་སྡེ་བསྐོས་ལུགས་བརྗོད་སྐབས། “སྨད་ཀྱི་དཔའ་སྡེ་ནི། རྨའི་སྤོམ་རས་མར་བཅད། བཀའ་ཐང་ཀླུ་རྩེས་ཡར་བཅད། ལོམ་ཤི་རྒྱ་མཁར་ལ་སོ་མཚམས་གཏད་པའི་ཡུལ་དེ་ན། གནས་པའི་མཐོང་ཁྱབ་སྲིད་སྡེ་དགུའི་སྟེང་དུ་བཞི་ཞ་②སྡེ་དྲུག་བསྣན་པ་ལ། རྒྱའི་སོ་མཁར་བྱང་གི་བར་ལ་རྟ་པ་དགུ་སྒྲིལ་རྒྱུག་ཏུ་བཏུབ་པའི་ནང་ན། མི་སྤེ་ཐུང་ཙམ་པས་དགྲ་སྟའི་ཁ་ཁྲུ་རེ་ཙམ་ཐོགས་ནས། འཐབ་པའི་ཚེ། ལྡོང་སྟོང་གི་བུ་དོར་ཏེ་ཕྱུག་མཚམས་ཀྱིས་དཔོན་བྱས་ནས། དཔའ་རྟགས་སུ་རལ་གྲིའི་ཤུབས་བཅག །ཁ་ཆེམས་ཉེ་བ་ལ་བཞག །བུ་སྨད་གྲོང་པ་ལ་བཅོལ་ནས། ཕྱིར་མི་ལྡོག་པའི་བསམ་པ་དང་བཅས་ནས། དཔའ་བོ་ཡི་མདུང་ཁ་བྱེད་པས་ན་དཔའ་བའོ། །གཏན་དུ་དགྲ་ཐུབ་པ་ནི་ལྡོང་སྟོང་གཉིས་སོ། །རྨུ་དང་སེས་མི་རབས་རེ་རེ་ལས་མ་ཐུབ་སྐད་དོ། །”③ཞེས་ཀྱང་བཀོད་ལ། ལུང་འདིའི་ནང་ཡི་གེ་འགའ་རེའི་མིང་དོན་གོ་རྒྱུ་མེད་པ་འདྲ་བ་དང་། ཡང་འ་ཞ་ལ་བཞི་ཞ་ཞེས་མི་མཐུན་པ་འགའ་རེ་བྲིས་འདུག་པ་ཡོད་མོད། འོན་ཀྱང་ནང་དོན་གཙོ་བོ་ནི་དོན་ཚན་གཉིས་ཏེ། གཅིག་ན་སྨད་ཀྱི་དཔའ་སྡེའི་མངའ་ཁོངས་ནི་མཐོང་ཁྱབ་སྲིད་སྡེ་དགུ་དང་འ་ཞ་སྟོང་སྡེ་དྲུག་གི་ཡུལ་ཡིན་ཚུལ་བསྟན་འདུག་པ་དང་། གཉིས་ན་རྨུ་དང་སེའི་རིགས་རྒྱུད་ཀྱིས་མི་རབས་རེ་ཙམ་ལས་དཔའ་མ་ཕྱིན་པས་ན། རུས་ལྡོང་སྟོང་གི་དམག་མི་མཐའ་མཚམས་སུ་མཆེད་ནས་དཔའ་ཚུལ་བཀོད་ཡོད་པ་འདི་ཡིན་ནོ། །
ཡང་ཚང་མས་མཁྱེན་གསལ་ལྟར་བོད་རྒྱལ་སྟག་རི་གཉན་གཟིགས་ཀྱི་ལོ་རྒྱུས་སྐབས་སུ་བོད་དང་འ་ཞའི་བར་འབྲེལ་གཏུག་བྱུང་ཚུལ་གཏམ་རྒྱུད་ལྟ་བུའི་ཚུལ་དུ་བརྗོད་ཡོད་དེ། 《ཆོས་འབྱུང་མཁས་པའི་དགའ་སྟོན་》དུ། “ལྷ་སྲས་དམུས་ལོང་དཀོན་པ་བཀྲ་དེ་ཡིས། །གཉན་པོ་གསང་བ་མཆོད་པའི་བྱིན་རླབས་དང་། །འ་ཞའི་ཡུལ་གྱི་སྨན་པས་སྤྱན་ཕྱེ་སྟེ། །སྟག་མོའི་རི་ལ་རི་དྭགས་གཉན་གཟིགས་པས། །མཚན་ཡང་སྟག་རི་གཉན་གཟིགས་བཙན་དུ་ཐོགས། །རྒྱལ་ཕྲན་འ་ཞ་རྗེ་བྱ་བ་སྨན་པ་མཁས་པ་ཅིག་བོས་པས་སྤྱན་ཕྱེ། རྒྱལ་བུའི་ཕྱགས་སྒོ་ཀླད་དུ་བཏགས་པའི་འོག་ཏུ་འ་ཞ་རྗེས་འཛུལ། ལོག་ནས་མས་གཏམ་དྲིས་པས། བོད་ཀྱི་རྒྱལ་པོ་ནི་མ་མཐོང་། སྒོ་གོང་ན་གཡུའི་ལྷམ་ཆུང་ཞིག་བཏགས་འདུག་པའི་འོག་ལ་ཕྱིན་པས་བྱིས་པ་དམུས་ལོང་ཞིག་འདུག་པའི་མིག་ཕྱེ་ནས་ལོག་གོ་སྨྲས་པས་མ་ན་རེ། གཏམ་ཆེས་སོ་ད་ནི་བོད་ཀྱི་ཆབ་འོག་ཏུ་ཚུད་པས་ཐབས་ཅི་ཡང་མེད་དོ་ཟེར། རྒྱལ་ཕྲན་རྣམས་ཀྱི་སུམ་གཉིས་མངའ་འོག་འདུས། བན་པ་རྗེ་འུ་[ལ]ཞ་རྗེ་དྲང་གར་རྗེ། ཟིན་པོ་རྗེ། ཞང་ཞུང་རྗེ་རྣམས་བཏུལ། ཉང་སྦས་གནོན་གསུམ་འབངས་སུ་ཆུད་སྐད།”①ཅེས་གཏམ་རྒྱུད་ཙམ་ཅུང་ཟད་རྒྱས་པ་ཞིག་བཀོད་འདུག་ནའང་། དེ་ལས་དོན་སྙིང་ལེན་རྒྱུ་ནི་གཅིག་ན་བོད་ཡིག་དཔེ་རྙིང་དུ་དང་པོ་འ་ཞ་རང་གི་རྒྱལ་ཕྲན་དུ་ངོས་བཟུང་ནས་དེའི་སྐོར་ཞིབ་ཕྲ་བཀོད་པ་དང་། གཉིས་སུ་འ་ཞ་རྗེ་དང་བོད་བཙན་པོའི་བར་དེ་དུས་ནས་འབྲེལ་གཏུག་བྱུང་ཡོད་པས་མི་ཚད་འ་ཞ་བོད་བཙན་པོའི་ཆབ་འབངས་སུ་ཐོབ་པའམ་མ་འོངས་པར་ཐོབ་པའི་བརྡར་བསྟན་པ་དེ་ཡིན་ལ། བོད་ཀྱི་ལོ་རྒྱུས་ལྟར་ན་བཙན་པོ་སྟག་རི་གཉན་གཟིགས་ཡབ་སྲས་ཀྱི་རིང་ནས་བོད་དང་འ་ཞ་འབྲེལ་བ་བྱུང་བར་མ་ཟད། བོད་རྒྱལ་སྲོང་བཙན་གྱི་སྲས་གུང་སྲོང་གི་བཙུན་མོའང་འ་ཞ་བཟའ་ཡིན་པར་བཤད་དེ། ཚུལ་དེ་ 《ཆོས་འབྱུང་མཁས་པའི་དགའ་སྟོན་》དུ། “གུང་སྲོང་འདི་ཡབ་ཀྱི་ང་གསུམ་བཞེས་པ་ལྕགས་མོ་སྦྲུལ་ལ་འཁྲུངས། ལོ་བཅུ་གསུམ་ན་རྒྱལ་སར་བསྐོས། བཙུན་མོ་འ་ཞ་བཟའ་མང་མོ་རྗེ་ཁྲི་དཀར་ཁབ་ཏུ་བཞེས་པ་ལ་སྲས་མང་སྲོང་མང་བཙན་འཁྲུངས།”① ཞེས་བཀོད་ཅིང་། བོད་ཡིག་གི་ལོ་རྒྱུས་སྔ་ཤོས་《ལྡེའུ་ཆོས་འབྱུང་རྒྱས་པ་》ལས་མཐའ་འདུལ་ཡང་འདུལ་གྱི་གཙུག་ལག་ཁང་བཞེངས་པའི་གྲས་སུའང་“འདོ་ཁམས་སུ་ཀློང་ཐང་དཔལ་འབྱུང་། འ་ཞ་རུ་ཀེ་རུ་དཔལ་འབྱུང་།”②ཞེས་མདོ་ཁམས་དང་འ་ཞའི་ཡུལ་སོ་སོར་གཙུག་ལག་ཁང་བཞེངས་ཚུལ་བཀོད་ཡོད་ལ། དེ་མཚུངས་ 《དབའ་བཞེད་》དུའང་སྲོང་བཙན་སྐབས་བཞེངས་པའི་མཐའ་འདུལ་ཡང་འདུལ་གྱི་གཙུག་ལག་ཁང་བཞེངས་པའི་གྲས་སུ་“མདོ་ཁམས་སུ་གློང་ཐང་སྒྲོལ་མ། འ་ཞར་ཀེའུ་གཟི་མདངས།”③ ཞེས་ཀྱང་བཀོད་འདུག ། དེ་མིན་བོད་ཡིག་གི་ལོ་རྒྱུས་གཞན་པ་《ཉང་ཆོས་འབྱུང་》དུའང་བོད་ཀྱི་ཡི་གེ་གསར་སྐྲུན་གནང་སྐབས་འ་ཡིག་བྱུང་ཚུལ་གྱི་གཏམ་རྒྱུད་དུ་རིགས་ནི་འ་ཞ་ཞེས་བཀོད་ཡོད་པ་སོགས་དང་། སྒོས་སུ་བོན་གྱི་བསྟན་འབྱུང་རྣམས་སུ་སྟོན་པ་གཤེན་རབ་ཀྱི་འཁྲུངས་རབས་བརྗོད་སྐབས། འ་ཞ་གསང་ཐུབ་ཤར་ཕྱོགས་ཞི་བ་འོད་ནས་རབ་ཏུ་བྱུང་། འཇིག་རྟེན་འདི་རུ་བྱོན་པའོ། ། ཞེས་སོགས་དང་། ཡང་འ་ཞའི་སྐྱེས་བུ་གསང་བ་མདོ་སྡུད་གཙོས་བོན་ལུགས་མཁས་གྲུབ་མང་པོ་བྱོན་ཚུལ་དང་། བོད་དང་འ་ཞ་འབྲེལ་གཏུག་བྱུང་ཚུལ་དང་འ་ཞའི་ཡུལ་དུ་བོན་དར་བའི་སྐོར་སོགས་སྐབས་སྐབས་སུ་བཀོད་པ་མང་པོ་མཐོང་རྒྱུ་ཡོད་ཚད་འདིར་ལུང་འདྲེན་ལོང་མེད་ལ། ཞིབ་པར་དེ་རིགས་དང་ཁྱད་པར་ཉེ་སྔོན་འབུམ་རམས་མཁས་གཞོན་ཤ་བོ་ཀླུ་རྒྱལ་གྱིས་སྤེལ་བའི་འ་ཞའི་སྐོར་གྱི་དཔྱད་རྩོམ་①སོགས་ལ་གཟིགས་པར་འཚལ།
ཡང་རྒྱའི་ཡིག་ཐོག་ཏུ་བྲིས་པའི་ཐུའུ་ཡུས་ཧུན་(吐谷浑)གྱི་ལོ་རྒྱུས་ལྟར་ན། ཞན་པེའམ་ཐུའུ་ཡུས་ཧུན་ནི་ཀྲུང་གོའི་རྒྱལ་ཁབ་ཀྱི་གནའ་བོའི་བྱང་ཤར་ཕྱོགས་ཀྱི་མི་རིགས་ཤིག་ཡིན་ལ། སྤྱི་ལོ་དུས་རབས་བཞི་པའི་དུས་མགོར་ཐུའུ་ཡུས་ཧུན་ཚོ་པ་དེ་ལིའོ་ཏུང་ས་ཆའི་ཞན་པེ་མུའུ་རུང་ཚོ་ཁག་ནས་དུད་ཁྱིམ་ཆིག་སྟོང་བདུན་བརྒྱ་ཙམ་ཁ་གྱེས་ཏེ་ནུབ་ཏུ་བསྐྱོད་ནས་དེང་སང་གི་ནང་སོག་ས་ཆའི་ཡན་ཧྲན་རི་བོའི་རྒྱུད་དུ་སྤོས། དེ་ནས་སྤྱི་ལོ་313ཡས་མས་ལ་ཡང་བསྐྱར་ལྷོར་ཕྱོགས་ཏེ་ལུང་ཧྲན་རི་བོ་བརྒྱུད་དེ་དེང་སང་གི་ཀན་སུའུ་ཞིང་ཆེན་གྱི་ཀ་ཆུའི་ནུབ་བྱང་ཐད་ཀྱི་ཧྥུའུ་ཧན་(袍罕)ཟེར་སར་གཞིས་ཆགས། དེ་ནས་ཡུན་རིང་མ་སོང་བར་ཡང་བསྐྱར་ལྷོ་ནུབ་ཕྱོགས་སུ་ཡུལ་རྒྱ་བསྐྱེད་ནས་མདོ་སྨད་ལྷོ་རྒྱུད་དེང་སང་གི་ཀན་ལྷོ་ཁུལ་དང་རྔ་པ་ཁུལ། མཚོ་སྔོན་ས་ཆའི་གཏན་སྡོད་ཡུལ་མི་ཏི་པ་དང་ཆཱང་པའི་རིགས་རྣམས་ལ་དབང་བསྒྱུར། དེ་ནས་ཚོ་དཔོན་ཐུའུ་ཡུས་ཧུན་གྱི་ཚ་བུ་མིང་ལ་ཡེ་ཡན་(སྤྱི་ལོ་329-351བར་)ཟེར་བའི་སྐབས་སུ་གཟོད་ཐུའུ་ཡུས་ཧུན་གྱི་སྲིད་དབང་འཛུགས་མགོ་བརྩམས་ཏེ། ཡབ་མེས་ཀྱི་མིང་ཐུའུ་ཡུས་ཧུན་ཟེར་བ་རང་ཉིད་ཀྱི་རུས་སུ་བཟུང་ནས་རང་གི་ཚོ་པ་དང་རྒྱལ་ཁབ་གྱི་མིང་དུ་བྱས་ཟེར། ཐུའུ་ཡུས་ཧུན་གྱི་སྲིད་དབང་དར་བའི་རྩེར་སོན་སྐབས་མངའ་ཁོངས་ནི་ཤར་དེང་སང་གི་ཀན་སུའུ་ལྷོ་རྒྱུད་དང་སི་ཁྲོན་གྱི་ནུབ་བྱང་དང་། ལྷོ་མཚོ་སྔོན་པོའི་ལྷོ་རྒྱུད་ལ་ཐུག་པ་དང་། ནུབ་ཞིན་ཅང་གི་ནོབ་ཆེ་ཆུང་(若羌)དང་ཁྱའེ་མད་(且末)བར་དང་། བྱང་མདོ་ལ་རིང་མོ་དང་ཀན་ལིང་ཤིས་གསུམ་བར་ཡིན་ཟེར་ལ། དུས་ཕྱིས་ཀྱི་ཆབ་སྲིད་ལྟེ་གནས་ནི་མཚོ་སྔོན་པོའི་ནུབ་ཕྱོགས་ལེ་དབར་བཅོ་ལྔ་ཙམ་ན་རྒྱ་སྐད་དུ་ཧྥུ་ཆི་ཁྲིན་(伏俟城)ཟེར་བ་བོད་པས་འ་ཞའི་རྒྱལ་མཁར་རམ་ཐེབ་རྒྱའི་རྒྱལ་མཁར་འབོད་པ་དེ་ཡིན་འདུག་ཟེར། ཡེ་ཡན་གྱིས་དུས་རབས་བཞི་པའི་ནང་ཐུའུ་ཡུས་ཧུན་གྱི་སྲིད་དབང་བཙུགས་པ་ནས་སྤྱི་ལོ་663པར་ཐུའུ་ཡུས་ཧུན་བོད་བཙན་པོས་ཆབ་འོག་ཏུ་བཅུག་པའི་བར་དུ་སྔ་ཕྱིར་ལོ་ངོ་སུམ་བརྒྱ་ལྷག་ལ་ཐུའུ་ཡུས་ཧུན་རྒྱལ་ཁབ་གནས་པར་བཤད། དེའི་རྗེས་སུ་ཐུའུ་ཡུས་ཧུན་གྱི་རིགས་རྣམས་དེང་སང་གི་མཚོ་སྔོན་དང་ཀན་སུའུ་ནུབ་ཕྱོགས་དང་། ཞིན་ཅང་གི་ནུབ་བྱང་དང་ཧྲའན་ཞིའི་ནུབ་བྱང་དང་ཧྲན་ཞི་དང་ཧོ་པེ་བྱང་ཕྱོགས་བཅས་སུ་ཐོར་ནས་བསྡད་པར་བཤད་ལ། རྒྱའི་སུང་བྱང་མའི་དུས་ནས་བཟུང་རྒྱའི་ཡིག་ཚང་ནང་ཐུའུ་ཡུས་ཧུན་གྱི་ལོ་རྒྱུས་མཐོང་རྒྱུ་མེད་ཟེར། དེར་མཚོ་སྔོན་དང་ཀན་སུའུ་ཕྱོགས་སུ་ལུས་ཏེ་སྡོད་པའི་ཐུའུ་ཡུས་ཧུན་གྱི་རིགས་དེ་རིམ་གྱིས་བོད་དང་སོག་རིགས་ཀྱི་ཁྲོད་དུ་འདྲེས་སོང་བའི་ལྷག་མ་རྣམས་ཕྱིས་རང་རྒྱལ་གྱི་མི་རིགས་གྲངས་ཉུང་ཁྲོད་དུ་དེང་སང་ཧོར་རིགས་སུ་འབོད་པ་འདི་བྱུང་བ་རེད་①ཅེས་བཤད་ལ། རྒྱའི་ལོ་རྒྱུས་སྨྲ་བ་རྣམས་ཀྱང་ལུགས་འདི་ལྟར་འདོད་པ་ཤུགས་ཆེ་མོད། འོན་ཀྱང་ཡ་མཚན་ཞིག་ནི་གོང་ཏུ་རྒྱ་ཡིག་ནང་བཀོད་པའི་ཐུའུ་ཡུས་ཧུན་རྒྱལ་ཁབ་ཟེར་བ་རྣམས་བོད་པས་དུས་སྔ་མོ་ནས་འདི་ལ་འ་ཞ་དང་འ་ཞ་རྒྱལ་ཕྲན་ཞེས་འབོད་པ་ལས་རྒྱའི་ཡིག་ཚང་ནང་གི་ཐུའུ་ཡུས་ཧུན་ལ་ཐུ་ལུ་ཧུན་ཞེས་བཀོད་པས། བོད་རང་གི་སྔོན་བྱོན་མཁས་པ་དང་རང་གི་ཡིག་ཚང་རྣམས་སུའང་འ་ཞ་དང་ཐུ་ལུ་ཧུན་གཉིས་རྩ་བ་ནས་རིགས་གཅིག་ཏུ་མི་འདོད་དེ། དཔེར་ན་བོད་བཙན་པོའི་སྐབས་ཀྱི་ཏུན་ཧོང་གི་ཡིག་རྙིང་དུ་འ་ཞ་རྒྱལ་ཁབ་ཟེར་བ་ལས་ཐུ་ལུ་ཧུན་ཟེར་བའི་མིང་ཙམ་ཡང་མེད། བོད་རང་གིས་འ་ཞ་རྒྱལ་ཁབ་དེ་མི་རིགས་གཞན་ཞིག་ཏུ་གོ་མེད་པར་མ་ཟད་རང་ཉིད་དང་རིགས་རུས་གཅིག་པའི་རྒྱལ་ཕྲན་ཞིག་ཡིན་པར་འདོད་དེ། དཔེར་ན་བོད་ཡིག་ལོ་རྒྱུས་ནང་ཞང་ཞུང་དང་འ་ཞ་དང་མཆིམས་བཅས་རྒྱལ་ཕྲན་གྱི་གྲས་སུ་འགོད་སྐབས་སུམ་པ་དང་མི་ཉག་གི་གོང་དུ་བཀོད་ཡོད་པ་ལྟ་བུ་དང་། དེ་ལྟར་ཐུའུ་ཡུས་ཧུན་ཀྱི་རིགས་དེ་ལ་རང་རེའི་སྔོན་བྱོན་མཁས་པ་ཚལ་པ་ཀུན་རྡོར་པས་ཐུ་ལུ་ཧུན་དང་། བྲག་དགོན་པས་གྲུ་གུ་ཞེས་བཀོད་ཅིང་། དགེ་ཆོས་ཀྱིས་ཀྱང་དེ་ལ་དཔྱད་དེ་རང་ལུགས་བཀོད་ཡོད་པ་དེ་ཡིན་ལ། ཡང་རྒྱའི་ཡིག་རྙིང་དུ་ཐུའུ་ཡུས་ཧུན་ལ་བྱང་ཕྱོགས་པའི་རིགས་རྒྱུད་ཚོས་འ་ཞ་སྟེ་གདངས་འ་ཁྲའེ་(阿豺, 阿柴)ལྟ་བུ་ཞིག་འབོད་ཅེས་བཀོད་པ་ལས་ཀྱང་འ་ཞ་རྒྱ་ལ་ཁབ་ཀྱི་རིགས་རྒྱུད་གཙོ་བོ་ནི་སྒ་འ་ཞ་ཡིན་པ་གསལ་སེམས།
སྤྱིར་གནའ་བོའི་ཐུ་ལུ་ཧུན་ཞེས་པའི་རྒྱལ་ཁབ་འདིའི་མིང་དགེ་རྒན་དོན་ གྲུབ་རྒྱལ་དང་སྐུ་ཞབས་ཁྲིན་ཆིན་དབྱིན་ལགས་གཉིས་ཀྱིས་《ཐང་ཡིག་》གསར་རྙིང་བསྒྱུར་སྐབས་རྒྱ་ཡིག་གི་ཐུའུ་ཡུས་ཧུན་(吐谷浑)ཞེས་པ་ཚུར་བོད་ཡིག་ཏུ་འ་ཞ་ཞེས་བསྒྱུར་བ་དང་། ཡང་ཏུན་ཧོང་ཡིག་རྙིང་ནང་གི་འ་ཞའི་རྒྱལ་ཁབ་ཅེས་པའི་མིང་དེ་རྒན་དབང་རྒྱལ་ལགས་ཀྱིས་ཕར་ཐུའུ་ཡུས་ཧུན་(吐谷浑)ཞེས་བསྒྱུར་འདུག་པས། དེང་སང་འ་ཞ་དང་ཐུའུ་ཡུས་ཧུན་གཉིས་གདགས་གཞི་གཅིག་གི་མིང་ཡིན་པ་འཁྲུལ་མེད་རྩོད་མེད་ལྟ་བུར་སོང་ཡོད་ནའང་། དོན་དུ་འ་ཞ་དང་ཐུ་ལུ་ཧུན་གཉིས་རིགས་རྒྱུད་གཅིག་ཡིན་མིན་ལ་རྙོག་དྲ་ཅུང་ཙམ་ཡོད་ལ། ཐུ་ལུ་ཧུན་གྱིས་བོད་ཀྱི་རུས་ཚན་སྒའམ་སེ་ལས་ཆད་པའི་འ་ཞའི་ཡུལ་ཁམས་དབང་འོག་ཏུ་བསྡུས་རྗེས། རྒྱལ་ཁབ་དེར་རང་རེས་འ་ཞ་ཞེས་སྔར་གྱི་རང་གི་མིང་ལྟར་འབོད་སྲོལ་ཡོད་པས་དེ་ལྟར་བསྒྱུར་ཀྱང་མི་རུང་བ་མེད་མོད། འོན་ཏེ་རྒྱལ་ཁབ་དེའི་དབང་སྒྱུར་བ་ཞན་པེ་རིགས་ཡིན་ནའང་མངའ་འབངས་མང་ཤོས་སྒ་འ་ཞས་གཙོས་པའི་བོད་མདོ་སྨད་ཁམས་ཀྱི་གཉུག་མའི་མི་རིགས་ཡིན་པས་གོང་དུ་སོང་བ་ལྟར་བོད་ཀྱི་སྔོན་བྱོན་མཁས་པ་ཚོས་ཐུ་ལུ་ཧུན་དང་གྲུ་གུ་ཞེས་བཀོད་པ་མ་གཏོགས་འ་ཞར་མི་འདོད་པ་ཤིན་ཏུ་གསལ་ལོ། །
ཡང་ཁོང་རྣམས་ཀྱིས་སྒྲ་བསྒྱུར་གྱིས་ཐུ་ལུ་ཧུན་དང་ཡང་ན་གྲུ་གུ་ཞེས་བཀོད་པའི་རྒྱུ་མཚན་ནི་ཁོ་བོས་བསམས་ན། རྒྱའི་ཡིག་ཚང་ནང་གི་ཐུའུ་ཡུས་ཧུན་གྱི་མེས་པོ་ཐོག་མར་བྱང་ཁ་ནས་འཁྱམས་འོངས་པའི་དམག་མི་ལ་འབངས་མང་པོ་མེད་པར་དུད་ཁྱིམ་ཆིག་སྟོང་བདུན་བརྒྱའམ་སྐྱ་དམག་སུམ་སྟོང་ཙམ་འོངས་པ་དེ་ལ་གོ་བ་ཡིན་པས། ཕྱིས་སུ་རྒྱལ་ཁབ་འཛུགས་ཐུབ་པའི་འབངས་མི་གཙོ་བོ་ནི་རང་རེའི་ཡུལ་མི་བོད་པའི་རུས་རྒྱུད་སྒ་འ་ཞའི་རིགས་ལ་བརྟེན་པ་བསྙོན་མེད་ཡིན་ཏེ། རྒྱའི་《ཐང་ཡིག་རྙིང་མའི་》ནང་དུའང་། ཐང་གོང་མས་བོད་ཀྱི་ཕོ་ཉ་བར་དྲིས་པའི་གཏམ་དུ། “འོན་འ་ཞ་དང་སྙོད་གཉིས་མ་གཞིར་གཉེན་ཚན་དུ་གཏོགས་པ་ལ། སུའུ་ཧི་ཀེ་རང་གི་མི་བདག་ལ་ངོ་ལོག་སྟེ་བྲོས་པ་བྷོད་ཀྱིས་ཁོ་ངོ་ཅན་བྱས་ནས་གོ་གནས་སྤྲད། འ་ཞའི་ས་ཆ་ཡང་ཕྲོགས་”①ཞེས་བརྗོད་པ་ལས་ཀྱང་སྐབས་དེར་ཐང་གིས་ཀྱང་བོད་དང་འ་ཞ་གཉིས་གཉེན་ཉེ་ཡིན་པ་ཁས་ལེན་གྱིན་ཡོད་པ་ཤེས་ཐུབ་པ་འདི་ཡིན་ལ། མ་ཟད་གོང་དུ་བཀོད་པ་《རྒྱ་བོད་ཡིག་ཚང་ཆེན་མོ་》ལས་ཀྱང་བོད་མ་གསུམ་བུ་དྲུག་ས་བགོས་བྱས། །གདུང་རྒྱུད་སྒ་ཚ་དམུ་ཡི་རིགས། །ལྒ་ཡིས་ལྒར་མ་མེ་པོ་ཐོབ། །ཅེས་སོགས་འབྱུང་བ་ལྟར་དང་། ཡང་བོད་ཀྱི་ཡིག་རྙིང་《དབུ་ནག་མིའུ་འདྲ་ཆགས་》ཞེས་པར། “ནང་ཁམས་བོད་བུ་སྤུན་བདུན་ནི། དབྲ་འགྲུ་ལྡོང་གསུམ་སྒ་དང་བཞི། ནུ་བོ་དབའ་ལྡ་གཉིས་དང་མི་ཚོ་དྲུག །ཞང་པོ་སྒོ་ལྷ་སྟེ་ལྡེ་དཀར་པོ་དང་བདུན།.....སྒ་མི་མཚོ་དམར་མོ་སྨད་ན་འཁྱིལ། དངུལ་གཞོང་མར་ཁུས་བལྟམས་པ་འདྲ།”② ཞེས་སོགས་བོད་ཀྱི་རིགས་རུས་ཆེན་པོ་རྣམས་ཀྱི་བྱུང་ཁུངས་དང་སྡོད་གནས་ཆེ་བ་བཅས་བརྗོད་པའི་ཡིག་ཚང་གལ་ཆེན་དེའི་ནང་ཡང་རིགས་རུས་སྐོར་ཞིབ་འཇུག་བྱ་རྒྱུ་ཤིན་ཏུ་མང་ལ། དེ་བཞིན་སྒའི་རིགས་ཀྱི་བཤད་པ་མང་བས་ཤེས་དགོས་ལ། ཡང་《མགོ་ལོག་རུས་མཛོད་》ལས་ཀྱང་“ཁམས་ཀྱི་ཙོང་ཀ་ནས་ཅོ་རོ་འབྲིང་འཚམས་སུ་ཆད།.....སྒ་འ་ཤིང་གི་གདུང་རིགས་ཀྱང་མདོ་སྨད་ཙོང་ཁ་ལ་གྱི་ཐང་ཕྱོགས་ན་ཡོད། ཡང་སྒ་ཨ་ཁྲོམ་གྱི་གདུང་རིགས་ནི་ཨ་ཁྲོམ་དང་། ཁྲོམ་ཚང་དང་། ཁྲོམ་ཐོག་ཡིན་ལ། མཛོད་དགེ་སྨད་ཀྱི་ས་ཆར་ཁྲོམ་ཚང་གི་གདུང་རིགས་སུ།”①ཅེས་སོགས་བཀོད་པ་མང་ལ། ཡང་བོད་ཀྱི་རུས་སྒ་ནི་དུས་ཕྱིས་བར་དུ་མདོ་སྨད་དུ་ཡོད་པའི་གནས་ཚུལ་བསྟན་པ་ཕྱི་དར་སྐབས་ཀྱི་ལོ་ཙཱ་བ་ཆེན་པོ་རྔོག་བློ་ལྡན་ཤེས་རབ་ཀྱི་སྤྲིངས་ཡིག་ཏུའང་《རྒ་སྟོན་ཤེས་རབ་གྲགས་ལ་སོགས་པ་ཙོང་ཁ་རུ་གསུམ་གྱི་དགེ་འདུན་པར་སྤྲིངས་པའི་ཡི་གེ་བདུད་རྩི་ཐིག་ལེ་》ཞེས་བྱ་བར་རྒའམ་སྒ་སྟོན་དང་ཙོང་ཁའི་རུ་གསུམ་ཟེར་བའི་ཡུལ་རྒྱ་ཆེན་པོ་ཡོད་ཚུལ་བཀོད་འདུག་པ་འདི་དག་མང་པོ་ཡོད་དོ། །
སྤྱིར་འ་ཞའི་རྒྱལ་ཁབ་ཀྱི་འབངས་མི་གཙོ་བོ་ནི་བོད་པའི་གདུང་རྒྱུད་སྒ་འ་ཞའི་རིགས་ཡིན་པ་མངོན་གསལ་ཡིན་པ་ལས། བྱང་ཕྱོགས་ནས་མཆེད་པའི་ཐུའུ་ཡུས་ཧུན་གྱི་རིགས་རྒྱུད་ཐོག་མའི་དབང་སྒྱུར་པར་གྱུར་པ་ཙམ་ལས་འབངས་གཙོ་བོ་མིན་པ་ཤེས་ཐུབ་སྙམ། ཚུལ་འདི་བོད་རིག་པའི་གཟུར་གནས་མཁས་དབང་བློ་མཐུན་འགའ་རེའི་དཔྱད་རྩོམ་དང་ཁྱད་པར་དུ་གོང་ནས་བཤད་པའི་ཤ་བོ་ཀླུ་རྒྱལ་གྱི་དཔྱད་རྩོམ་སོགས་ལ་གཟིགས་དང་གོ་བ་གསལ་འདུག་སྙམ། གཞན་ཡང་ས་སྐྱ་གྲགས་པ་རྒྱལ་མཚན་གྱི་བོད་ཀྱི་རྒྱལ་རབས་ཞེས་པར་གུང་སྲོང་གུང་བཙན་གྱི་ལོ་རྒྱུས་བརྗོད་སྐབས་དེས་ཝ་ཞ་བཟའ་མང་མོ་རྗེ་བཞེས་པའི་སྲས་མང་སྲོང་མང་བཙན་ཞེས་འ་ཞ་ལ་ཝ་ཞ་ཞེས་བྲིས་ཡོད་པ་ནི་ཁ་སྐད་དུ་འ་ཞ་དང་ཝ་གཉིས་གདངས་ཉེ་བས་ཡིན་པ་སོགས་ཞར་ལ་ཤེས་དགོས་སོ། །


text:
ཀྲུང་གོ་བོད་ཀྱི་དྲ་བའི་འཕྲིན། ཉེ་ཆར། གསར་འགོད་པས་གྲོང་ཁྱེར་མི་སྤྱི་ཅུས་ནས་ཤེས་རྟོགས་བྱུང་གསལ། 《〈བོད་རང་སྐྱོང་ལྗོངས་ཀྱིས་ཞིང་འབྲོག་པ་ལས་མིའི་གླ་ཆ་གཏོང་སྤྲོད་གནས་ཚུལ་ལ་ཆེད་དོན་ཞིབ་བཤེར་བྱེད་སྒོ་སྤེལ་རྒྱུའི་སྐོར་གྱི་ཇུས་གཞི〉པར་འགྲེམས་བྱ་རྒྱུའི་སྐོར་གྱི་བརྡ་ཐོའི》དགོངས་དོན་ལ་གཞིགས་ཏེ། གྲོང་ཁྱེར་མི་སྤྱི་ཅུས་ཀྱིས2017ལོའི་ཞིང་འབྲོག་པ་ལས་མིའི་གླ་ཆ་གཏོང་སྤྲོད་གནས་ཚུལ་ལ་གཞིགས་ཏེ་ཆེད་དོན་ཞིབ་བཤེར་ལས་དོན་སྤེལ་ཞིང་། ཞིབ་བཤེར་ལས་དོན2018ལོའི་དཔྱིད་གསར་དུས་ཆེན་མ་ཚར་བར་རྒྱུན་འཁྱོངས་བྱ་རྒྱུ་ཡིན་པ་རེད།
ངོ་སྤྲོད་བྱས་པར་གཞིགས་ན། ཆེད་དོན་ཞིབ་བཤེར་གྱི་ནང་དོན་གཙོ་བོ་ནི་ལས་མི་སྤྱོད་མཁན་ལས་ཁུངས་ཀྱི་ལས་མིའི་གླ་ཆ་གཏོང་སྤྲོད་སྐོར་གྱི་རྩིས་ཁྲར་ཞིབ་བཤེར་དང་། ལས་མིའི་མ་མཐའི་གླ་ཆའི་འགན་ལེན་ལ་བརྩི་སྲུང་བྱས་ཡོད་མེད། གླ་ཆ་འགྱངས་ཆད་གནས་ཚུལ་ཡོད་མེད། བཟོ་སྐྲུན་ཁེ་ལས་ཀྱིས་ཞིང་འབྲོག་པ་ལས་མིའི་གླ་ཆའི་འགན་ལེན་དངུལ་འཇལ་ཡོད་མེད། “དུས་ཆེན་གཉིས”མ་ཤར་གོང་གླ་ཆ་གཏོང་སྤྲོད་ཀྱི་འཆར་གཞི་སོགས་ཀྱི་གནས་ཚུལ་ལ་ཞིབ་བཤེར་བྱས་པ་དང་སྦྲགས། ལས་མི་སྤྱོད་མཁན་གྱི་ལས་ཁུངས་ཁག་ལ་ལས་མིའི་གླ་ཆ་སྔོན་ལ་གཏོང་སྤྲོད་ཀྱི་རྩ་དོན་གཞིར་བཟུང་ནས་ལས་གྲྭ་དང་ཁེ་ལས་ལས་མཚམས་མ་བཞག་གོང་ཞིང་འབྲོག་པ་ལས་མིའི་གླ་ཆ་ཆ་ཚང་དུས་ཐོག་ཏུ་སྤྲད་དེ2018ལོའི་དཔྱིད་གསར་དུས་ཆེན་དང་བོད་ཀྱི་ལོ་གསར་རིང་སྤྱི་ཚོགས་ཀྱི་ཁོར་ཡུག་ཡག་པོ་ཞིག་སྐྲུན་དགོས་པའི་བླང་བྱ་ཡང་བཏོན་པ་རེད། །
རྩོམ་སྒྲིག་པ། མཁའ་མཚོ་སྐྱིད།


text:
— མཁས་དབང་འཇིགས་མེད་ཐེག་མཆོག་ལགས་ཀྱི་གསུང་འབུམ་པར་སྐྲུན་ལེགས་འགྲུབ་བྱུང་བར་ཕུལ་པ། འཇིགས་བྲལ་རྣམ་དཔྱོད་རྟ་བདུན་འཁོར་ལོའི་འགྲོས། །མཐའ་མེད་ཤེས་… ཞིབ་ཏུ་ཀློག →
བོད་ཀྱི་རྩོམ་པ་པོ་གྲགས་ཅན་ནག་པོ་སྐལ་བཟང་ལགས་ཟླ་འདིའི་ཚེས་གསུམ་ལ་སྐུ་གཤེགས་པའི་གནས་ཚུལ་སྐད་འཕྲིན་དུ་ཁྱབ་ཡོད་པ་དང་། ཁོང་གི་ཀློག་པ་པོ་མང་པོ་ཞིག… ཞིབ་ཏུ་ཀློག →
དེ་སྔོན་བྲག་སྒོམ་པས་མཛད་པའི་«མདོ་སྨད་ཆོས་འབྱུང»ནང་དུ། ལྷ་མཐོང་ལོ་ཙཱ་བས་མཛད་པའི་«བལ་ཡུལ་གྱི་ལམ་ཡིག»བྱ་བ་ཞིག་ཡོད་ཚུལ་བཤད་འདུག་པས་དེའི་སྐོར་ལ་ཆ… ཞིབ་ཏུ་ཀློག →
དེ་ཡང་འཇམ་མགོན་བླ་མ་ཙོང་ཁ་པ་ཆེན་པོའི་འཁྲུངས་གཞིས་བྱིན་ཅན་རྗེ་སྐུ་འབུམ་བྱམས་པ་གླིང་ནི། ཡུལ་གངས་ཅན་ལྗོངས་འདིར་མདོ་སྔགས་ཀྱིས་བསྡུས་པའི་འཁྲུལ་བྲ… ཞིབ་ཏུ་ཀློག →
དེ་རིང་བདག་གི་སྔར་ནས་གུས་བརྩི་ཡོད་པའི་རྩོམ་པ་པོ་དང་སྙན་ངག་པ། དཔྱད་བརྗོད་པ། མང་པོ་ཞིག་གིས་རང་གི་རྩ་ཆེ་བའི་དུས་ཚོད་བཏང་ནས་འདི་གར་ཕེབས་པ་དང་ང… ཞིབ་ཏུ་ཀློག →
《འབྲུག་གི་ཞི་ལ》 I’m not going to make movies that tell children, “You should despair and run away.” བདག་གིས་གློག་བརྙན་དཔར་བ་ནི་བྱིས་པ་རྣམས་ལ… ཞིབ་ཏུ་ཀློག →
བཀྲ་ཤིས་བདེ་ལེགས། ང་ལས་རིམ་གཙོ་སྐྱོང་ཞུ་མཁན་བསྟན་འཛིན་བདེ་སྐྱིད་ཡིན། དེ་རིང་གི་ལས་རིམ་ནང་བསྟན་འཛིན་ཨོ་རྒྱན་ནམ་མ་རི་ཀོ་ཕེབས་ཡོད། མ་རི་ཀོ་ཐོག་… ཞིབ་ཏུ་ཀློག →
མེ་མོ་བྱ་ལ་རྭ་སྒྲེང་དགོན་པ་བཏབ། །མེ་མོ་བྱ་ལ་ཙོང་ཁ་པ་དེ་འཁྲུངས། །ཨ་མྱེས་ཞབས་སོགས་ལོ་རྒྱུས་མི་སྣ་འགའ། །ཕེབས་དང་བཞུད་པའི་རི་མོ་ཆ་ཙམ་གསལ། ། རབ་བ… ཞིབ་ཏུ་ཀློག →
སྤྱི་ལོ2017 ལོའི་ཟླ1པོའི་ཚེས20ཉིན་གྱི་ཞོགས་པའི་ཆུ་ཚོད10:30 སྟེང་རེབ་གོང་རྨུ་ཐག་ཕོ་བྲང་དུ་རོང་བོ་དགེ་འདུན་ལྷུན་གྲུབ་དང་། རོང་བོ་གངས་དཀ… ཞིབ་ཏུ་ཀློག →
འདས་སོང་གི་ལོ་རྒྱུས་ཀྱི་གྲལ་གནས་སུ་གོ་ཐོབ་ཤོར་ཞིང་ད་ཡོད་ཀྱི་སྤྱི་ཚོགས་སུ་ཡང་སྔར་བཞིན་གོ་གནས་ཟིན་གྱི་མེད། དེ་ལྟར་ཡང་། བོད་ཀྱི་སྐྱེས་མའི་གནས་བ… ཞིབ་ཏུ་ཀློག →
ང་ཚོའི་སྲིད་ཀྱི་སྲོལ་རྒྱུན་དང་ཆོས་ཀྱི་རིག་གནས། ངེས་པ་དོན་གྱི་དམངས་གཙོ་ནི། “མང་ཕྱོགས་ཀྱིས་ཐག་གཅོད”དང་“མིའི་ཐོབ་ཐང་སྲུང་སྐྱོབ”སྟེ། ཆ་ཤས་ཆེན་པོ… ཞིབ་ཏུ་ཀློག →
དགེ་འདུན་ཆོས་འཕེལ་ནི་སྐབས་དེའི་བླ་མ་དང་། དགེ་བཤེས། ཆོས་གྲོགས། འཁྱམ་རོགས། མཛའ་རོགས། ཡུལ་མི་སོགས་ཀྱི་སེམས་ནང་དུ་མི་ག་འདྲ་ཞིག་ཡིན་ནམ། བཅར་འདྲི་… ཞིབ་ཏུ་ཀློག →
ངས་བྱིས་སྐྱོང་གི་ལས་ཀ་འདི་ལས་ནས་དུས་ཡུན་གང་འཚམས་ཕྱིན་ཅིང་། དེའི་རིང་ལ་བོད་ཡུལ་སྟོད་སྨད་བར་གསུམ་དང་ནང་ལོག་གི་གྲོང་ཁྱེར་འགའ་རེ། དེ་བཞིན་ཨ་རི་ད… ཞིབ་ཏུ་ཀློག →
ད་ལོའི་ཨ་རིའི་སྲིད་འཛིན་སྐབས་ ༥༨ པའི་འོས་བསྡུ་ཆེན་མོའི་ཁྲོད་ཀྱི་དམངས་གཙོ་ཚོགས་པའི་སྲིད་འཛིན་འོས་མི་ལྕམ་ཧེ་ལ་རེ་ཁི་ལེན་ཊོན་མཆོག་གི་ལོ་རྒྱུས་ས… ཞིབ་ཏུ་ཀློག →
༼མཇུག་མཐའི་དགྱེས་སྟོན།༽ ནི་ཉིས་སྟོང་བཅུ་དྲུག་ལོར་ Asian Highlands Perspective རྒྱལ་སྤྱིའི་དེབ་ཚོགས་ཀྱིས་པར་སྐྲུན་བྱས་པའི་བོད་ཀྱི་དམངས་སྲོལ་ར… ཞིབ་ཏུ་ཀློག →
སྔོན་རྒྱལ་རོང་ཁྲོ་སྐྱབས་རྒྱལ་པོའི་རིང་ལ་སངས་རྒྱས་གཡུང་དྲུང་བོན་གྱི་བཀའ་རིན་པོ་ཆེ་ཤིང་དཔར་ཏུ་བཏབ་སྟེ་འགྲེམས་སྤེལ་བྱས་ཡོད་ནའང་། ཕྱིས་ཀྱི་རིག་ག… ཞིབ་ཏུ་ཀློག →
2015ལོའི་ཟླ12པའི་ཚེས27ཉིན། ཚོ་ཤོག་གསར་བའི་ཚོང་ལས་དཔུང་སྡེ་ཡིས་བོད་ཀྱི་ན་གཞོན་ཚོང་ལས་པའི་འདུ་ཚོགས་སྐབས་དང་པོ་དེ་མཚོ་སྔོན་ཞིང་ཆེན་ཚོགས་འདུའི་… ཞིབ་ཏུ་ཀློག →
ཆུང་བྱིས་པ་ནས་ད་བར་དུ་སློབ་གྲྭ་ག་གེ་མོ་ནས་ཆས་ཏེ་སློབ་ཆེན་ལ་སླེབས་སོང་། སློབ་ཆེན་དུ་འབྱོར་རྗེས་ང་ཚོས་རང་རང་གི་ས་ནས་གང་ཐུབ་ཅི་ཐུབ་ཀྱིས་སློབ་ཞོ… ཞིབ་ཏུ་ཀློག →
བཀུར་འོས་བཙན་པོ་ཚང་གི་དྲ་གྲོགས་ལྷན་རྒྱས་ཀྱི་སྤྱན་སྔར། ཉེ་ཆར་ངེད་བཙན་པོ་ཚང་དྲ་བར་ཐོ་འགོད་བྱེད་མཁན་གྱི་མི་གྲངས་དེ་ཉིན་རེ་བཞིན་ཇེ་མང་དུ་འགྲོ་བཞ… ཞིབ་ཏུ་ཀློག →
མདང་ནུབ། བདག་གི་བུ་ཆེ་བས་ཨ་ཕ་ལགས། ང་ལ་གནའ་གཏམ་ཤོད་དང་། གནའ་གཏམ་འབུ་མེ་ལྕེབས་ཤོད་དང་ཟེར། སྒྲུང་གི་ནང་དོན་ཁོའི་ཨ་མས་བཤད་པ་ལྟར་རོབ་ཙམ་ཤེས་ཡོད་ལ… ཞིབ་ཏུ་ཀློག →
གངས་ཐིག འབུམ་གླིང་དགོན་པ་ནི་རྨ་ཆུའི་བྱང་ཁའི་རྡོ་ཕུང་རི་ཆུང་གི་རི་རྩེ་མང་པོ་གནམ་ལ་ཟིང་བའི་ནང་དུ་གནས་ཡོད་ལ། དགོན་པ་དང་སྐུ་བརྙན་ཡོད་པའི་བྲག་ཕུག… ཞིབ་ཏུ་ཀློག →
—-“ཁ་བའི”ཚེ་སྲོག་གི་གོད་ཆགས་དང་དེ་འབྲེལ་དྲ་ནང་གི་རྙོག་དྲ་ལ་གདོང་གཏོད་པ། (གཉིས) དེ་དགོང་གི་འདི་བགྲོ་གླེང་ཡིན་པས་རང་གི་རྩ་དོན་རྒྱུན་འཁྱོ… ཞིབ་ཏུ་ཀློག →
ཞི་ལ་ལི་ཨ་རིའི་ཙུང་ཐུང་འདེམས་བསྐོ་ཆེན་མོའི་ནང་ཞུགས་པ། ཁ་བྱང་འདི་མཐོང་མ་ཐག་བོད་སྐད་ཐོག་ཕབ་བསྒྱུར་བྱས་ཡོད་པའི་བརྙན་འཕྲིན་རྒྱུན་མཐུད་འཁྲབ་ཚན་ལྷ… ཞིབ་ཏུ་ཀློག →
ལོ་ངོ་བཞིའི་སྔོན་གྱི་དེ་རིང་། ང་ཡང་ཁྱེད་ཚོ་དང་འདྲ་བར་མཐོ་རྒྱུགས་ཀྱི་རྒྱུགས་རར་ཞུགས་ཡོད་ལ། ངས་ཀྱང་ཁྱེད་ཚོ་དང་འདྲ་བར་རང་ཉིད་གཅིག་པུར་དབང་བའི་ར… ཞིབ་ཏུ་ཀློག →
© 2018 བཙན་པོ་དྲ་བ། — WordPress སྤྱད་ནས་བཟོས། — 青ICP备17000686号
— དཔེ་སྒྲོམ་རྩོམ་པ་པོ། Anders Noren — ཀླད། ↑


text:
རྒྱ་གར་བོད་དོན་རྒྱབ་སྐྱོར་བ་ཨིན་ཌིར་ཤི་ཀུ་མར་མཆོག་གིས་མ་འོངས་པར་བོད་དོན་ཆེད་རྒྱ་གར་ནང་མཚན་རྟགས་བསྡུ་བའི་ལས་འགུལ་ཆེན་པོ་ཞིག་སྤེལ་རྒྱུ་དང་རྒྱལ་སྤྱིའི་སྟེང་བོད་དོན་ཆེད་ཚོགས་ཆེན་ཞིག་ཀྱང་བསྐོང་རྒྱུ་ཡིན་སྐོར་གསུངས་སོང་།
དེ་རིང་ཕྱི་དྲོའི་ཆུ་ཚོད་༣.༣༠ སྟེང་དྷ་ས་བདེ་དོན་ཚོགས་ཁང་དུ། ཧི་མ་ལ་ཡའི་ཁྱིམ་ཚང་ཚོགས་པའི་གོ་སྒྲིག་འོག་བོད་དང་རྒྱ་གར་གྱི་རིག་གཞུང་འབྲེལ་ལམ་ཞེས་པའི་བགྲེ་གླེང་ཚོགས་འདུ་ཞིག་ཚོགས་སོང་བ་དང་། ཚོགས་འདུའི་སྐུ་མགྲོན་གཙོ་བོར་རྒྱ་གར་(RSS)ཚོགས་པའི་སློབ་སྟོན་པ་ཨིན་ཌིར་ཤི་ཀུ་མར་(Indresh Kumar)མཆོག་དང་། དམིགས་བསལ་སྐུ་མགྲོན་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཞོན་ཨཅཱརྱ་ཡེ་ཤེས་ཕུན་ཚོགས་མཆོག་དང་དྷ་ས་ས་གནས་མགོ་འཛིན་ཟླ་བ་རིན་ཆེན་ལགས་གཙོས་སེར་སྐྱ་མི་མང་ཁག་ཅིག་བཅས་འཛོམས་འདུག
ཚོགས་འདུའི་ཐོག་མར་ས་གནས་མགོ་འཛིན་ཟླ་བ་རིན་ཆེན་ལགས་ནས་ལས་རིམ་ངོ་སྤྲོད་དང་སྐུ་མགྲོན་གཙོ་བོ་ཨིན་ཌིར་ཤི་ཀུ་མར་མཆོག་ངོ་སྤྲོད་དང་འབྲེལ་སྐུ་མགྲོན་གཙོ་བོ་ནས་གསུང་བཤད་གནང་དོན། ཁོང་ད་ཐེངས་འདིར་ཕེབས་དགོས་དོན་ནི་རྒྱ་གར་གྱི་ས་མཚམས་སྲུང་སྐྱོབ་དང་ཧི་མ་ལ་ཡའི་རིག་གཞུང་སྲུང་སྐྱོབ་ཀྱི་ཆེད་དུ་ཡིན་ལ། བོད་དང་རྒྱ་གར་ནི་སྤུན་མཆེད་ཀྱི་འབྲེལ་བ་དམ་ཟབ་ཡོད་པ་དང་། སྔར་བོད་རྒྱ་དམར་གྱི་ལག་ཏུ་མ་ཤོར་གོང་རྒྱ་བོད་ས་མཚམས་སུ་ཉེན་རྟོག་པ་ ༧༧ ལས་མེད་ཀྱང་། རྩོད་རྙོག་དང་ཟང་ཟིང་། ཁྲིམས་འགལ་གྱི་བྱ་སྤྱོད་གང་ཡང་མེད་པར་ཕན་ཚུན་ཡིད་ཆེས་ཀྱི་ཐོག་ནས་གནས་ཡོད་པ་རེད། འོན་ཀྱང་བོད་ས་རྒྱ་དམར་གྱི་ལག་ཏུ་ཤོར་བ་ནས་བཟུང་ས་མཚམས་ཀྱི་རྩོད་རྙོག་ཟང་ཟིང་ཆེན་པོ་བྱུང་ཡོད་པ་དང་། རྒྱ་དམར་གྱི་དམག་མི་འབུམ་གཉིས་ཙམ་ས་མཚམས་སུ་བཏང་ཡོད་པ་དང་། རྒྱ་གར་གྱིས་ཀྱང་རང་ཉིད་ཀྱི་ས་མཚམས་སྲུང་སྐྱོབ་ཆེད་དམག་མི་འབུམ་གཉིས་ཙམ་གཏོང་དགོས་བྱུང་ཡོད་པ་དེའི་ཆེད་དུ་ལོ་རེར་སྒོར་ས་ཡ་མང་པོ་གཏོང་དགོས་བྱུང་གི་ཡོད་སྐོར་དང་། ཡང་ཁོང་གིས་བོད་རྒྱའི་དཀའ་རྙོག་སེལ་ཐུབ་ན། ད་གཟོད་བོད་རྒྱའི་ས་མཚམས་སུ་ཞི་བདེ་ལྷིང་འཇགས་ཡོང་རྒྱུ་ཡིན་པ་དང་། ཁོང་གིས་མ་འོངས་པར་བོད་དོན་ཆེད་རྒྱ་གར་ནང་མཚན་རྟགས་བསྡུ་བའི་ལས་འགུལ་ཆེན་པོ་ཞིག་སྤེལ་རྒྱུ་དང་རྒྱལ་སྤྱིའི་སྟེང་བོད་དོན་ཆེད་ཚོགས་ཆེན་ཞིག་ཀྱང་བསྐོང་རྒྱུ་ཡིན་སྐོར་སོགས་གསུངས་སོང་།
དེའི་རྗེས་སྤྱི་འཐུས་ཚོགས་གཞོན་ཨཅཱརྱ་ཡེ་ཤེས་ཕུན་ཚོགས་མཆོག་གིས་དེ་རིང་ལས་རིམ་གཉིས་རྩེག་ཅིག་གིས་དུས་ཚོད་ཉུང་ཙམ་ལས་གཏོང་ཐུབ་མ་སོང་ལ་སྐད་ཆ་ཉུང་ཙམ་ལས་བཤད་རྒྱུ་མིན། དེ་རིང་འདིར་སྐུ་ཞབས་ཨིན་ཌིར་ཤི་ཕེབས་གནང་ཡོད་པ་རེད་ལ། ཁོང་ལ་མཚོན་ན་ཆབ་སྲིད་པ་མ་རེད་ལ་གྲོས་ཚོགས་འཐུས་མི་ཡང་མ་རེད། ཁོང་ནི་མི་ཚེ་ཧྲིལ་བོར་སྤྱི་ཚོགས་ཞབས་ཞུ་ཞུ་མཁན་ཞིག་རེད། ཕྱི་ལོ་༡༨༠༠ ནང་དབུ་བརྙེས་པའི་རྒྱ་གར་རང་བཙན་འཐབ་རྩོད་ཀྱི་ཚོགས་པ་སྐད་གྲགས་ཅན་སྤྱི་ཚོགས་ཞབས་ཞུ་ཚོགས་པ་ཞེས་པའི་ནང་མི་ཚེ་གང་བོ་བློས་གཏོང་བྱས་ཏེ་ཐ་ན་འཁྲུང་ས་ཡང་སྐྱོན་ཡོད་པ་མ་རེད། ད་ལྟ་ཁོང་གི་སེམས་ཤུགས་དང་སྙིང་སྟོབས། མི་རིགས་ཀྱི་ལ་རྒྱ་སོགས་ལ་རྒྱ་གར་རྒྱལ་ཡོངས་ནས་བརྩི་བཀུར་བྱེད་བཞིན་ཡོད་པ་རེད། ཅེས་གསུངས་སོང་།
ཡང་ཁོང་གིས་ཕྱི་ལོ་༡༩༩༨ ལོར་བོད་རྒྱལ་ཡོངས་དམངས་གཙོ་ཚོགས་པའི་ཚོགས་ཆེན་ཞིག་བསྐོངས་ཡོད་པ་དང་། སྐབས་དེར་རྒྱ་གར་གཞུང་ལ་ཆབ་སྲིད་མི་སྣ་མ་ཡིན་པ་ཞིག་གཏོང་གནང་རོགས་ཞེས་ཞུ་དུས་སྐུ་ཞབས་ཨན་ཌིར་ཤི་མཆོག་ངོ་སྤྲོད་གནང་བ་རེད། སྐབས་དེར་ཁོང་ཚོགས་ཆེན་དེའི་མཇུག་བསྡུའི་གསུང་བཤད་མཁན་ལ་སྐད་བཏང་གནང་བ་རེད། སྐབས་དེར་ཁོང་གིས་༧གོང་ས་རྒྱལ་བ་རིན་པོ་ཆེ་མཆོག་ལ་མཇལ་ཁ་ཞུས་ཏེ་བོད་དོན་རྒྱབ་སྐྱོར་ཚོགས་པ་ཞིག་འཛུགས་དགོས་སྐོར་ཞུས་ཏེ། རྒྱ་གར་(RSS)ཚོགས་པའི་སྤྱི་ཁྱབ་དྲུང་ཆེའི་སློབ་སྟོན་འོག ཕྱི་ལོ་༡༩༩༩ ལོའི་ཟླ་༥ པའི་ཚེས་༥ ཉིན་འཕགས་བོད་མཛའ་འབྲེལ་ཚོགས་པ་ཞེས་པ་དེ་༧གོང་ས་རྒྱལ་བ་རིན་པོ་ཆེའི་སྐུ་མདུན་ལ་བཅར་ནས་བཙུགས་གནང་སྟེ། ད་ལོ་ཚོགས་པ་དེ་དབུ་བརྙེས་ནས་ལོ་ངོ་༢༠ འཁོར་བའི་དུས་དྲན་ཚོགས་འདུ་ཚོགས་གནང་ཡོད་སྐོར་སོགས་གསུངས་སོང་།
གསར་འགོད་པ། སངས་རྒྱས་དཀོན་མཆོག་དང་ཚེ་རིང་ནོར་བུ།


text:
རྔམ་བརྗིང་ཆེ་ཞིང་གཏིང་ཟབ་པའི་རབ་འདེགས་རོལ་མོ་དེ་དང་མཉམ་དུ་ཞིབ་མོ་བློ་ཡིས་བྲིས་པའི་ཡི་གེའི་འགྲེལ་བཤད་ལས་སྐད་ཆ་མེད་པའི་བརྙན་ཐུང་ཞིག་སྟེ། རྩ་བའི་ཆ་ནས་དེ་ནི་རྒྱ་གཞུང་གི་རྒྱལ་གཅེས་རིང་ལུགས་ཀྱི་སློབ་གསོའི་བརྙན་ཐུང (https://www.youtube.com/watch?v=ooFeM-0-DWYབརྙན་ཐུང་དེར་གཟིགས་འདོད་ཡོད་ན་འབྲེལ་ཐག་འདི་ནས་གཟིགས་རོགས) ཞིག་རེད། འདི་ལྟ་བུའི་བརྙན་ཐུང་རིགས་ན་ནིང་དོ་ཚུགས་བསྟུད་མར་བྱུང་དང་འབྱུང་གིན་པས། ཚོར་སྣང་ལ་རྒྱ་ནག་དེང་གཞུང་གི་དྲིལ་བསྒྲགས་བྱེད་ཐབས་ཀྱང་དུས་རབས་ཀྱི་འགྱུར་ལྡོག་གི་འགྲོས་ལ་བསྟུན་ནས་གསར་བརྗེ་བྱེད་ཀྱིན་ཡོད་པ་འདྲ།
༼ཀློག་མཁན་ཚང་གི་བརྙན་པར༽ཞེས་པས་བཟོ་སྒྲིག་དང་། རྒྱ་ནག་མི་དམངས་ཆེས་མཐོའི་ཞིབ་དཔྱོད་ལྷན་ཁང་དང་དབུས་གུང་གཞོན་ཚོགས་པས་འགྲེམས་སྤེལ་བྱས་པའི་དུས་ཡུན་སྐར་མ་ལྔ་ཙམ་ཅན་གྱི་བརྙན་ཐུང་དེས། ཨེ་རག་དང་སེ་རེ་ཡ་སོགས་རྒྱལ་ཁབ་ཀྱི་འཁྲུག་ཟིང་དང་དཀའ་སྡུག་ནས་མགོ་བརྩམས་ཏེ། ཁྱིམ་ཚང་མང་པོ་ཁ་འཐོར་དགུ་འཐོར་དུ་སོང་བ་དང་། དོན་མེད་བྱིས་པ་མང་པོ་དྭ་ཕྲུག་དུ་ལུས་པའི་སྡུག་བསྔལ་མཚོན་པའི་མི་ལ་སེམས་འགུལ་ཐེབས་སུ་འཇུག་ནུས་པའི་བརྙན་དང་པར་སྐོར་ཞིག་བསྟན་རྗེས། བརྙན་ཐུང་ནང་ལམ་སང་གྲལ་སྒྲིག་པའི་རྒྱ་ནག་གི་དམག་དཔུང་དང་མི་དམངས་ཀྱི་ཉིན་རེའི་འཚོ་བ་བསྟན་ཡོད་པ་དང་། བརྙན་པར་དང་མཉམ་དུ་ཐོན་པའི་གསལ་བཤད་ནི། “ད་སྐབས་ཀྱི་རྒྱ་ནག་དེ་ཞི་བདེ་བརྟན་བརླིང་དང་། མི་དམངས་ཕལ་མོ་ཆེའི་འཚོ་བ་ཧ་ཅང་གི་སྟབས་བདེ་ཡིན་ཡང་། བདེ་སྐྱིད་ཡིན”ཞེས་དང་། བརྙན་ཐུང་མུ་མཐུད་དུ་འགྲོ་མུས་སུ་ཡིན་ཡང་སྐད་ཆའི་གླེང་ཁ་བསྒྱུར་ནས། “རྒྱ་ནག་ལའང་ནང་ན་བཀྲ་མི་ཤིས་པའི་རྩོད་ཉོག་དང་། ཕྱི་ན་དོན་མི་འགྲུབ་པའི་འཁྲུག་འཛིང་ཡོད་བཞིན་པ་ཡིན” ཞེས་འགྲེལ་བཤད་དང་མཉམ་དུ་ཐོན་པའི་བརྙན་པར་ནི༢༠༡༤ལོའི་ཐེ་ཝན་གྱི“མེ་ཏོག་ཉི་མ་ལོག་ལས་འགུལ” གྱི་པར་ཡིན་པ་དང་། དེ་བཞིན་དུ་དཔེ་འཇོག་ཏུ“ཏོའུ་ཡེ་གླིང་ཕྲན་གྱི་རྩོད་པ” དང་། “ཞི་བདེ་སྲུང་སྐྱོབ་དམག་དཔུང་ལ་འཇབ་རྒོལ་ཐེབས་ཚུལ”། “ལྷོ་རྒྱ་ནག་རྒྱ་མཚོའི་བདག་བདག་ཐད་ཀྱི་ཁྲུན་ཐག་བཅད་ཁྲ་ཡིས་རྒྱ་ནག་གི་རྒྱལ་ཁབ་ཁེ་ཕན་ལ་ཉེན་འཚེ་བཟོས་ལུགས”། དེ་མིན“བོད་ཁ་བྲལ་བ། ཡུ་གུར་ཁ་བྲལ་བ། ཧོང་ཀོང་ཁ་བྲལ་བ། ཐེ་ཝན་ཁ་བྲལ་བ”དང“ལྟ་དད་ཁ་ཁ་ཅན་གྱི་དབུ་ཁྲིད། བ་མ་ཤི་ལྕི་བ་འཛད་མེད་ཀྱི་ཁྲིམས་རྩོད་པ”བཅས་ཀྱིས་རྒྱལ་ཁབ་ནང་གི་བརྟན་བརླིང་དང་འཆམ་མཐུན་ལ་གནོན་འཚེ་བཏང་ལུགས་བཀོད་འདུག
དེའི་ཁྲོད་དུ། བོད་ཁ་བྲལ་བ་གླེང་དུས་སུ་ད་ལོའི་སྤྱི་ཟླ་དྲུག་པར ༧གོང་ས་རྒྱལ་བ་རིན་པོ་ཆེ་མཆོག་དང་ཨི་རིའི་སྲིད་འཛིན་རྣམ་གཉིས་མཇལ་འཕྲད་གནང་སྐབས་ཀྱི་པར་དང་། ཧོང་ཀོང་ཁ་བྲལ་བ་གླེང་དུས་སུ“ཧོང་ཀོང་དཀྱིལ་འཛིན་དོན་རྐྱེན” ཁྲོད་སློབ་མའི་དབུ་ཁྲིད་ཧོང་ཀྲི་ཧྥིན་གྱི་པར། ཐེ་ཝན་ཁ་བྲལ་བ་གླིང་དུས་སུ། ད་ལོར་གསར་དུ་བདམས་པའི་ཐེ་ཝན་གྱི་སྲིད་འཛིན་ལྕམ་ཚེ་ཡིན་ཝིན་དང་སྲིད་འཛིན་ཟུར་པ་སྐུ་ཞབས་ལའེ་ཏེང་ཧས་ཀྱི་པར་སྦྱར་འདུག
སྐར་མ་ལྔ་ཅན་གྱི་བརྙན་ཐུང་དེས་གོང་ཞུས་དོན་རྐྱེན་དེ་དག་ཚང་མར་ཐུན་མོང་གི་ཁྱས་ཆོས་ཤིག་བརྙེད་པ་ནི། “དེ་དག་ཚང་མའི་རྒྱབ་ན་དཀར་པོ་དམར་པོ་སྔོན་པོས་གྲུབ་པའི་ཨ་རིའི་རྒྱལ་དར་ཡོད” ཅེས་བཀོད་འདུག དེ་བཞིན་དུ “སུའུ་ལན་དང་། ཨེ་རྗེབ། སེ་རེ་ཡ་སོགས་ཨ་རིས་ཐེ་གཏོགས་བྱས་ཏེ་དཀྲུག་ཟིང་བཟོས་པའི་རྒྱལ་ཁབ་དེ་དག་ད་ལྟ་ནང་འཁྲུག་དང་རྩོད་ཟིང་ནང་ལྷུང་ནས་རེ་བ་མེད་པའི་གནས་ན་ཡོད། ཡིན་ན་ཡང་རྒྱ་ནག་དུས་དང་རྣམ་པ་ཀུན་ཏུ་སོའུ་ལན་གཉིས་པར་གྱུར་མི་སྲིད” ཅེས་བཀོད་ཡོད་པ་རེད།
བརྙན་པར་གྱི་མཇུག་ཏུ། རྒྱ་ནག་དབུས་གཞུང་གིས“ཁ་དོག་གསར་བརྗེ་ཡི་ཉེན་ཁ་གསལ་བོར་ཤེས་ཡོད”། གལ་ཏེ་རྒྱ་ནག་དེ་ལྟ་བུ་ཞིག་ཏུ་བསྒྱུར་བསམ་ན། ཐོག་མར“ང་ཚོའི་ལུས་ཕུང་སྟེང་རྡོག་བརྫིས་བྱས་ན་མ་གཏོགས་མི་གཏོང” ཞེས་བསྒྲགས་གཏམ་སྤེལ་འདུག


text:
༢༠༡༨ ཟླ་ ༥ ཚེས་ ༡༦ རེས་གཟའ་ལྷག་པ།
༄༅། །འདི་གར་བྱང་ཨ་རིའི་སྐུ་ཚབ་དོན་ཁང་ནས་བཏང་གནས་ནང་འཁོད་དོན། ཕྱི་ལོ་ ༢༠༡༨ ཟླ་བ་ ༥ ཚེས་ ༡༥ ཉིན་བྱང་ཨ་རིའི་སྐུ་ཚབ་དོན་གཅོད་དངོས་གྲུབ་ཚེ་རིང་ལགས་ཀྱིས་མིང་བྱང་ལ་  >ཞེས་འཁོད་པའི་བོད་ཀྱི་ཁོར་ཡུག་སྐོར་གྱི་རྒྱ་ཡིག་གི་འཕྲུལ་དེབ་(E-Book)ཅིག་དབུ་འབྱེད་གནང་ཡོད།
བོད་ཀྱི་ཁོར་ཡུག་སྐོར་གྱི་འཕྲུལ་དེབ་(E-Book)དེ་ནི་འཇར་མན་དུ་ཞུགས་མཁན་རྒྱ་རིགས་ཤེས་ཡོན་ཅན་ཝང་ཝེ་ལོ་(Wang Weiluo)ཡིས་ལོ་མང་རིང་རྒྱ་ཡིག་ཐོག་བྲིས་པའི་བོད་ཀྱི་ཁོར་ཡུག་སྐོར་གྱི་ཞིབ་འཇུག་རྩོམ་ཡིག་གྲངས་ ༤༥ ཕྱོགས་སྒྲིག་བྱས་པ་ཞིག་ཡིན་ཞིང་། དེ་དག་གི་ནང་དོན་གཙོ་བོ་ནི། བོད་ཀྱི་ཁོར་ཡུག་ཉམས་ཆགས་འགྲོ་བཞིན་པ་དེ་ནི་བོད་དང་རྒྱ་ནག་ལ་ཉེན་ཁ་ཆེ་བ་མ་ཟད། ཨེ་ཤི་ཡ་དང་ཐ་ན་འཛམ་གླིང་སྐྱེ་རྒུ་ཀུན་གྱི་ཁོར་ཡུག་གི་ཐོབ་ཐང་དང་། འཚོ་གནས་ཀྱི་ཐོབ་ཐང་ལ་ཡང་ཧ་ཅང་ཉེན་ཚབས་ཆེན་པོ་འཕྲད་རྒྱུ་ཡིན་པའི་སྐོར་ཡིན།
བྱང་ཨ་རིའི་སྐུ་ཚབ་དོན་གཅོད་དངོས་གྲུབ་ཚེ་རིང་ལགས་ཀྱིས་གསར་འགོད་པ་ཚོར་གསུང་དོན། ཁོར་ཡུག་གི་གནད་དོན་ལ་ཆེད་མཁས་རྒྱ་རིགས་ཤེས་ཡོན་ཅན་སྐུ་ཞབས་ཝང་གིས་བྲིས་པའི་རྩོམ་ཡིག་རྣམས་སྐུ་ཚབ་དོན་གཅོད་ཁང་ནས་ཕྱོགས་སྒྲིག་གིས་དེང་དུས་འཕྲུལ་དེབ་(E-Book)ལམ་ནས་འགྲེམས་སྤེལ་གནང་དགོས་པའི་རྒྱུ་མཚན་ནི་བོད་ཀྱི་ཁོར་ཡུག་སྲུང་སྐྱོབ་བྱེད་རྒྱུའི་གལ་ཆེའི་རང་བཞིན་དང་། བོད་ཀྱི་ཁོར་ཡུག་ཉམས་ཆགས་ཕྱིན་ན། བོད་ཙམ་མ་ཟད། བོད་ཀྱི་ཁྱིམ་མཚེས་རྒྱལ་ཁབ་ཁག་ཏུ་འཚོ་གནས་བྱེད་བཞིན་པའི་མི་འབོར་དུང་ཕྱུར་མང་པོར་གནོད་སྐྱོན་ཡོང་རྒྱུ་ཡིན་པ་ཤེས་པ་བཟོ་ཐབས་ཆེད་རྩོམ་ཡིག་རྣམས་བསྡུ་རུབ་ཀྱིས་གང་སར་ཁྱབ་བདེ་བའི་སླད་འཕྲུལ་དེབ་(E-Book)འདི་ཕྱོགས་སྒྲིག་འགྲེམས་སྤེལ་ཞུས་པ་ཡིན་ཅེས་གསུངས་ཡོད།
འཕྲུལ་དེབ་(E-Book)འདིའི་ནང་རྩོམ་ཡིག་གྲངས་ ༤༥ བསྡུ་རུབ་ཕྱོགས་སྒྲིག་བྱས་པར་ཁྱོན་བསྡོམས་ཤོག་གྲངས་ ༣༤༤ ཡོད་ཅིང་། འགོ་བརྗོད་དུ་  >ཞེས་འཁོད་པའི་སྐུ་ཞབས་ཝང་གི་རྩོམ་ཡིག་ནང་། “བོད་རང་སྐྱོང་ལྗོངས་ཀྱི་དམར་ཤོག་ཚོགས་པའི་དྲུང་ཆེ་ཝུ་དབྱིང་རྗལ་ Wu Yingjie གྱིས་ཏཱ་ལའི་རུ་ཚོགས་ལ་འཐབ་རྩོད་བྱས་ནས་ཡུན་རིང་སྤྱི་ཚོགས་བརྟན་ལྷིང་ཡོང་བ་བྱ་རྒྱུར་བོད་ཀྱི་གནད་དོན་དེ་ནི་ཛ་དྲག་ཆེ་ཤོས་ཀྱི་གནད་དོན་ཡིན་པར་ངོས་འཛིན་བྱེད་ཀྱི་ཡོད་ཀྱང་། སྐུ་ཞབས་ཝང་གིས་བོད་ཀྱི་སྐྱེ་ཁམས་ཁོར་ཡུག་སྲུང་སྐྱོབ་བྱེད་རྒྱུ་དེ་ནི་བོད་ཀྱི་ཛ་དྲག་ཆེ་ཤོས་ཀྱི་གནད་དོན་ཡིན་པར་ངོས་འཛིན་བྱེད་ཀྱི་ཡོད།” ཅེས་གསུང་ཡོད།
བྱང་ཨ་རིའི་སྐུ་ཚབ་དོན་གཅོད་ཁང་ནས་འཕྲུལ་དེབ་(E-Book)འགྲེམས་སྤེལ་གྱི་གསལ་བཤད་ནང་། “བོད་ཀྱི་སྐྱེ་ཁམས་ཁོར་ཡུག་སྲུང་སྐྱོབ་བྱེད་རྒྱུ་དེ་ནི་བོད་མི་རིགས་འཚོ་གནས་དང་འབྲེལ་བ་ཆགས་ཡོད་པ་མ་ཟད། འགྲོ་བ་མིའི་རིགས་ཀྱི་འཚོ་གནས་དང་ཡང་འབྲེལ་བ་ཆགས་ཡོད། འཛམ་གླིང་གི་སྣེ་གསུམ་པར་གྲགས་པའི་འཁྱག་རོམ་ནི་གོ་ལ་འདིའི་གནམ་གཤིས་འགྱུར་ལྡོག་དང་འབྲེལ་བ་ཡོད་ཅིང་། བོད་ནི་ཨེ་ཤ་ཡའི་གལ་ཆེའི་ཆུ་བོ་ཁག་གི་འབྱུང་ཁུངས་ཡིན། འབྲི་ཆུ་དང་རྨ་ཆུ་ནི་རྒྱ་ནག་མི་དམངས་དུང་ཕྱུར་མང་པོ་འཚོ་ཞིང་རྟེན་སའི་ཆུ་བོ་ཡིན་པ་དང་། གལ་ཆེའི་ཆུ་བོ་དེ་གཉིས་ཀྱི་འབྱུང་ཁུངས་ཡང་བོད་ཡིན། རྒྱ་རིགས་ཤེས་ཡོན་ཅན་སྐུ་ཞབས་ཝང་གིས་ལོ་མང་རིང་ཁོར་ཡུག་གི་གནད་དོན་སྤྱི་དང་། ལྷག་པར་དུ་བོད་ཀྱི་ཁོར་ཡུག་གི་གནས་སྟངས་ལ་ཐུགས་སྣང་དང་ཞིབ་འཇུག་གཏིང་ཟབ་གནང་སྟེ། རྩོམ་ཡིག་གི་ལམ་ནས་བོད་ཀྱི་ཁོར་ཡུག་ལ་འཕྲད་པའི་ཉེན་ཚབས་ཀྱི་གནད་དོན་གསལ་འདོན་གནང་བ་འདིས་རྒྱ་མི་རིགས་ཁྲོད་བོད་ཀྱི་ཁོར་ཡུག་སྲུང་སྐྱོབ་ལ་དོ་སྣང་ཡོང་རྒྱུར་ཕན་ཐོགས་ཡོང་བའི་རེ་བ་ཡོད། གོ་སྐབས་འདི་བརྒྱུད་སྐུ་ཞབས་ཝང་ལ་ཐུགས་རྗེ་ཆེ་ཞུ་རྒྱུ་དང་། ཁོང་གི་རྩོམ་ཡིག་ཕྱོགས་སྒྲིག་གིས་འཕྲུལ་དེབ་(E-Book)འདོན་ཐུབ་པར་དགའ་པོ་བྱུང་། འཕྲུལ་དེབ་(E-Book)སྒྲིག་སྦྱོར་ལས་དོན་ཐོག་ལག་རྩལ་གྱི་རོགས་པ་གནང་མཁན་རྒྱ་རིགས་སྐུ་ཞབས་སྦའེ་ཕུང་ Bei Feng དང་། ཤའོ་ཤའོ་ Xiaoxiao གཉིས་ལ་ཡང་གོ་སྐབས་འདི་བརྒྱུད་ཐུགས་རྗེ་ཆེ་ཞེས་གསུང་ཡོད།
རྒྱ་རིགས་ཤེས་ཡོན་ཅན་སྐུ་ཞབས་ཝང་ཝེ་ལོ་(Wang Weiluo)ནི་འཇར་མན་དུ་བཅའ་ཞུགས་གནང་ཞིང་། དེ་སྔ་རྒྱ་ནག་ནན་ཅིན་སློབ་གྲྭ་ཆེན་མོའི་ས་གཤིས་རིག་པའི་ཚན་ཁག་ཏུ་སློབ་སྦྱོང་གནང་བ་དང་ཕྱིས་སུ་སློབ་གྲྭ་དེར་དགེ་རྒན་གནང་ཡོད་པ་མ་ཟད། འབྲི་ཆུ་འགག་གསུམ་(Yangtze River Three Gorges)གྱི་ལས་འཆར་དང་འབྲེལ་བའི་ལས་དོན་ནང་ཞུགས་མྱོང་ལ་ཆུའི་འབྱུང་ཁུངས་དང་འབྲེལ་ནས་ཁོར་ཡུག་གི་སྐོར་སྤྱི་དང་། ཡང་སྒོས་བོད་ཀྱི་ཁོར་ཡུག་གི་སྐོར་ལ་སྔ་རྗེས་སུ་ཞིབ་འཇུག་རྩོམ་ཡིག་མང་པོ་བྲིས་ཡོད།
སྐུ་ཞབས་ཝང་གིས་ཁ་ས་ཟླ་བ་ ༥ ཚེས་ ༡༤ ཉིན་འདི་ག་དོན་གཅོད་ཁང་དུ་ཕྱག་བྲིས་ཤིག་གནང་བའི་ནང་འཁོད་དོན། གུས་པས་ལོ་མང་རིང་བྲིས་པའི་བོད་ཀྱི་ཁོར་ཡུག་སྐོར་གྱི་རྩོམ་ཡིག་རྣམས་ཕྱོགས་སྒྲིག་གིས་ཐའེ་པེ་དུ་ཡོད་པའི་གངས་ལྗོངས་དཔར་སྐྲུན་ཁང་གིས་དེབ་གཟུགས་པར་སྐྲུན་གནང་བར་ཐུགས་རྗེ་ཆེ་ཞུ་རྒྱུ་དང་། ལྷག་པར་དུ་༸གོང་ས་༸སྐྱབས་མགོན་ཆེན་པོ་མཆོག་ནས་སྔོན་གླེང་གནང་བ་ནི་ང་རང་གི་གཟི་བརྗིད་ཡིན་པས། ༸གོང་ས་མཆོག་ལ་དེ་བས་བཀའ་དྲིན་ཆེ་ཞུ་རྒྱུ་ཡིན། ད་ལམ་བྱང་ཨ་རི་སྐུ་ཚབ་དོན་གཅོད་ཁང་ནས་གུས་པའི་རྩོམ་ཡིག་རྣམས་ལྟ་བདེའི་འཕྲུལ་དེབ་(E-Book)ཀྱི་ལམ་ནས་ཕྱོགས་སྒྲིག་འགྲེམས་སྤེལ་གནང་བར་སླར་ཡང་ཐུགས་རྗེ་ཆེ་ཞུ་རྒྱུ་ཡིན། ང་རང་རྒྱ་རིགས་ཤིག་ཡིན་པའི་ཆ་ནས། རྒྱ་རིགས་གཅེན་གཅུང་རྣམས་ལ་ཞུ་རྒྱུར། བོད་མི་ཚོས་རང་གི་ཚེ་སྲོག་ལ་བརྟེན་ནས་བོད་མཐོ་སྒང་གི་སྐྱེ་ཁམས་ཁོར་ཡུག་སྲུང་སྐྱོབ་བྱེད་པའི་སྙིང་སྟོབས་ལ་རྒྱ་རིགས་ཚོས་སློབ་སྦྱོང་བྱེད་དགོས།
རྒྱ་རིགས་གཅེན་གཅུང་ཚང་མས་མཁྱེན་གསལ་ལྟར་བོད་ཀྱི་གཟི་རྩ་སྡེ་དགུ་ནི་ཧ་ཅང་གི་མཛེས་སྡུག་ལྡན་པའི་ས་ཁུལ་ཞིག་ཡིན། འོན་ཀྱང་གཟི་རྩ་སྡེ་དགུ་ནི་བོད་པ་ཚོས་རང་གི་ཚེ་སྲོག་ལ་བརྟེན་ནས་སྲུང་སྐྱོབ་བྱས་པ་ཞིག་ཡིན་པ་ཤེས་མཁན་ཧ་ཅང་ཉུང་ཉུང་རེད། གལ་སྲིད་བོད་མི་ཚོའི་རང་སྲོག་བློས་གཏོང་གི་སྙིང་སྟོབས་མེད་ན། དེང་སང་གི་གཟི་རྩ་སྡེ་དགུ་ཡོང་ཐབས་མེད། གུས་པས་དེ་སྔ་འབྲི་ཆུ་འགག་གསུམ་གྱི་ལས་གྲྭར་ཞིབ་འཇུག་བྱེད་སྐབས་འབྲི་ཆུ་སོགས་བོད་མཐོ་སྒང་གི་ཆུ་གློག་སྔོག་སྤེལ་ལ་རང་བཞིན་གྱིས་ཞིབ་འཇུག་མི་བྱེད་ཀ་མེད་རེད། བོད་མཐོ་སྒང་ནི་འཛམ་གླིང་ཐོག་སྐྱེ་ཁམས་ཁོར་ཡུག་གཏོར་སྐྱོན་ཚབས་ཆེ་ཤོས་ཕོག་ཡུལ་གྱི་ས་ཁུལ་ཞིག་ཡིན། བོད་ཀྱི་གནད་དོན་ཐག་གཅོད་ཡོང་ཆེད་༸གོང་ས་ཏཱ་ལའི་བླ་མ་མཆོག་ནས་དབུ་མའི་ལམ་གྱི་དགོངས་འཆར་འདོན་གནང་མཛད་ཡོད།
༸གོང་ས་ཏཱ་ལའི་བླ་མ་མཆོག་བོད་ནས་ཞལ་གྱེས་ཏེ་ལོ་ ༥༩ འགྲོ་གི་ཡོད་པ་དང་། མི་ལོ་ལྔ་བཅུ་ང་དགུའི་ནང་ཆོས་ཀྱི་དབུ་ཁྲིད་སྐུ་ན་གཞོན་གཞོན་དེ་དེང་སང་སྙན་གྲགས་ཆེ་བའི་འཛམ་གླིང་གི་ཆོས་ཕྱོགས་དབུ་ཁྲིད་ཅིག་ལ་སྒྱུར་ནས་ནོ་སྦེལ་ཞི་བདེའི་གཟེངས་རྟགས་བཞེས་མཁན་ཞིག་ཆགས་ཡོད། ༸གོང་ས་ཏཱ་ལའི་བླ་མ་མཆོག་གིས་རང་ཡུལ་གངས་ཅན་ལྗོངས་ཀྱི་ལྷ་ཁང་དང་མཆོད་ཁང་། རི་དང་ཆུ། དེ་བཞིན་གངས་ལྗོངས་སུ་གནས་པའི་གངས་ཅན་པ་རྣམས་ཉིན་མཚན་ཀུན་དུ་ཐུགས་དྲན་གསོ་མཛད་བཞིན་ཡོད་པ་དེ་ངས་གསལ་པོ་ཤེས་ཀྱི་འདུག ངས། བོད་ཀྱི་གནད་དོན་ཐག་གཅོད་བྱ་རྒྱུ་དེ་ནི་ཆབ་སྲིད་པའི་རྣམ་དཔྱོད་དང་། ལོ་རྒྱུས་ཀྱིས་སྤྲད་པའི་གོ་སྐབས་ལ་རག་ལུས་ཡོད་པ་དང་། དེ་གཉིས་ཡ་མ་བྲལ་བ་དགོས་རྒྱུ་གལ་ཆེན་པོ་ཡིན་པའི་ངོས་འཛིན་བྱེད་ཀྱི་ཡོད། ༸གོང་ས་ཏཱ་ལའི་བླ་མ་མཆོག་རི་བོ་རྩེ་ལྔར་ཕེབས་ནས་ཆོས་འབྲེལ་གནང་རྒྱུ་དང་། ལྷ་སར་ཕེབས་ནས་བོད་མི་མང་དང་མཇལ་ཐུབ་པའི་རེ་སྨོན་མངོན་འགྱུར་ཡོང་བའི་སྨོན་ལམ་ཞུ་རྒྱུ་ཡིན། ཞེས་འཁོད་ཡོད་འདུག


text:
བྷི་ནཱ་རཱ་སི་ཧིན་ངྷིའི་སློབ་གྲྭ་ཆེན་མོ་རུ་བོད་རིགས་སློབ་མ་༣༠ལྷག་འདུག
༢༠༡༧།༠༡།༢༣ཉིན་སྤེལ། རྒྱ་གར་ཝ་རཱ་ན་སིར་ཡོད་པའི་བྷི་ནཱ་རཱ་སི་ཧིན་ངྷིའི་སློབ་གྲྭ་ཆེན་མོའི་ནང་ཕྱིའི་རྒྱལ་ཁབ་གཞན་གྱི་སློབ་མ་རྣམས་ནང་བཞིན་བོད་རིགས་སློབ་མ་རྣམས་ཀྱི་ལག་ཁྱེར་ངོས་ལེན་བྱས་ཏེ་ད་ལྟ་སློབ་མ་༣༠ལྷག་འདུག
ཕྱི་ལོ་༢༠༡༣ཙམ་ནས་བཟུང་། བྷི་ནཱ་རཱ་སི་ཧིན་ངྷིའི་སློབ་གྲྭ་ཆེན་མོ་འདིར་བོད་རིགས་སློབ་མ་འཛུལ་ཞུགས་བྱེད་མཁན་གྱི་གྲངས་འབོར་ནི་ལོ་སྔོན་མ་དག་ལས་མང་རུ་སོང་ཡོད་པ་དང་། ༢༠༡༣ནས་ད་ལྟའི་བར་དུ་ཁྱོན་བསྡོམས་སློབ་ཐོན་པ་༢༠ལྷག་བྱུང་འདུག
མ་སུ་རི་དང་ངྷ་ས་བོད་ཁྱིམ་གྱི་འཛིན་རིམ་བཅུ་གཉིས་མཐར་ཕྱིན། སཱ་ར་མཐོ་སློབ་དང་ནོར་གླིང་མཐོ་སློབ། ཝར་ནཱ་མཐོ་སློབ་སོགས་ཀྱི་ལག་ཁྱེར་ཐོག་ནས་སློབ་གྲྭ་ཆེན་མོ་འདིར་འཛུལ་ཞུགས་བྱས་དང་བྱེད་བཞིན་པའི་ད་ཡོད་བོད་རིགས་སློབ་མ་༣༠ལྷག་གིས་རྩིས་དངོས་རྫས་གསུམ་གཙོས་པའི་སོ་སོའི་ཆེད་ལས་ཐོག་འབུམ་རམས་པ་དང་། རམས་འབྱམས་པ། ཉེ་བའི་གཙུག་ལག་རམས་འབྱམས་པ་སོགས་ཀྱི་གནས་རིམ་སྟེང་སློབ་སྦྱོང་བྱས་དང་བྱེད་བཞིན་པ་རེད།
འདི་ཟླའི་ཕྱི་ཚེས་༡༦ནས་༡༧བར་དུ། བྷི་ནཱ་རཱ་སི་ཧིན་ངྷི་སློབ་གྲྭ་ཆེན་པོ་འདིའི་མཐར་ཕྱིན་མཛད་སྒོ་ཐེངས་༩༩པ་འཚོགས་ཏེ། སློབ་ཐོན་ལག་ཁྱེར་འདྲ་མིན་ལེན་མཁན་༡༠༦༡༥དང་། ད་ལོ་སོ་སོའི་སློབ་སྦྱོང་གི་གནས་རིམ་ལག་ཁྱེར་ལེན་མཁན་གྱི་བོད་རིགས་སློབ་མ་ལག་ཁྱེར་ལེན་མཁན་༨བྱུང་འདུག
ས་དཔྱད་རིག་པའི་ཐོག་ཉེ་བའི་གཙུག་ལག་རམས་འབྱམས་པའི་ལག་ཁྱེར་ལེན་མཁན་གྱིས་བཀྲ་ཤིས་མགོན་པོ་ལགས་ཀྱིས་སྐབས་འདིར་ཁོང་ལ་ཚོར་བ་ཇི་འདྲ་ཞིག་བྱུང་མིན་སྐོར་ནས་བརྗོད་དོན། ལོ་གསུམ་གྱི་རིང་ལ་སློབ་སྦྱོང་གཏིང་ཟབ་ཞིག་བྱེད་མ་ཐུབ་པ་ཡིན་ནའང་། གྲུབ་འབྲས་འདོད་བློ་ཁེངས་པ་ཞིག་རག་ཡོང་དུས་སུ། སེམས་གཏིང་ནས་ཚོར་བ་ཧ་ཅང་སྐྱིད་པོ་བྱུང་སོང་། ཞེས་དང་།
གཞན་ཡང་ཁོང་གིས་བརྗོད་དོན། ཕྱི་ལོ་༢༠༠༠ལོར་བོད་ནས་རྒྱ་གར་དུ་འབྱོར་ཞིང་། མ་སུ་རི་བོད་ཁྱིམ་སློབ་གྲྭའི་གཟིགས་སྐྱོང་དང་ལམ་སྟོན་འོག་ནས་འཛིན་རིམ་བཅུ་གཉིས་བར་སློབ་སྦྱོང་བྱས་པ་དང་། ད་ལྟའང་སློབ་གྲྭའི་ངོས་ནས་བྷི་ནཱ་རཱ་སི་ཧིན་ངྷི་སློབ་གྲྭ་ཆེན་པོའི་སློབ་ཡོན་གནང་བཞིན་ཡོད་ཅིང་། ཕྱི་ལོ་༢༠༡༣ནས་བཟུང་སློབ་གྲྭ་ཆེན་མོ་འདིར་འཛུལ་ཞུགས་བྱས། ཞེས་དང་།
དེ་མིན་ཁོང་གི་ཆེད་ལས་ས་དཔྱད་རིག་པའི་སྒང་ནས་མ་འོངས་པར་བོད་ཀྱི་སྤྱི་ཚོགས་སུ་ཅི་ཞིག་སྒྲུབ་འདོད་པའི་དམིགས་ཡུལ་སྐོར་ནས་བརྗོད་དོན། དམིགས་གསལ་གྱིས་དམིགས་ཡུལ་གཏན་པོ་ཞིག་མེད་མོད། རྗེས་མ་ཞིབ་འཇུག་གི་ལས་ཀ་ནི་བོད་པ་དང་འབྲེལ་བའི་སྐོར་ཞིག་བྱེད་འདོད་ཡོད། རྒྱུ་མཚན་ནི་ངའི་སློབ་མཚན་འདི་ནི་བོད་སྐད་ཡིག་ལས་དམིགས་གསལ་དུ་སྦྱང་རྒྱུ་མེད་པ་ཞིག་རེད། དེ་བས་དམིགས་གསལ་ཞིབ་འཇུག་ཅིག་བྱས་པ་ཡིན་ན། རྗེས་མ་ས་དཔྱད་རིག་པའི་སྐོར་ལ་སྦྱང་མཁན་རྣམས་སུ་ཕན་ཐོག་ཡོང་གི་རེད་བསམ། ད་དུང་བོད་པའི་སྤྱི་ཚོགས་ཀྱི་ས་མཚམས་སོགས་ཀྱི་སྒང་ནས་རྙོག་དྲ་འདྲ་མིན་བྱུང་བ་ལྟ་བུ་སོགས་སུ་ངའི་སློབ་ཚན་འདིས་ཕན་ཐོག་བྱུང་གི་རེད། ཅེས་འགྲེལ་བརྗོད་གནང་སོང་།
ཚོང་ལས་རིག་པའི་ཐོག་རམས་འབྱམས་པ་ཐོན་པའི་དཔལ་ལྡན་བློ་གྲོས་ལགས་ཀྱིས་མ་འོངས་པའི་དམིགས་ཡུལ་དང་སློབ་ཐོན་བྱུང་བའི་ཚོར་བ་ཇི་འདྲ་ཡིན་མིན་སྐོར་ནས་བརྗོད་དོན། རྒྱ་གར་སློབ་མ་སྟོང་ཕྲག་མང་པོའི་ནང་ནས་བོད་པའི་སློབ་ཕྲུག་ཅིག་སློབ་མཐར་སོན་པར་སོ་སོའི་ངོས་ནས་འཇོན་དང་མ་འཇོན་རུང་། བོད་པའི་སྐུ་ཚབ་ཞིག་ཡིན་བསམ་པའི་ཐོག་ནས་སེམས་པར་དགའ་སྤྲོ་ཤུགས་ཆེན་པོ་སྐྱེས་སོང་། ཕྱི་ལོ་༢༠༠༣ལོར་བོད་ནས་རྒྱ་གར་ལ་འབྱོར་བ་དང་། ཕྱི་ལོ་༢༠༡༣ལོར་སློབ་ཆེན་འདིའི་ཚོང་ལས་སྡེ་ཚན་ལ་ཞུགས་ཤིང་། སྤྱིར་བཏང་རྒྱལ་སྤྱིའི་ཁྲོམ་རའི་ནང་དུ་ཚོང་ལས་ཀྱི་གནས་སྟངས་ཡར་འཕར་མར་ཆགས་བྱུང་གི་ཡོད་པའི་སྐོར་ལ་སྔོན་མ་ནས་དོ་སྣང་ཆེན་པོ་ཡོད་ལ། དེ་བས་ངས་ཚོང་ལས་སྡེ་ཚན་འདི་སྦྱངས་ཏེ་མ་འོངས་པར་རྒྱལ་སྤྱིའི་ཁྲོམ་རའི་ཁེ་ལས་བཟོ་གྲྭ་སོགས་སུ་ལས་ཀ་བྱེད་པའི་འདུན་པ་དང་། ང་རང་བཙན་བྱོལ་སློབ་གྲྭར་འགྲིམས་པ་ཞིག་ཡིན་དུས་བོད་ནང་དུ་ལག་ཁྱེར་ངོས་ལེན་བྱེད་མིན་དང་རྒྱ་ནག་གི་གནོན་ཤུགས་འོག་ནས་བོད་ནང་གི་ཁེ་ལས་པའི་ཕྱོགས་སུ་ཕན་ཐོག་བྱུང་བ་དཀའ་ལས་ཁེག་པོ་རེད་བསམ། ཞེས་འགྲེལ་བརྗོད་གནང་སོང་།
གཞན་ཡང་བྷི་ནཱ་རཱ་སི་ཧིན་ངྷི་སློབ་གྲྭ་ཆེན་པོ་(Banaras Hindu University)ནི། ༡༩༡༦ལོར་མཁས་དབང་མཱ་ལ་བེ་ཡཱ་(Madan Mohan Malaviya- 1861-1946)ཡིས་UPམངའ་སྡེ་ཡི་གྲོང་ཁྱེར་ཝ་ར་ནཱ་སིའི་ནང་དུ་གསར་འཛུགས་བྱས་ཤིང་། ད་སྔ་གླིང་ཆེན་ཡེ་ཤ་ཡའི་སློབ་གྲྭ་ཆེན་མོ་ཆེས་ཆེ་ཤོས་ཤིག་དང་། སློབ་ཆེན་འདིའི་ནང་དུ་ སློབ་གཉེར་ལྟེ་གནས་ཁང་ཆེན་པོ་༦། སློབ་གླིང་༡༤། ཚན་ཁག་༡༣༢ལྷག རྒྱལ་ཁབ་༣༤ནས་ཡོང་བའི་སློབ་མ།
མཱ་ལ་བེ་ཡཱ་(Madan Mohan Malaviya- 1861-1946)ནི་རྒྱ་གར་གྱི་རང་བཙན་འཐབ་རྩོད་པ་དང་ཁྲིམས་རྩོད་པ་ཞིག་བཅས།།
གསར་འགོད་པ་ཆོས་ཉིད།


text:
དར་ཟབ་ཚོང་ལམ་རྒྱུད་ཀྱི་བོད་བཙན་པོའི་རྒྱལ་རབས། [གསལ་བཤད།] བསྒྱུར་རྩོམ་འདི་ནི་དར་ཟབ་ཚོང་ལམ་རྒྱུད་ཀྱི་བཙན་རྒྱལ་ཞེས་པ་ལས་བོད་བཙན་པོའི་རྒྱལ་རབས་ཀ… ཞིབ་ཏུ་ཀློག →
དབང་ཆེན་ཆུ་བོ་སྟོད་སྨད་དང་འབྲེལ་བའི་རྒྱུ་འགྲུལ་ཟིན་ཐོ། ཉེ་ཆར་མགོ་ལོག་དར་ལག་ཏུ་ཟླ་གཅིག་ལྷག་ལ་སྡོད་དུས་རྒན་པ་ཕན་ཚུན་ངོ་མི་ཤེས་པ་དག་གིས་བཀའ་མོལ… ཞིབ་ཏུ་ཀློག →
རྨ་ལྷོ་ཁུལ་མི་རིགས་མཐོ་རིམ་སློབ་འབྲིང་གི་དཔེ་ཀློག་མྱོང་ཚོར་གླེང་བའི་བྱ་འགུལ་ལ་ཞུགས་པ། ཟླ་བཞི་བའི་ཚེས་ཉེར་ལྔའི་ཉིན་རྒྱབ་ཁུལ་རྩོམ་པ་པོ་མཐུན་ཚོ… ཞིབ་ཏུ་ཀློག →
ནང་དོན་གནད་བསྡུས། བོད་ཕྱི་ནང་གཉིས་ཀའི་ཞིབ་འཇུག་པ་མང་པོ་ཞིག་གིས་བོད་ཀྱི་རང་མོས་སྙན་ངག་ཟེར་པ་འདི་ནི། རིག་གནས་གསར་བརྗེའི་ཆེན་མོ་རྗེས་ཏེ།བརྒྱད་ཅ… ཞིབ་ཏུ་ཀློག →
ཁ་སང་སྐད་འཕྲིན་ལས་རྩོམ་གཉིས་མཐོང་། གཉིས་ཀ་ཤིན་ཏུ་ཞིབ་བུར་བཀླགས། དེས་ང་ལ་འདས་དོན་ཞིག་ཤུགས་འབྱུང་དུ་དྲན་པར་བྱས། ལོ་བཅུའི་སྔོན་ལ་ངས་དེབ་… ཞིབ་ཏུ་ཀློག →
དཔེ་ཀློག-མིའི་རིགས་ཤེས་དཔལ་གྱི་རྨང་རྡོ། བདག་ལ་མཚོན་ན་དཔེ་ཀློག་མེད་པའི་འཚོ་བ་ནི་བསམ་ཕོད་མེད་པ་ཞིག་ཡིན། ཡིན་ན་ཡང་། དངོས་ཡོད་འཚོ་བའི་ནང་མི་མང་པ… ཞིབ་ཏུ་ཀློག →
གསལ་བཤད། མ་རྩོམ་སྤྱི་ལོ་1935ལོའི་《ཨེ་ཤ་ཡའི་སྒྱུ་རྩལ་》དུས་དེབ་དུ་འཁོད་འདུག་ཅིང་། རྩོམ་འདིར་བྱུང་བའི་ས་མིང་མང་པོ་ཞིག་རྩོམ་པ་པོའི་སྒྲ་ཕབ་ལ་ལད་ཟ… ཞིབ་ཏུ་ཀློག →
ཧྥིན་ལན་གྱི་སློབ་གསོའི་སྒྲོམ་གཞི་ནི། འཛམ་གླིང་སྟེང་ན་སློབ་གསོའི་སྒྲོམ་གཞི་ལེགས་ཤོས་སུ་ངོས་འཛིན་བྱེད་ཀྱིན་ཡོད། སློབ་གསོའི་སྒྲོམ་གཞི་འདི་ནི། འ… ཞིབ་ཏུ་ཀློག →
ངས་དཔེ་ཆ་འདི་ཉོས་ནས་ལས་ཞོར་དུ་ཉིན་གཉིས་ཙམ་ལ་བལྟས་རྗེས་ང་རང་ཉིན་བཞིར་ངལ་གསོས་བ་དང་ཕྱི་ཉིན་མལ་ལས་ལངས་མ་ཐག་དེབ་འདིའི་ཀློག་འཕྲོ་བཀླགས་པ་ཡིན། ཆུ་… ཞིབ་ཏུ་ཀློག →
( གེ་ཀྱན་ཞུང་ནི། ཧྥུ་ཏན་གཙུག་ལག་སློབ་ཆེན་གྱི་དགེ་རྒན་ཆེན་མོ་དང་། དེ་སྔ་ཧྥུ་ཏན་གཙུག་ལག་སློབ་ཆེན་གྱི་ཀྲུང་གོའི་ལོ་རྒྱུས་ས་ཁམས་ཞིབ་འཇུག་སོའུ་དང… ཞིབ་ཏུ་ཀློག →
སྤྱི་ལོ ༢༠༠༤ ལོར་དུང་དཀར་གྲུབ་མཐའ་ཆེན་མོ་པར་དུ་བཏབ་སྟེ་ཡོངས་ཁྱབ་འགྲེམ་སྤེལ་བྱས་པ་དང་། ནམ་ཞིག་ཡིན་པ་གསལ་བོར་མ་དྲན་ཡང་དུང་དཀར་གྲུབ་མཐའ་ཆེན་མོ… ཞིབ་ཏུ་ཀློག →
རྩོམ་པ་པོ་ཅང་ཞུའེ་ཆིན་ནི། པེ་ཅིན་སློབ་ཆེན་གྱི་ཞོར་གཏོགས་སློབ་འབྲིང་(北京大学附属中学 – 北大附中)གི་སློབ་གཙོ་གཞོན་པ་དང་སློབ་གྲྭ་དེ་གའི་རྒྱལ་སྤྱི་ཚན… ཞིབ་ཏུ་ཀློག →
གཞོན་སྐྱེས་རྩོམ་པ་པོ་ས་དཀྱིལ་ཚེ་བཀྲའི་དེབ >བཀླགས་པ། གཅིག ཉེ་སར་བཅར་བའི་མཐོང་སྣེ། སྤྱི་ལོ་ ༢༠༡༦ ཟླ་ ༡༠ ཚེས་ ༥… ཞིབ་ཏུ་ཀློག →
ཆོས་པ་ཞེས་པའི་ཐ་སྙད་འདི་སྒྲ་ཡངས་འཇུག་གི་དབང་དུ་བྱས་ན་ཁ་མ་ཎི་དང་ལག་འཁོར་ལོ་བྱེད་མཁན་ཚང་མར་འདྲ་མཉམ་ལ་ཐོབ་པའི་མིང་ཞིག་ཡིན་ན་ཆོག་མོད། སྒྲ་དོག་འཇ… ཞིབ་ཏུ་ཀློག →
དང་པོ། རྣམ་ཐར་མཛད་མཁན་ངོ་སྤྲོད། རྣམ་ཐར་འདི་ཉིད་ཀྱི་རྩོམ་པ་པོ་ནི་དཔལ་ཡེ་ཤེས་ཞུ་བ་དེ་ཉིད་ཡིན་ཅིང་། འདི་ཉིད་ཀྱི་རྣམ་ཐར་སོགས་ནི་ད་ཕན་ལག་ཏུ་མ་ཐོབ… ཞིབ་ཏུ་ཀློག →
ནང་དོན་གནད་བསྡུས། གསར་བྱོན་བོད་ཀྱི་རྒྱལ་རབས་ལོ་རྒྱུས་ཁ་ཅིག་ཏུ་བོད་ཀྱི་མཁས་དབང་ཤེས་རབ་རྒྱ་མཚོ་མཆོག་གི་སྲིད་ཕྱོགས་ཀྱི་མཛད་རྣམ་བརྗོད་པའི་དུས་ན་… ཞིབ་ཏུ་ཀློག →
ཉི་ཧོང་གི་ཡུལ་འདིར་མིའི་འགྲོ་བ་བྱུང་ནས་ལོ་ངོ་ཁྲི་གཅིག་ལྷག་ཕྱིན་པ་དང་། དུས་རབས་གསུམ་པའི་ནང་ཡ་ཡོ་ཨིའི་( Yayoi )ཡུལ་དུ་རྒྱལ་ཕྲན་ཆུང་ཆུང་མང་པོ་ཕ… ཞིབ་ཏུ་ཀློག →
| འབར་ཞུན།(Barshun) ༡ ཡུལ་ཀཱང་ར་(ཀཱཾགཌཱ)ངོས་འཛིན་པ། དེའང་ཀཱང་ར་[1]ཞེས་པ་ནི་རྒྱུད་སྡེ་ནས་འབྱུང་ཞིང་། ཕྱི་ནང་ཐུན་མོང་གི་ངོས་འཛིན་གཅིག་གྱུར་ཡི… ཞིབ་ཏུ་ཀློག →
༢༠༡༨-༤-༣ཉིན་བོད་ཀྱི་སྒྲུང་གཏམ་འབྲི་མཁན་གྲགས་ཅན་ནག་པོ་སྐལ་བཟང་ཉིད་ང་ཚོ་དང་གཏན་དུ་གྱེས་པར་མྱ་ངན་ཞུ། གཅིག … ཞིབ་ཏུ་ཀློག →
བཙན་པོའི་དུས་སུ་ལི་ཡུལ་མཐོང་ཁྱབ་ཀྱི་ནང་ཚན་ཏེ། བོད་སྐད་ལ་ཤ་ཅུ་དང་རྒྱ་སྐད་དུ་ཧྲ་ཀྲིག་(沙州)ཏུ་འབོད་པའི་ཏུན་ཧོང་ནི་ཀུསྟན་(ཤིན་ཅང་།)དང་མཚོ་སྔོན། ས… ཞིབ་ཏུ་ཀློག →
བོད་ཀྱི་རྩོམ་པ་པོ་གྲགས་ཅན་ནག་པོ་སྐལ་བཟང་ལགས་ཟླ་འདིའི་ཚེས་གསུམ་ལ་སྐུ་གཤེགས་པའི་གནས་ཚུལ་སྐད་འཕྲིན་དུ་ཁྱབ་ཡོད་པ་དང་། ཁོང་གི་ཀློག་པ་པོ་མང་པོ་ཞིག… ཞིབ་ཏུ་ཀློག →
ནམ་རྒྱུན་དཔེ་ཆ་ཚར་གཅིག་བཀླག་ཐེངས་རེ་རེ་ནི། རང་གི་རིག་པ་ཉོབ་པར་གྱུར་རྗེས་དངངས་འཚབ་དང་ཞེད་སྣང་ལས་བྱུང་བའི་རེ་སྐུལ་ཡིན་ལ། དཔེ་ཆ་ཚར་གཅིག་ལག་ཏུ་ཐ… ཞིབ་ཏུ་ཀློག →
འོ་ལགས་སོ།། ཐོག་མར་བོད་ཁུལ་བྱིས་པའི་སློབ་གསོའི་བགྲོ་གླེང་འདི་ཉིད་སྒྲུབ་མཁན་དང་།འདི་ལ་མཐུན་རྐྱེན་སྦྱོར་མཁན་གྱི་ཚོགས་པ་གཉིས་དང་བཅས་པས་འདི་འདྲ… ཞིབ་ཏུ་ཀློག →
གྲོགས་པོ་ལགས་ཁམས་བཟང་། སློབ་འབྲིང་སྐབས་སུ་སློབ་ཚན་མང་བས་ཁྱེད་ལ་སློབ་ཕྱིའི་དཔེ་ཆ་ལྟ་རྒྱུའི་ཁོམ་པ་དེ་ཙམ་མེད་ངེས་མོད། ཁྱེད་ཀྱིས་ལག་པ་སྙིང་ཁར་བཞ… ཞིབ་ཏུ་ཀློག →
© 2018 བཙན་པོ་དྲ་བ། — WordPress སྤྱད་ནས་བཟོས། — 青ICP备17000686号
— དཔེ་སྒྲོམ་རྩོམ་པ་པོ། Anders Noren — ཀླད། ↑